SLUŽBENI GLASNIK GRADA DUBROVNIKA

Broj 22. Godina LVIII

Dubrovnik, 2. prosinca 2021. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADSKO VIJEĆE

150. Odluka o dopuni Odluke o donošenju Izmjena i dopuna Urbanističkog plana uređenja „Gruški akvatorij“

151. Odluka o izradi Izmjena i dopuna Detaljnog plana uređenja "Športsko-rekreacijskog parka Gospino polje“

152. Odluka o dopunama Odluke o određivanju komunalnih djelatnosti koje se obavljaju na temelju pisanog ugovora

153. Odluka o dopuni Odluke o drugim komunalnim djelatnostima na području Grada Dubrovnika

154. Odluka o raspoređivanju sredstava iz Proračuna Grada Dubrovnika namijenjenih financiranju političkih stranaka i vijećnika s liste grupe birača Gradskog vijeća Grada Dubrovnika u 2022. godini

155. Odluka o imenovanju Povjerenstva za izravnu dodjelu financijskih sredstava

156. Program gradnje objekata i uređaja komunalne infrastrukture za 2022. godinu

157. Program održavanja komunalne infrastrukture u 2022. godini

158. Program obavljanja drugih komunalnih djelatnosti na području Grada Dubrovnika u 2022. godini

159. Program javnih potreba za obavljanje djelatnosti Hrvatske gorske službe spašavanja – Stanica Dubrovnik u 2022. godini

160. Analiza stanja sustava Civilne zaštite na području Grada Dubrovnika za 2021. godinu

161. Smjernice za organizaciju i razvoj sustava civilne zaštite na području Grada Dubrovnika za razdoblje 2021 – 2024

162. Godišnji plan razvoja sustava civilne zaštite s financijskim učincima za trogodišnje razdoblje

163. Plan djelovanja Grada Dubrovnika u području prirodnih nepogoda za 2022. godinu

164. Zaključak o postavljanju spomen obilježja 30.-godišnjice pogibije Pava Urbana

165. Zaključak o postavljanju spomen obilježja poginulom policajcu Vlahu Škilju

166. Zaključak o imenovanju Povjerenstva za ocjenjivanje projekta/programa i manifestacija u području javnih potreba u športu Grada Dubrovnika za 2022. godinu

167. Rješenje o imenovanju članova natječajnog povjerenstva za provedbu natječaja za izbor ravnatelja/ice javne ustanove Muzeja Domovinskog rata Dubrovnik

168. Rješenje o imenovanju ravnateljice Dječjeg vrtića Pčelica

169. Rješenje o imenovanju ravnateljice Dječjih vrtića Dubrovnik

GRADONAČELNIK

170. Odluku kojom se utvrđuje da nije potrebno provesti stratešku procjenu utjecaja Izmjena i dopuna Detaljnoga plana uređenja „Športsko-rekreacijskog parka Gospino polje“ na okoliš

171. Pravilnik i izmjenama i dopunama Pravilnika o popisu imovine i obveza Grada Dubrovnika i postupanju s imovinom preuzetom na korištenje

172. Izmjene i dopune Plana prijma u službu u upravna tijela Grada Dubrovnika za 2021. godinu

173. Zaključak o opozivu članova Upravnog vijeća Agencije za društveno poticanu stanogradnju Grada Dubrovnika

174. Zaključak o imenovanju članova Upravnog vijeća Agencije za društveno poticanu stanogradnju Grada Dubrovnika

175. Ugovor o financiranju uređenja građevinskog zemljišta za postupak stavljanja izvan snage dijela Urbanističkog plana uređenja "Radeljević-Libertas" u sklopu jedinstvenog postupka izrade izmjena i dopuna Prostornog plana uređenja Grada Dubrovnika, Generalnog urbanističkog plana Grada Dubrovnika i stavljanja izvan snage dijela Urbanističkog plana uređenja „Radeljević-Libertas.

OBAVIJESTI

Odluka o djelomičnoj obustavi od primjene Odluke o komunalnom redu

**GRADSKO VIJEĆE**

**150**

Na temelju članka 109. stavak 4. Zakona o prostornom uređenju („Narodne novine“, broj 153/13, 65/17, 114/18, 39/19, 98/19), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), a u skladu s uputom Ministarstva prostornoga uređenja, graditeljstva i državne imovine, KLASA: 040-02/210-01/353 URBROJ: 531-07-01-01/04-21-2 od 28. listopada 2021., Gradsko vijeće Grada Dubrovnika na 6. sjednici, održanoj 1. prosinca 2021. donijelo je

**O D L U K U**

**o dopuni Odluke o donošenju Izmjena i dopuna**

**Urbanističkog plana uređenja „Gruški akvatorij“**

Članak 1.

U Odluci o donošenju Izmjena i dopuna Urbanističkog plana uređenja „Gruški akvatorij“ („Službeni glasnik Grada Dubrovnika“, broj 5/21) u članku 4. iza naziva „Gruški akvatorij“ dodaje se zarez i riječi: „izrađenog od URBOS d.o.o. Split,“.

Članak 2.

Ovaj odluka stupa na snagu osmog dana od dana objave u „Službenom glasniku Grada Dubrovnika“.

KLASA: 350-02/20-01/11

URBROJ: 2117/01-09-21-70

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**151**

Na temelju članka 86. stavak 3. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i članka 39. Statuta Grada Dubrovnika ("Službeni glasnik Grada Dubrovnika", broj 2/21) po prethodno pribavljenom mišljenju Dubrovačko-neretvanske županije, Upravnog odjela za zaštitu okoliša i komunalne poslove KLASA: 351-01/21-01/73, URBROJ: 2117/1-09/2-21-06 od 10. studenoga 2021., Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**O D L U K U**

**O IZRADI IZMJENA I DOPUNA DETALJNOG PLANA UREĐENJA**

**„ŠPORTSKO- REKREACIJSKOG PARKA GOSPINO POLJE“**

1. **OPĆE ODREDBE**

Članak 1.

Donosi se Odluka o izradi Izmjena i dopuna Detaljnog plana uređenja „Športsko-rekreacijskog parka Gospino polje“ ("Službeni glasnik grada Dubrovnika", br. 02/08 - dalje u tekstu: Odluka).

1. **PRAVNA OSNOVA** **za izradu i donošenje IDdpu-a „ŠPORTSKO- REKREACIJSKOG PARKA GOSPINO POLJE“**

Članak 2.

Izrada i donošenje Izmjena i dopuna Detaljnog plana uređenja „Športsko-rekreacijskog parka Gospino polje“ (dalje u tekstu: Izmjena i dopuna Plana) utemeljena je na odredbama članaka 86., 113. i 198. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19 - dalje u tekstu: Zakon), Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“, br. 106/98, 39/04, 45/04 – ispravak, 163/04, 148/10-prestao važiti i 9/11), u dijelu kojim se propisuju pravna pravila koja se odnose na sadržaj, mjerila kartografskih prikaza, obvezne prostorne pokazatelje i standard elaborata prostornih planova (dalje u tekstu: Pravilnik) te Uredbi o informacijskom sustavu prostornog uređenja („Narodne novine“, broj: 115/15).

Nositelj izrade Izmjena i dopuna Plana je Upravni odjel za urbanizam, prostorno planiranje i zaštitu okoliša Grada Dubrovnika.

1. **RAZLOZI DONOŠENJA IDDpu-a „ŠPORTSKO-REKREACIJSKOG PARKA GOSPINO POLJE“**

Članak 3.

Nakon donošenja DPU-a „Športsko-rekreacijskog parka Gospino polje“ došlo je do promjena u stavovima i promišljanjima o realizaciji pojedinih zahvata kao i potreba redefiniranja planskih uvjeta, a tiču se predjela športsko-rekreacijske zone u Gospinom polju. Razlozi Izmjena i dopuna Plana su:

* usklađenje sa Zakonom i drugim pozitivnim propisima Republike Hrvatske,
* usklađenje s Prostornim planom uređenja Grada Dubrovnika ("Službeni glasnik Grada Dubrovnika", broj 07/05, 06/07, 10/07, 03/14, 09/14-*pročišćeni tekst*, 19/15, 18/16-*pročišćeni tekst*, 25/18, 13/19, 07/20-*pročišćeni tekst* i 02/21),
* usklađenje s Generalnim urbanističkim planom Grada Dubrovnika ("Službeni glasnik Grada Dubrovnika", broj 10/05, 10/07, 08/12, 03/14, 09/14-*pročišćeni tekst*, 04/16-*Odluka o obustavi,* 25/18, 13/19, 08/20-*pročišćeni tekst* i 05/21),
* revidiranje uvjeta gradnje radi usklađenja s izmijenjenim potrebama Grada Dubrovnika za kapacitetima i namjenom nove polivalentne sportske dvorane s pratećim klupskim sadržajima koja će se planirati u neposrednoj blizini postojeće športske dvorane s kojom se planira povezati „toplom vezom“,
* rekonstrukcija te moguće proširenje gabarita i prenamjena nekih sadržaja postojeće športske dvorane,
* uređenje vanjskih igrališta za različite športske namjene,
* revidiranje postojećih namjena unutar prostorne cjeline vezano za novu namjenu bivše Stanice za tehnički pregled i omogućavanje njenog zadržavanja u postojećim gabaritima do realizacije dijela Plana koji se odnosi na izgradnju vanjskog i unutarnjeg bazena,
* razmatranje i korekcija tokova pješačkog i kolnog prometa te prometa u mirovanju kroz obuhvat sportskog parka,
* revidiranje postojeće i planiranje nove infrastrukturne opremljenosti prostorne cjeline,
* revidiranje postojeće vlasničke strukture na predjelu Gospinog polja,
* mogućnost etapne realizacije Plana,
* izmjene i dopune za koje se utvrdi potreba tijekom postupka izrade Izmjena i dopuna Plana, a koje proizlaze iz prethodno navedenih razloga.

Predviđene mjere odnose se na zatečeno stanje i trenutno uočene nedostatke, a u tijeku izrade moguće su manje izmjene i dopune u skladu sa zakonskim postupkom izrade i donošenja Planova.

1. **OBUHVAT IZRADE IDDpu-a „ŠPORTSKO- REKREACIJSKOG PARKA GOSPINO POLJE“**

Članak 4.

Područje obuhvata Izmjena i dopuna Plana istovjetno je obuhvatu Detaljnoga plana uređenja „Športsko-rekreacijskog parka Gospino polje“ čiji je obuhvat određen GUP-om Grada Dubrovnika, te prikazan u grafičkom dijelu GUP-a Grada Dubrovnika, na kartografskom prikazu 4. Uvjeti korištenja i zaštite prostora – 4.6. Područja primjene posebnih mjera uređenja i zaštite – Područja i dijelovi primjene planskih mjera zaštite 1:10 000.

Prostorni obuhvat Plana obuhvaća površinu od približno 11,7 hektara (ha).

Predviđene izmjene donose se u skladu s navedenim u članku 3. ove Odluke, a korigirat će se elaborati DPU-a „Športsko-rekreacijskog parka Gospino polje“ u tekstualnom dijelu – Odredbama za provođenje, grafičkom dijelu te u Obrazloženju plana.

Predviđene izmjene posebno se odnose na predio gdje se sportski kompleks Gospino polje planira dopuniti s polivalentnom sportskom dvoranom s pratećim sadržajima, proširenje postojeće dvorane te na korekcije tokova pješačkog i kolnog prometa, prometa u mirovanju kao i ostale infrastrukture kroz obuhvat sportskog parka. Izmjenom i dopunom Plana će se također omogućiti razmatranje etapne realizacije Plana.

Sastavni dio ove Odluke je grafički prikaz granice obuhvata IDDPU-a „Športsko-rekreacijskog parka Gospino polje“.

1. **SAŽETA OCJENA STANJA U OBUHVATU IDDpu-a „ŠPORTSKO- REKREACIJSKOG PARKA GOSPINO POLJE“**

Članak 5.

Na području sportskog parka Gospino polje nalazi se sportska dvorana izgrađena po projektu iz 1979. godine. Ovaj objekt zahtjeva određene modifikacije koje bi doprinijele efikasnijem i boljem korištenju svih njezinih kapaciteta. U razdoblju od donošenja DPU „Športsko-rekreacijskog parka Gospino polje“ u Dubrovniku do danas nije realizirana planirana trodijelna dvorana kao proširenje sadržaja postojeće športske dvorane za koju je izrađen idejni i glavni projekt. Također nije izgrađena teniska dvorana prema planu niti je započeta bilo kakva veća izgradnja. Uz novoplaniranu sportsku dvoranu potrebno je opremiti i njeno neposredno okruženje koje je sad u zapuštenom stanju.

1. **CILJEVI I PROGRAMSKA POLAZIŠTA IDDpu-a „ŠPORTSKO- REKREACIJSKOG PARKA GOSPINO POLJE“**

Članak 6.

Sukladno članku 3. ove Odluke, ciljevi i programska polazišta, koji se ovom Odlukom utvrđuju kao planirane izmjene i dopune, su:

* usklađenje sa Zakonom i drugim pozitivnim propisima Republike Hrvatske,
* usklađenje s Prostornim planom uređenja Grada Dubrovnika ("Službeni glasnik Grada Dubrovnika", broj 07/05, 06/07, 10/07, 03/14, 09/14-*pročišćeni tekst*, 19/15, 18/16-*pročišćeni tekst*, 25/18, 13/19, 07/20-*pročišćeni tekst* i 02/21),
* usklađenje s Generalnim urbanističkim planom Grada Dubrovnika ("Službeni glasnik Grada Dubrovnika", broj 10/05, 10/07, 08/12, 03/14, 09/14-*pročišćeni tekst*, 04/16-*Odluka o obustavi,* 25/18, 13/19, 08/20-*pročišćeni tekst* i 05/21),
* zaštita javnog prostora i osiguranje planskih preduvjeta za realizaciju gradskih projekata,
* optimalan koncept organizacije prostora te arhitektonskih rješenja dogradnje i nove gradnje kao i oblikovanje vanjskih i unutarnjih prostora namijenjenih za aktivnosti natjecateljskog sporta i rekreacije,
* uz sportske aktivnosti voditi računa i o mogućnosti održavanja kulturnih, zabavnih i kongresnih događanja koja se mogu odvijati u otvorenim i zatvorenim prostorima,
* revidiranje prometa u mirovanju unutar prostorne cjeline osobito na području sportskog parka,
* osiguranje planskih preduvjeta za realizaciju sjeverne pristupne prometnice sportskoj dvorani radi pristupa interventnih vozila,
* formiranje postojeće i planiranje nove infrastrukturne opremljenosti prostorne cjeline,
* revidiranje postojećih i planiranje novih uvjeta gradnje za planiranu dogradnju postojeće i izgradnju nove sportske dvorane,
* uvažavanje prirodnih uvjeta i obilježja prostora za daljnju organizaciju vanjskih i unutarnjih sportsko rekreacijskih sadržaja,
* očuvanje postojeće karakteristične konfiguracije terena, visokog zelenila te crkve i samostana kao prirodnog i vizualnog akcenta.

Izmjene i dopune čiji su razlozi navedeni u članku 3. ove Odluke i ciljevi i programska polazišta u prethodnom stavku ovoga članka, jedine su izmjene i dopune koje će se izvršiti u predmetnim planovima, pa se zahtjevi i primjedbe izvan ovako utvrđenog opsega neće razmatrati, niti će se mijenjati druga rješenja u tekstualnom i kartografskom dijelu predmetnih planova.

1. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IDDpu-a „ŠPORTSKO- REKREACIJSKOG PARKA GOSPINO POLJE“**

Članak 7.

Ovo područje obuhvaćeno je u izrađenoj Strategija razvoja sporta i sportske infrastrukture u Gradu Dubrovniku 2018.-2028. iz studenog 2018. godine. U njoj se kao globalni ciljevi do 2028. godine navodi između ostalog i gradnja nove suvremene natjecateljsko-trenažne dvorane s najmanje 4000 sjedećih mjesta odgovarajuće opremljene s nužnim popratnim sadržajima.

U rujnu 2020. izrađena je Konzervatorska podloga za kontaktnu zonu svjetskog dobra Starog grada Dubrovnika u kojoj je analiziran i predjel Gospina polja te su dane konzervatorske smjernice.

Također je izrađena i Idejna studija prostorno-programskih kapaciteta dvorane u Gospinom polju „Dvorana Gospino polje 2025 Dubrovnik“ iz prosinca 2020. godine koja je nakon analize svih izmijenjenih potreba za izgradnjom univerzalne natjecateljske sportske dvorane u području obuhvata dala smjernice za daljnju razradu te će biti sastavni dio Izmjena i dopuna predmetnog plana. Navedena studija sa svojima razrađenim konceptom arhitektonskog idejnog rješenja novoplanirane sportske dvorane poslužiti će kao podloga i polazište za daljnje prostorno planiranje izgradnje na području sportskog parka, a u okviru prostornih datosti određenih PPU-om i GUP-om Grada Dubrovnika.

Ukoliko se tijekom izrade Izmjena i dopuna Plana ukaže potreba za drugim stručnim podlogama od značaja za prostorno – plansko rješenje, iste će biti izrađene.

Ostali podaci će biti prikupljeni u postupku izrade temeljem podataka, planskih smjernica i propisanih dokumenata koja će dostaviti nadležna tijela i pravne osobe s javnim ovlastima iz svog djelokruga.

Izmjena i dopuna Plana će se izrađivati na podlogama na kojima je je izrađena važeća prostorno-planska dokumentacija.

1. **NAČIN PRIBAVLJANJA STRUČNIH RJEŠENJA IDDpu-a „ŠPORTSKO- REKREACIJSKOG PARKA GOSPINO POLJE“**

Članak 8.

Stručno rješenje Izmjena i dopuna Plana, sukladno provedenom postupku javne nabave, izradit će stručni izrađivač ovlašten za obavljanje stručnih poslova prostornog uređenja sukladno posebnom propisu, u suradnji s Nositeljem izrade.

1. **POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI IDDpu-a „ŠPORTSKO- REKREACIJSKOG PARKA GOSPINO POLJE“**

Članak 9.

U postupku izrade Izmjena i dopuna Plana tražit će se sudjelovanje i podaci, planske smjernice i drugi propisani dokumenti od slijedećih javnopravnih tijela:

* + MINISTARSTVO KULTURE, Uprava za zaštitu kulturne baštine, Konzervatorski odjel u Dubrovniku, Restićeva 7, 20000 Dubrovnik,
  + MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik,Odjel inspekcije, n/r Božo Benić (voditelj odjela), Vladimira Nazora 32, 20000 Dubrovnik,
  + MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, Liechtensteinov put 31, 20000 Dubrovnik,
  + ZAVOD ZA PROSTORNO UREĐENJE DUBROVAČKO-NERETVANSKE ŽUPANIJE, Petilovrijenci 2, 20000 Dubrovnik,
  + HRVATSKA KOMORA ARHITEKATA, Područni odbor Dubrovnik
  + HAKOM - Hrvatska regulatorna agencija za mrežne djelatnosti, Ulica Roberta Frangeša Mihanovića 9, 10000 Zagreb,
  + HEP, DP "Elektrojug Dubrovnik", Nikole Tesle 3, 20 000 Dubrovnik,
  + HOPS, Hrvatski operator prijenosnog sustava d.o.o., Sektor za razvoj, investicije i izgradnja, Kupska 4, 10000 Zagreb,
  + DUBROVAČKO-NERETVANSKA ŽUPANIJA, Upravni odjel za obrazovanje, kulturu i sport, ovdje
  + HRVATSKE VODE, Vodnogospodarski odjel za slivove južnog Jadrana, Vukovarska 35, 21000 Split,
  + HRVATSKE VODE, Vodnogospodarska ispostava za mali sliv "Dubrovačko primorje, Vodnogospodarska ispostava Dubrovnik, Put Republike 28, 20000 Dubrovnik,
  + DUBROVAČKO-NERETVANSKA ŽUPANIJA, Upravni odjel za zaštitu okoliša, imovinsko-pravne i komunalne poslove, Vukovarska 16, 20000 Dubrovnik
  + VODOVOD DUBROVNIK d.o.o., Odjel za vodoopskrbu i komunalnu hidrotehniku, Vladimira Nazora 19, 20000 Dubrovnik,
  + VODOVOD DUBROVNIK d.o.o., Odjel odvodnje, Vladimira Nazora 19, 20000 Dubrovnik,
  + JAVNA USTANOVA ŠPORTSKI OBJEKTI DUBROVNIK, Liechtensteinov put 10, 20000 Dubrovnik
  + ČISTOĆA d.o.o., Put od Republike 14, 20000 Dubrovnik,
  + SANITAT d.o.o., Marka Marojice 5, 20000 Dubrovnik,
  + SVETIŠTE GOSPE OD MILOSRĐA, Liechtensteinov put 16, 20000 Dubrovnik,
  + GRADSKI KOTAR MONTOVJERNA, Josipa Kosora 3, 20000 Dubrovnik,
  + UPRAVNI ODJELI GRADA DUBROVNIKA, ovdje

Ako se tijekom izrade predmetnih planova ukaže potreba, u postupak izrade mogu se uključiti i drugi sudionici.

1. **PLANIRANI ROK ZA IZRADU IDDPU-a „ŠPORTSKO- REKREACIJSKOG PARKA GOSPINO POLJE“**

Članak 10.

Rokovi za izradu pojedinih faza izmjena i dopuna predmetnog plana sukladni su odredbama Zakona.

Rok za pribavljanje zahtjeva javnopravnih tijela i drugih korisnika prostora koji daju svoje zahtjeve za izradu Izmjena i dopuna predmetnog plana je najviše 30 dana od dana primitka poziva.

Za izradu Izmjena i dopuna Plana određuje se okvirni rok izrade od 12 mjeseci od dana usvajanja Odluke na Gradskom vijeću, a ukoliko se navedeni rok iz objektivnih razloga produži, to se produljenje ne smatra protivnim ovoj Odluci.

1. **IZVORI FINANCIRANJA**

Članak 11.

Sredstva za izradu Izmjena i dopuna Plana osigurana su Proračunom Grada Dubrovnika.

1. **DRUGA PITANJA ZNAČAJNA ZA IZRADU NACRTA IZMJENA I DOPUNA PLANA**

Članak 12.

U svrhu donošenje ove Odluke, sukladno odredbi članka 66. stavka 1. Zakona o zaštiti okoliša („Narodne novine“, broj: 80/13, 153/13, 78/15, 12/18 i 118/18), a u svezi odredbe članka 86. stavka 3. Zakona, pribavljeno je mišljenje Upravnog odjela za zaštitu okoliša i komunalne poslove Dubrovačko-neretvanske županije KLASA: 351-01/21-01/73, URBROJ: 2117/1-09/2-21-06 od 10. studenoga 2021. da je postupak ocjene o potrebi strateške procjene utjecaja Izmjena i dopuna Plana na okoliš proveden sukladno Zakonu i Uredbi. Temeljem navedenog, Gradonačelnik je donio Odluku KLASA: 351-01/21-01/22, URBROJ: 2117/01-01-21-18 od 12. studenoga 2021. da nije potrebno provesti stratešku procjenu utjecaja Izmjena i dopuna Plana na okoliš.

1. **ZAVRŠNE ODREDBE**

Članak 13.

Ova odluka stupa na snagu osmog dana od dana objave u „Službenom glasniku Grada Dubrovnika".

KLASA: 350-01/21-01/01

URBROJ: 2117/01-09-21-13

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**152**

Na temelju članka 48. Zakona o komunalnom gospodarstvu („Narodne novine“, broj 68/18., 110/18. i 32/20.) i članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**O D L U K U**

**o izmjenama i dopunama Odluke o određivanju komunalnih djelatnosti**

**koje se obavljaju na temelju pisanog ugovora**

Članak 1.

U Odluci o određivanju komunalnih djelatnosti koje se obavljaju na temelju pisanog ugovora (“Službeni glasnik Grada Dubrovnika”, broj 25/18. i 1/19.) u članku 2. stavku 1. podstavku 2. iza riječi: “cesta,” briše se zarez i dodaju riječi: “s pripadajućom opremom,”.

U podstavku 3. iza riječi “vozila” briše se zarez i dodaju riječi: “s pripadajućom opremom,”.

Iza podstavka 13. dodaju se novi podstavci 14., 15. i 16. koji glase:

“- održavanje i sanacija ogradnih zidova u vlasništvu Grada Dubrovnika, a koji graniče s javnim

površinama,

- održavanje autobusnih postaja (čekaonice i nadstrešnice na autobusnim postajama),

- uklanjanje protupravno postavljenih predmeta.”

Članak 2.

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 363-01/18-09/36

URBROJ: 2117/01-09-21-10

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**153**

Na temelju članka 26. Zakona o komunalnom gospodarstvu („Narodne novine“, broj 68/18., 110/18. i 32/20.) i članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**O D L U K U**

**o dopunama Odluke o drugim komunalnim djelatnostima**

**na području Grada Dubrovnika**

Članak 1.

U Odluci o drugim komunalnim djelatnostima na području Grada Dubrovnika (“Službeni glasnik Grada Dubrovnika”, broj 25/18.) u članku 2. stavku 1. iza podstavka 11. dodaje se novi podstavak 12. koji glasi:

“ - održavanje i sanacija ogradnih zidova u vlasništvu Grada Dubrovnika, a koji graniče s javnim površinama.”

Članak 2.

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 363-01/18-09/34

URBROJ: 2117/01-09-21-06

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**154**

Na temelju članka 5. stavka 2. i članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine”, broj 29/19. i 98/19.) i članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**O D L U K U**

**o raspoređivanju sredstava iz Proračuna Grada Dubrovnika**

**namijenjenih financiranju političkih stranaka i vijećnika s liste**

**grupe birača Gradskoga vijeća Grada Dubrovnika u 2022. godini**

Članak 1.

Ovom se odlukom uređuje način raspoređivanja sredstava osiguranih u Proračunu Grada Dubrovnika za 2022. godinu za redovito godišnje financiranje političkih stranaka čiji su kandidati izabrani za vijećnike Gradskoga vijeća, kao i vijećnika izabranih s liste grupe birača.

Članak 2.

Sredstva iz prethodnoga članka osiguravaju se u Proračunu Grada Dubrovnika za 2022. godinu u visini od **907.200,00 kn.**

Članak 3.

Pravo na isplatu sredstava prema ovoj odluci imaju političke stranke koje imaju najmanje jednoga vijećnika u Gradskom vijeću i vijećnici koji su u Vijeće izabrani s liste grupe birača.

Članak 4.

Sredstva za financiranje političkih stranaka i vijećnika izabranih s liste grupe birača Gradskoga vijeća, osigurana u Proračunu Grada Dubrovnika, raspoređuju se tako da se utvrdi jednaki iznos sredstava za svakoga vijećnika u Gradskom vijeću razmjerno broju vijećnika u Vijeću prema konačnim rezultatima izbora.

Vijećniku podzastupljenoga spola (žene) izabranom s liste grupe birača i političkoj stranci za svakoga člana podzastupljenoga spola (žene) izbranoga s njezine liste, pripada i pravo na naknadu u visini od 10% iznosa predviđenoga po svakom vijećniku Vijeća.

Podzastupljenost spola u smislu stavka 2. ovog članka postoji ako je zastupljenost jednog spola u Gradskom vijeću niža od 40%.

Članak 5.

Sredstva iz članka 2. ove odluke raspoređuju se tromjesečno u jednakim mjesečnim iznosima, razmjerno broju članova svake političke stranke zastupljene u Vijeću i broju vijećnika Vijeća koji su izabrani s liste grupe birača, i to za vijećnike u iznosu od **3.500,00 kn**, tj. za svaku vijećnicu Vijeća u iznosu od **3.850,00 kn** mjesečno.

Članak 6.

Sredstva iz članka 2. ove odluke doznačavat će se na račun političkih stranaka, tj. na poseban račun vijećnika s liste grupe birača. Njihova je obveza knjigovodstveno ih obrađivati i omogućiti uvid mjerodavnim tijelima u način raspolaganja sredstvima, sukladno Zakonu o financiranju političkih aktivnosti i izborne promidžbe.

Članak 7.

Danom stupanja na snagu ove odluke prestaje vrijediti Odluka o raspoređivanju sredstava iz Proračuna Grada Dubrovnika namijenjenih financiranju političkih stranaka i vijećnika s liste grupe birača Gradskoga vijeća Grada Dubrovnika u 2021. godini (“Službeni glasnik Grada Dubrovnika”, broj 15/20. i 20/21.).

Članak 8.

Ova odluka stupa na snagu osmoga dana od dana objave u “Službenom glasniku Grada Dubrovnika”.

KLASA: 011-01/21-01/04

URBROJ: 2117/01-09-21-03

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**155**

Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21), članka 11. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19 i 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21) Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**O D L U K A**

**o imenovanju Povjerenstva** **za izravnu dodjelu financijskih sredstava**

Članak 1.

Osniva se Povjerenstvo za izravnu dodjelu financijskih sredstava (u daljnjem tekstu: Povjerenstvo).

Članak 2.

U Povjerenstvo se imenuju:

1. Romana Malohodžić, predsjednica;
2. Paola Šutić, član;
3. Pavo Jančić, član;
4. Ružica Savić, član;
5. Ružica Marković, član.

Članak 3.

Zadaće Povjerenstva su:

* predlaganje financiranja ili odbijanja pojedinog programa, projekta ili manifestacije;
* provjeriti sve formalne uvjete, kao i Registar projekata kako ne bi došlo do dvostrukog financiranja programa, projekta i manifestacije prije odobravanja izravne dodjele financijskih sredstava;
* po odobravanju financijskih sredstava izravnom dodjelom, u svrhu unošenja u Registar projekata Povjerenstvo je dužno dostaviti nadležnom upravnom odjelu sljedeće podatke za odobreni program, projekt ili manifestaciju:
* naziv udruge/organizacije,
* naziv programa/projekta/manifestacije,
* iznos odobrenih sredstava.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Ova odluka stupa na snagu osmoga dana od dana objave u „Službenom glasniku Grada Dubrovnika“.

KLASA: 013-03/21-03/37

URBROJ: 2117/01-09-21-3

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**156**

Na temelju članka 67. stavka 1. Zakona o komunalnom gospodarstvu ("Narodne novine", broj 68/18, 110/18 i 32/20), članka 179. Zakona o održivom gospodarenju otpadom („Narodne novine“, broj 84/21) i članka 39. Statuta Grada Dubrovnika ("Službeni glasnik Grada Dubrovnika", broj 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**PROGRAM**

**građenja komunalne infrastrukture za 2022. godinu**

* 1. **OPĆE ODREDBE**

Članak 1.

Ovim Programom određuje se građenje komunalne infrastrukture na području Grada Dubrovnika za 2022. godinu za:

* građevine komunalne infrastrukture koje će se graditi radi uređenja neuređenih dijelova građevinskog područja,
* građevine komunalne infrastrukture koje će se graditi u uređenim dijelovima građevinskog područja,
* postojeće građevine komunalne infrastrukture koje će se rekonstruirati i način rekonstrukcije.

Programom je obuhvaćeno dovršenje izgradnje objekata i uređaja komunalne infrastrukture, započetih u prethodnom periodu, kao i novi objekti i uređaji definirani nastojanjem da se osigura kvalitetnije korištenje prostora, viši urbani standard i bolja zaštita prirodne sredine, istovremeno, koliko je god moguće, uvažavajući zahtjeve stanovnika Grada Dubrovnika za 2022. godinu. Objekti i uređaji komunalne infrastrukture se odnose za:

* Nerazvrstane ceste
* Javne prometne površine na kojima nije dopušten promet motornih vozila
* Javne zelene površine
* Javnu rasvjetu
* Groblja

**2. GRAĐEVINE KOMUNALNE INFRASTRUKTURE KOJE ĆE SE GRADITI RADI UREĐENJA NEUREĐENIH DIJELOVA GRAĐEVINSKOG PODRUČJA**

Članak 2.

Gradnja građevina komunalne infrastrukture koje će se graditi radi uređenja neuređenih dijelova građevinskog područja u ukupnom iznosu od 2.270.000,00 kuna, financirat će se iz: komunalnog doprinosa u iznosu od 200.000,00 kuna, proračunska sredstva u iznosu od 2.070.000,00 kuna kako slijedi:

1. **Nerazvrstane ceste**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | PROJEKTNA DOKUMENTACIJA | 200.000,00 |
| 1.1. | Izvor financiranja: komunalni doprinos | 200.000,00 |
| 2. | CESTA NUNCIJATA | 170.000,00 |
| 2.1. | Izvor financiranja: proračunska sredstva | 170.000,00 |
|  |  |  |
| **3.** | **Sveukupno nerazvrstane ceste** | **370.000,00** |
| 3.1. | Sveukupno izvor financiranja: komunalni doprinos | 200.000,00 |
| 3.2. | Sveukupno izvor financiranja: proračunska sredstva | 170.000,00 |

1. PROJEKTNA DOKUMENTACIJA – priprema i izrada projektne dokumentacije kao preduvjet za početak građevinskih radova radi uređenja prometnica u neuređenim dijelovima građevinskog područja Grada Dubrovnika (UO za izgradnju i upravljanje projektima)
2. CESTA NUNCIJATA - izrada projektne dokumentacije spojne ceste od državne ceste D8 prema naselju Nuncijata. Izrađen je idejni projekt te se nakon ishođenja pozitivnog mišljenja HIA-e (utjecaj na spomeničku baštinu) može predati na ishođenje lokacijske dozvole.
3. **Groblja**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | IZGRADNJA GROBLJA NA DUBCU | 1.900.000,00 |
| 1.1. | Izvor financiranja: proračunska sredstva | 1.900.000,00 |
|  |  |  |
| **2.** | **Sveukupno groblja** | **1.900.000,00** |
| 2.1. | Sveukupno izvor financiranja: proračunska sredstva | 1.900.000,00 |

1. IZGRADNJA GROBLJA NA DUBCU – Rashodi za građenje groblja su vezani za sufinanciranje, zajedno sa Općinom Župa dubrovačka, izgradnja groblja sa svim pratećim objektima i infrastrukturom.
2. **GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DIJELOVIMA GRAĐEVINSKOG PODRUČJA**

Članak 3.

Gradnja građevina komunalne infrastrukture koje će se graditi u uređenim dijelovima građevinskog područja u ukupnom iznosu od 2.099.800,00 kuna, financirat će se iz: komunalnog doprinosa u iznosu od 347.800,00 kuna, proračunska sredstva u iznosu od 1.482.000,00 kuna, turistička pristojba u iznosu od 270.000,00 kuna kako slijedi:

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | PROJEKTNA DOKUMENTACIJA | 337.800,00 |
| 1.1. | Izvor financiranja: komunalni doprinos | 337.800,00 |
| 2. | ANDRIJE HEBRANGA - OBORINSKA ODVODNJA | 10.000,00 |
| 2.1. | Izvor financiranja: komunalni doprinos | 10.000,00 |
| 3. | PROJEKTNA DOKUMENTACIJA (UO za komunalne djelatnosti, promet i mjesnu samoupravu) | 400.000,00 |
| 3.1. | Izvor financiranja: proračunska sredstva | 400.000,00 |
| 4. | LEGALIZACIJA CESTA (UO za komunalne djelatnosti, promet i mjesnu samoupravu ) | 400.000,00 |
| 4.1. | Izvor financiranja: proračunska sredstva | 400.000,00 |
| 5. | PROMETNE POVRŠINE (UO za komunalne djelatnosti, promet i mjesnu samoupravu) | 100.000,00 |
| 5.1. | Izvor financiranja: turistička pristojba | 100.000,00 |
| 6. | SEMAFORI (UO za komunalne djelatnosti, promet i mjesnu samoupravu) | 40.000,00 |
| 6.1. | Izvor financiranja: turistička pristojba | 40.000,00 |
| 7. | AUTOBUSNE ČEKAONICE (UO za komunalne djelatnosti, promet i mjesnu samoupravu) | 130.000,00 |
| 7.1. | Izvor financiranja: turistička pristojba | 130.000,00 |
|  |  |  |
| **8.** | **Sveukupno nerazvrstane ceste** | **1.417.800,00** |
| 8.1. | Sveukupno izvor financiranja: proračunska sredstva | 800.000,00 |
| 8.2. | Sveukupno izvor financiranja: komunalni doprinos | 347.800,00 |
| 8.3. | Sveukupno izvor financiranja: turistička pristojba | 270.000,00 |

1. **Nerazvrstane ceste**

UO ZA IZGRADNJU I UPRAVLJANJE PROJEKTIMA

1. PROJEKTNA DOKUMENTACIJA – priprema i izrada projektne dokumentacije kao preduvjet za početak građevinskih radova radi uređenja prometnica i infrastrukturnih građevina u uređenim dijelovima građevinskog područja Grada Dubrovnika. (UO za izgradnju i upravljanje projektima )
2. ANDRIJE HEBRANGA - OBORINSKA ODVODNJA – ishođena pravomoćna građevinska dozvola. Izgradnja oborinskog kolektora u Ulici Andrije Hebranga i to zapadni dio Kunske do postojećeg ispusta oborinskih voda u luci Gruž.

UO ZA KOMUNALNE DJELATNOSTI, PROMET I MJESNU SAMOUPRAVU

1. PROJEKTNA DOKUMENTACIJA – priprema i izrada projektne dokumentacije kao preduvjet za početak radova tekućeg i pojačanog održavanja na prometnicama i javnim površinama Grada Dubrovnika koje je potrebno opremiti sa pripadajućom infrastrukturom.
2. LEGALIZACIJA CESTA – postupci uknjižbe cesta na području Grada Dubrovnika
3. PROMETNE POVRŠINE – kapitalna pomoć državnom proračunu za nabavu kamera za kontrolu brzine i nabava opreme na prometnim površinama
4. SEMAFORI – nabava opreme za semafore i semaforsku opremu
5. AUTOBUSNE ČEKAONICE – nabava i ugradnja novih čekaonica i nadstrešnica na autobusnim stajalištima.
6. **Javne prometne površine na kojima nije dopušten promet motornih vozila**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | LEGALIZACIJA JAVNIH PROMETNIH POVRŠINA NA KOJIMA NIJE DOZVOLJEN PROMET MOTORNIM VOZILIMA (UO za komunalne djelatnosti, promet i mjesnu samoupravu) | 252.000,00 |
| 1.1. | Izvor financiranja: proračunska sredstva | 252.000,00 |
|  |  |  |
| **2.** | **Sveukupno javne površine na kojima nije dopušten promet motornih vozila** | **252.000,00** |
| 2.1. | Sveukupno izvor financiranja: proračunska sredstva | 252.000,00 |

UO ZA KOMUNALNE DJELATNOSTI, PROMET I MJESNU SAMOUPRAVU

1. LEGALIZACIJA JAVNIH PROMETNIH POVRŠINA NA KOJIMA NIJE DOZVOLJEN PROMET MOTORNIH VOZILA – postupci uknjižbe javnih prometnih površina na kojima nije dozvoljen promet motornim vozilima na području Grada Dubrovnika (UO za promet)
2. **Javne zelene površine**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | ULAGANJE U DJEČJA IGRALIŠTA | 10.000,00 |
| 1.1. | Izvor financiranja: proračunska sredstva | 10.000,00 |
| 2. | UREĐENJE SPORTSKO REKREACIJSKE POVRŠINE - ZATON VELIKI | 40.000,00 |
| 2.1. | Izvor financiranja: proračunska sredstva | 40.000,00 |
|  |  |  |
| **3.** | **Sveukupno javne zelene površine** | **50.000,00** |
| 3.1. | Sveukupno izvor financiranja: proračunska sredstva | 50.000,00 |

* 1. ULAGANJE U DJEČJA IGRALIŠTA - priprema dokumentacije, izgradnja, obnova i opremanje dječjih igrališta na području Grada Dubrovnika.
  2. UREĐENJE SPORTSKO REKREACIJSKE POVRŠINE – ZATON VELIKI – Izrada projektne dokumentacije za uređenje sportsko rekreacijske površine u Zatonu.

1. **Javna rasvjeta**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | JAVNA RASVJETA STARA MOKOŠICA | 380.000,00 |
| 1.1. | Izvor financiranja: proračunska sredstva | 380.000,00 |
| **2.** | **Sveukupno javna rasvjeta** | **380.000,00** |
| 2.1. | Sveukupno izvor financiranja: proračunska sredstva | 380.000,00 |

1. JAVNA RASVJETA STARA MOKOŠICA – rekonstrukcija i izgradnja javne rasvjete u Staroj Mokošici (Staro selo, Put uz more, Ulica Put od Osojnika).

**4. POSTOJEĆE GRAĐEVINE KOMUNALNE INFRASTRUKTURE KOJE ĆE SE REKONSTRUIRATI I NAČIN REKONSTRUKCIJE**

Članak 4.

Postojeće građevine komunalne infrastrukture koje će se rekonstruirati u ukupnom iznosu od 27.937.200,00 kuna, financirat će se iz: komunalnog doprinosa u iznosu od 1.275.000,00 kuna, fondova 26.140.100,00 kuna, te proračunska sredstva u iznosu od 522.100,00 kuna, kako slijedi:

|  |  |  |  |
| --- | --- | --- | --- |
| Red.br. | Naziv projekta | | Iznos u kunama |
| 1. | CESTA GORNJA SELA | | 200.000,00 |
| 1.1. | Izvor financiranja: proračunska sredstva | | 200.000,00 |
| 2. | LAPADSKA OBALA | | 26.197.200,00 |
| 2.1. | Izvor financiranja: fondovi | | 26.140.100,00 |
| 2.2. | Izvor financiranja: proračunska sredstva | | 57.100,00 |
| 3. | VATROGASNI DOM ZATON- REKONSTRUKCIJA KRIŽANJA | | 700.000,00 |
| 3.1. | Izvor financiranja: komunalni doprinos | | 465.000,00 |
| 3.2. | Izvor financiranja: proračunska sredstva | | 235.000,00 |
|  |  |  |  |
| **4.** | **Sveukupno nerazvrstane ceste** | | **27.097.200,00** |
| 4.1. | Sveukupno izvor financiranja: proračunska sredstva | | 492.100,00 |
| 4.2. | Sveukupno izvor financiranja: fondovi | | 26.140.100,00 |
| 4.3. | Sveukupno izvor financiranja: komunalni doprinosi | | 465.000,00 |

1. **Nerazvrstane ceste**
2. CESTA GORNJA SELA - izrada projektne dokumentacije ceste kroz Gornja sela (1. dionica Kliševo - Mrčevo, te 2. dionica Mrčevo - Riđica).
3. LAPADSKA OBALA – Radovi rekonstrukcije i proširenja prometnice Lapadske obale sa infrastrukturom. Projekt obuhvaća prometnicu od lučice Batala do benzinske postaje „Ina“ i uključuje rekonstrukciju i proširenje prometnice s nogostupom, šetnicom, parkingom i zelenilom.
4. VATROGASNI DOM ZATON – REKONSTRUKCIJA KRIŽANJA - Rekonstrukcija cestovnog križanja na državnoj cesti D8. Potpisan Sporazum s Hrvatskim cestama o sufinanciranju izgradnje-rekonstrukcije istog.
5. **Javne prometne površine na kojima nije dopušten promet motornih vozila**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | SANACIJA OBALE RIJEKE DUBROVAČKE | 10.000,00 |
| 1.1. | Izvor financiranja: komunalni doprinos | 10.000,00 |
|  |  |  |
| **2.** | **Sveukupno javne površine na kojima nije dopušten promet motornih vozila** | **10.000,00** |
| 2.1. | Sveukupno izvor financiranja: komunalni doprinosi | 10.000,00 |

1. SANACIJA OBALE RIJEKE DUBROVAČKE – sanacija obale Rijeke Dubrovačke. Proširenje obale, izgradnja šetnice sa biciklističkom stazom i infrastrukturom.
2. **Javne zelene površine**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | PARK GRADAC | 800.000,00 |
| 1.1. | Izvor financiranja: komunalni doprinos | 800.000,00 |
| 2. | IGRALIŠTE KOMOLAC | 10.000,00 |
| 2.1. | Izvor financiranja: proračunska sredstva | 10.000,00 |
| 3. | IGRALIŠTE NA GORICI | 10.000,00 |
| 3.1. | Izvor financiranja: proračunska sredstva | 10.000,00 |
| 4. | PARK ISPOD PLATANE NA PILAMA | 10.000,00 |
| 4.1. | Izvor financiranja: proračunska sredstva | 10.000,00 |
|  |  |  |
| **5.** | **Sveukupno javne zelene površine** | **830.000,00** |
| 5.1. | Sveukupno izvor financiranja: proračunska sredstva | 30.000,00 |
| 5.2. | Sveukupno izvor financiranja: komunalni doprinos | 800.000,00 |

1. PARK GRADAC – Projektantske usluge za rekonstrukciju Parka Gradac i krajobraze arhitekture.
2. IGRALIŠTE KOMOLAC – rekonstrukcija dječjeg i sportskog igrališta u Komolcu.
3. IGRALIŠTE NA GORICI – rekonstrukcija postojećeg igrališta dodatnim sadržajima i poboljšanje postojećih.
4. PARK ISPOD PLATANE NA PILAMA – projektno rješenje obuhvaća krajobrazno uređenje platoa platane s otvorenim prostorom za druženje i odmor, izgradnju javnog sanitarnog čvora i uređenje javnog parkirališta za mopede.

Članak 5.

Sastavni dio ovog Programa je Program gradnje građevina za gospodarenje komunalnim otpadom koji sadrži opis poslova s procjenom troškova za gradnju građevina za gospodarenje komunalnim otpadom, kao i iskaz financijskih sredstava u kunama potrebnih za njegovo ostvarivanje s naznakom izvora financiranja.

Gradnja građevina za gospodarenje komunalnim otpadom financirat će se iz proračunskih sredstava u iznosu od 10.000,00 kuna.

1. **Gospodarenje komunalnim otpadom**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | SANACIJA ODLAGALIŠTA GRABOVICA | 10.000,00 |
| 1.1. | Izvor financiranja: proračunska sredstva | 10.000,00 |
|  |  |  |
| **2.** | **Sveukupno gospodarenje komunalnim otpadom** | **10.000,00** |
| 2.1. | Sveukupno izvor financiranja: proračunska sredstva | 10.000,00 |

1. SANACIJA ODLAGALIŠTA GRABOVICA – završeno izvođenje radova na I. fazi sanacije odlagališta komunalnog otpada Grabovica, te je ishođena uporabna dozvola.

Članak 6.

Ukupna sredstva za ostvarivanje ovoga Programa utvrđuju se u iznosu od 32.317.000,00 kuna.

Članak 7.

Ovaj program stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/21-09/14

URBROJ: 2117/01-09-21-02

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**157**

Na temelju članka 72. Zakona o komunalnom gospodarstvu („Narodne novine“, broj 68/18, 110/18 i 32/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**P R O G R A M**

**održavanja komunalne infrastrukture u 2022. godini**

**OPĆE ODREDBE**

Članak 1.

Ovim Programom održavanja komunalne infrastrukture u 2022. godini (u daljnjem tekstu: Program) u skladu s predvidivim i raspoloživim sredstvima i izvorima financiranja utvrđuje se:

* opis i opseg poslova održavanja komunalne infrastrukture s procjenom pojedinih troškova po djelatnostima u 2022. godini i
* iskaz financijskih sredstava potrebnih za ostvarivanje programa s naznakom izvora financiranja.

Ovaj Program obuhvaća:

1. održavanje nerazvrstanih cesta
2. održavanje javnih površina na kojima nije dopušten promet motornih vozila
3. održavanje građevina javne odvodnje oborinskih voda
4. održavanje javnih zelenih površina
5. održavanje građevina, uređaja i predmeta javne namjene
6. održavanje groblja
7. održavanje čistoće javnih površina
8. održavanje javne rasvjete.

Financiranje održavanja komunalne infrastrukture iz ovog Programa obavljat će se iz:

* komunalne naknade
* komunalnog doprinosa
* opći prihodi i primici
* naknade za uporabu pomorskog dobra
* ostalih prihoda za posebne namjene - Hrvatske vode
* kapitalne pomoći
* ostale pomoći unutar općeg proračuna – Žuc
* turističke pristojbe

Članak 2.

Program se temelji na stvarnim potrebama održavanja objekata i uređaja iz članka 1. na području Grada Dubrovnika i raspoloživim financijskim sredstvima za te namjene, a u nadležnosti je Upravnog odjela za komunalne djelatnosti, promet i mjesnu samoupravu, osim točke 2. (održavanje javnih površina na kojima nije dopušten promet motornih vozila) koja je u zajedničkoj nadležnosti Upravnog odjela za turizam, gospodarstvo i more i Upravnog odjela za komunalne djelatnosti, promet i mjesnu samoupravu.

**2. OPIS I OPSEG POSLOVA ODRŽAVANJA**

**2.1. ODRŽAVANJE NERAZVRSTANIH CESTA**

Članak 3.

Održavanje nerazvrstanih cesta znači održavanje površina kojima se koristi za promet po bilo kojoj osnovi i koje su pristupačne većem broju korisnika, a nisu razvrstane ceste prema posebnim propisima, te gospodarenje cestovnim zemljištem uz nerazvrstane ceste.

**2.1.1. Održavanje nerazvrstanih cesta s opremom**

Članak 4.

Održavanje nerazvrstanih cesta obuhvaća:

* održavanje opreme (rampe, ograde, stupići) i prometne signalizacije na nerazvrstanim cestama,
* nadzor nad stanjem nerazvrstanih cesta,
* održavanje kolnika,
* održavanje rubnjaka i staza,
* održavanje površina koje služe za promet po bilo kojoj osnovi i pristupačne su većem broju korisnika i
* održavanje nogostupa na razvrstanim i nerazvrstanim cestama.
* Izvanredno održavanje nerazvrstanih cesta

**2.1.2. Održavanje opreme i prometne signalizacije na nerazvrstanim cestama**

Članak 5.

Oprema i prometna signalizacija na nerazvrstanim cestama održava se na slijedeći način:

* oštećene odbojne i druge ograde i stupiće na prometnicama treba popraviti najkasnije tri dana od dana nastanka oštećenja,
* odbojne i druge ograde treba redovito ličiti i održavati urednim,
* oznake na kolniku (vodoravna prometna signalizacija) obnavljaju se najmanje jednom u godini i to najkasnije do kraja mjeseca svibnja,
* oznake na kolnicima u raskrižjima na kojima su postavljeni semafori i na kolnicima prometnica oko škola, obnavljaju se po potrebi u dogovoru s Upravnim odjelom za komunalne djelatnosti, promet i mjesnu samoupravu Grada Dubrovnika,
* okomita prometna signalizacija dopunjuje se prema potrebi,
* održavanje semafora prema ugovoru.

**2.1.3. Nadzor nad stanjem nerazvrstanih cesta**

Članak 6.

Glede nadzora nad stanjem nerazvrstanih cesta, područje Grada Dubrovnika dijeli se na:

ZONU A koja obuhvaća: - naselje Dubrovnik i Novu Mokošicu,

ZONU B koja obuhvaća: - ostala naselja Grada Dubrovnika.

Redoviti nadzor nad stanjem nerazvrstanih cesta obavlja se pregledom, i to :

* u ZONI A, svakim danom,
* u ZONI B, svaki drugi dan.

Izvanredni nadzor nad svim nerazvrstanim cestama obavlja se odmah, za vrijeme elementarnih nepogoda (jakih pljuskova, vjetrova i sl.) i nakon njihova prestanka.

**2.1.4. Održavanje kolnika**

Članak 7.

Kolnici se održavaju po sljedećim standardima:

* kolnik mora biti očišćen od masnih mrlja, blata, prašine, smeća i drugih otpadnih tvari,
* krupniji otpaci ili predmeti, odroni kamenja ili dijelovi vozila oštećenih u prometnoj nezgodi uklanjaju se s kolnika odmah, a ako ne ugrožavaju sigurnost prometa, onda najkasnije prilikom redovitog pregleda,
* pri pojavi poledice, kolnici se posipaju solju i drugim pogodnim materijalom, osobito na usponima i zavojima, a pri pojavi snijega istog treba ukloniti s kolnika. U takvim okolnostima radovi na čišćenju i posipanju započinju odmah, a prednost imaju nerazvrstane ceste u zoni A,
* udarne rupe na kolniku zatvaraju se u najkraćem roku i to istim materijalom od kojega je napravljena kolnička konstrukcija i
* iznimno, za vrijeme vremenskih nepogoda, rupe se mogu zatvoriti privremeno i drugim materijalom dok traje nepogoda.

**2.1.5. Održavanje rubnjaka i staza**

Članak 8.

Rubnjake i staze (stube) treba stalno održavati, a oštećenja se odmah popravljaju.

**2.1.6. Održavanje nogostupa na razvrstanim i nerazvrstanim cestama**

Članak 9.

Nogostupi se održavaju na način kao i kolnici, a oštećenja se popravljaju u rokovima kako je to određeno i za popravak udarnih rupa.

**2.1.7. Izvanredno održavanje nerazvrstanih cesta**

Članak 10.

Izvanredno održavanje spada u grupu zahtjevnijih i opsežnijih radova održavanja cesta, a temeljni im je cilj dugotrajnije uređenje i poboljšanja pojedinih dijelova ceste bez izmjene njenih tehničkih elemenata, osiguranja sigurnosti, stabilnosti i trajnosti ceste i cestovnih objekata i povećanja sigurnosti prometa.

Članak 11.

Za radove iz članka 3. do 10. planirana su sredstva u proračunu Grada Dubrovnika u okviru programa: Organizacija i upravljanje javnim površinama: aktivnost - prometne površine, aktivnost-semafori, aktivnost most Ombla i to kako slijedi:

- Prometne površine .............................................................................. **9.000.000,00 kuna**

- Semafori ............................................................................................. **1**.**531.500,00 kuna**

-Most Ombla........................................................................................ **200.000,00 kuna**

**Obavljanje:** .....................................................................odabrani izvoditelji - prema ugovoru.

**Procjena troškova:** ............................................................................... **10.731.500,00** **kuna.**

**2.2 ODRŽAVANJE JAVNIH PROMETNIH POVRŠINA NA KOJIMA NIJE DOPUŠTEN PROMET MOTORNIH VOZILA**

Članak 12.

Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.

**2.2.1. Održavanje pločnika u povijesnoj jezgri Grada Dubrovnika**

Članak 13.

Radovi iz ovog članka podrazumijevaju radove održavanja pločnika u povijesnoj jezgri Grada Dubrovnika. Pod radovima održavanja podrazumijevaju se radovi popravaka ili zamjene ploča i skalina, hitne sanacije puknutih, urušenih ili ulegnutih ploča i skalina, kao i drugi potrebni građevinski radovi da bi se pločnici vratili u prvotno stanje.

Članak 14.

Za radove iz članka 13. planirana su sredstva u proračunu Grada Dubrovnika u okviru programa:

Javne površine; aktivnost: Pločnici u povijesnoj jezgri Grada.

**Obavljanje**:..................................................................... odabrani ponuditelj - prema ugovoru

**Procjena troškova**:..................................................................................... **600.000,00 kuna.**

**2.2.2. Održavanje javnih kupališta**

Članak 15.

Pod javnim kupalištima podrazumijevaju se sva kupališta na kojima je omogućen nesmetan i slobodan pristup svim građanima, odnosno ona kupališta za koje nije dana koncesija za korištenje pomorskog dobra (za gospodarsko korištenje ili posebnu upotrebu) bilo pravnim ili fizičkim osobama registriranim za obavljanje obrta.

Održavanje javnih kupališta podrazumijeva tekuće održavanje kupališta i plaža nastalih uslijed erozije mora (betoniranje podesta, nasipanje žala, popravci stepenica i zaštitnih ograda i dr.), održavanje čistoće javnih kupališta podrazumijeva čišćenje i odvoz otpadaka koji su navedeni u troškovniku radova ugovornog izvođača. Ovi radovi se obavljaju u razdoblju od 15. travnja do 31. listopada 2022. godine.

Pod održavanjem čistoće javnih kupališta podrazumijeva se čišćenje i odvoz otpada sa kupališta. Održavanje čistoće javnih kupališta obavlja se u sezonskom razdoblju (od 01. svibnja do 30. rujna) svakodnevno, a u izvan sezonskom razdoblju (od 01. listopada do 30. travnja) obavlja se izvanredno čišćenje po potrebi i nalogu Upravnog odjela za komunalne djelatnosti, promet i mjesnu samoupravu Grada Dubrovnika.

Članak 16.

Sredstva potrebna za izvršenje radova iz članka 15. osigurana su u proračunu Grada Dubrovnika u Upravnom odjelu za turizam, gospodarstvo i more; program: Razvoj turizma; aktivnost: Pomorsko dobro i održavanje plaža te u Upravnom odjelu za komunalne djelatnosti, promet i mjesnu samoupravu unutar programa: Čistoća javnih površina.

**Obavljanje:**................................ Čistoća d.o.o. i odabrani ponuditelj prema ugovoru

**Procjena troškova:** .............................................. **2.438.000,00 kuna** - **odabrani ponuditelj**

Unutar programa: Čistoća javnih površina (553.000,00 kuna).

**2.3. ODRŽAVANJE GRAĐEVINA JAVNE ODVODNJE OBORINSKIH VODA**

Članak 17.

Za održavanje građevina javne odvodnje oborinskih voda na području Grada Dubrovnika, potrebno je izdvojiti financijska sredstva kako bi ista bila u stanju funkcionalne sposobnosti. Sastavni dijelovi sustava su slivnici, rešetke, otvoreni i zatvoreni kanali za atmosfersku odvodnju. Cestovni jarci i slivnici održavaju se tako da u svakom trenutku mogu primiti količinu oborina za koju su projektirani, pa se u tu svrhu redovito čiste i popravljaju i nadograđuju ako nije potrebna građevinska dozvola ili rješenje o gradnji.

Čišćenje se obavlja u:

* ZONI A – najmanje dva puta tjedno, a obuhvaća: sve slivnike, kanale, rešetke i šahtove unutar gradskih zidina, Brsalje, Pile, Ploče, Iza Grada, Uz Posat, Dr. Ante Starčevića, Kralja Zvonimira (šetnica), Kralja Tomislava, Obalu Stjepana Radića, Grušku obalu, Obalu Pape Pavla Ivana II, A. Hebranga, Splitski put, N. Tesle, Put Republike, V. Nazora, I. Vojnovića, Od Batale, Zagrebačku ulicu, P. Krešimira IV, F. Supila, P. Čingrije, Liechtensteinov put, M. Perića, D.Alighierija, P. Bakića, spoj ulica Iza Grada i Zagrebačke ul., V. Bukovca, Masarykov put, N. i M. Pucića, Sv.Đurđa, Miletićevu i J. B. Jelačića.
* ZONI B - najmanje jednom tjedno, a obuhvaća: Lapadsku obalu, Od Sv. Mihajla, I. Matijaševića, Između tri crkve, Don F. Bulića, Zlatni potok, Kneza Branimira, G. Rajčevića, Goricu Sv. Vlaha, Generala Janka Bobetka, Od Gaja, Dr. V. Mačeka, P. Hektorovića, M. Marojice, I. Meštrovića, Kardinala Stepinca (do P.Svačića), Dr. Ante Šercera, Ćira Carića, M. Vodopića, Uz Tabor, Padre Perice, Kunsku, Sustjepansku, Sunčanu, Kralja Zvonimira, I.Zajca, V.Lisinskog, Baltazara Bogišića, P. Budmani, Anice Bošković i Maestra Đela Jusića.
* ZONI C – najmanje jednom u 15 dana, a obuhvaća: I. Dulčića, Ispod Petke, S. S.

Kranjčevića, Volantinovu, Od Bosanke, Od Srđa, Između vrta, J. Pupačića, Zrinsko-Frankopansku, M. Marulića, U Pilama, Od Tabakarije i Cavtatsku.

- ZONI D – prema potrebi, a obuhvaća: sve kanale, slivnike i rešetke koje nisu obuhvaćene zonama A, B i C, a nalaze se na području od Orsule do Kantafiga.

- ZONI E – prema potrebi, a obuhvaća: Mokošicu ( Novu i Staru ) i naselja u Rijeci dubrovačkoj, Zaton, Orašac, Trsteno i Brsečine.

- ZONI F – prema potrebi, a obuhvaća naselja: Koločep, Lopud, Suđurađ, Luku Šipansku, Gromaču, Kliševo, Riđicu i Ljubač.

U tijeku vremenskih nepogoda i nakon njih obvezno je izvršiti pregled i čišćenje.

Članak 18.

Za radove iz članka 17. planirana su sredstva u proračunu Grada Dubrovnika u okviru aktivnosti: Slivnici,rešetke i oborinski kanali.

**Obavljanje:**......................................................................................Vodovod Dubrovnik d.o.o**.**

**Procjena troškova :.................................................................................. 1.000.000,00 kuna**

**2.4 ODRŽAVANJE JAVNIH ZELENIH POVRŠINA**

Članak 19.

Pod održavanjem javnih zelenih površina (parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.) podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

* 1. **Osnovno održavanje javnih zelenih površina**

Članak 20.

Osnovno održavanje zelenih javnih površina obuhvaća cjelovito održavanje parkova i drugih javnih zelenih površina u vlasništvu grada Dubrovnika, osim građevinskih zahvata na rubnjacima, zidovima i podzidima i osim održavanja ograda i klupa za odmor, dječjih igrališta i sprava za igranje.

Ova djelatnost obavlja se po pravilima struke, tako da zelenilo udovoljava funkcijskim i estetskim kriterijima.

Osnovno održavanje koje se obavlja na cijelom području grada Dubrovnika dijeli se na zone prema potrebnom intenzitetu održavanja. Operativni ritam i dinamika održavanja utvrđuju se godišnjim ugovorom. Osnovno održavanje razumijeva naročito:

* čišćenje parkova i drugih javnih zelenih površina (od komunalnog otpada, lišća i ekskremenata kućnih ljubimaca), staza i košarica, te odvoz ostataka na odlagalište
* orezivanje i čišćenje nasada,
* proljetno okopavanje nasada,
* prihranjivanje nasada,
* okopavanje – plijevljenje nasada,
* zalijevanje nasada,
* tretiranje nasada zaštitnim sredstvima,
* skidanje štetnika,
* košnja travnjaka,
* obnavljanje i popunu nasada,
* sezonsku sadnju cvijeća,
* orezivanje javnog zelenila koje ulazi u profil prometnice,
* održavanje staza i puteljaka u parkovima,
* čišćenje košarica za otpatke u sastavu javnih zelenih površina,
* čišćenje vodnjaka i fontana na javnim zelenim površinama,
* održavanje sistema za automatsko navodnjavanje na javnim zelenim površinama,
* suzbijanje bolesti palmine pipe na javnim zelenim površinama,
* zbrinjavanje zelenog otpada sa javnih zelenih površina
* i nadzor nad javnim zelenim površinama.

Područje grada Dubrovnika na kojem se obavlja djelatnost osnovnog održavanja javnih zelenih površina dijeli se na sljedeće zone :

**Zona A**

* Park ispod poliklinike na Pločama
* Zelena površina na ulazu u Lazarete
* Park pod mostom na Pločama
* Park u Posatu – u Pilama
* Skverovi na Pilama
* Park uz Posat
* Zelena površina u Zagrebačkoj ulici – iznad Vatrogasaca
* Zelenilo na Buži
* Park Gradac
* Zelena površina ispred groblja “Boninovo”
* Zelenilo uz Splitski put ( ispod groblja ) i zapadno od mosta do FINE
* Skverovi kod Doma zdravlja
* Park grada Bad Homburga
* Skverovi na križanju ulica V. Nazora i Puta od Republike
* Zelenilo uz Put dr. Ante Starčevića
* Zelene površine u Vukovarskoj ulici kod bivše vojarne
* Vukovarska ulica – novi otoci
* Park na križanju Vukovarske i Ulice dr. Ante Starčevića
* Nova šetnica između Atlant centra i zgrade Grawe
* Skverovi na raskrižju semafori – Lapad stanica
* Skverovi u Novoj ulici kod hotela Stadion
* Park nevinih žrtava rata
* Skverovi na Obali Nikole Tesle
* Skverovi oko parka u Gružu
* Park Luja Šoletića
* Površina ispod igrališta na Kantafigu
* Zelena površina kod autobusnog kolodvora
* Niz oleandri uz ogradu Frendy-a
* Skverovi na Solskoj bazi
* Drvored česvina na Obali pape Ivana Pavla ll
* Zelenilo ispred crkve u Gružu
* Niz oleandri uz ogradu Luke preko puta hotela Petke
* Park kod Orsana na Batali
* Skverovi – raskrižje Ilijina glavica i zelenilo uz Ulicu Vladimira Nazora do Vodovoda
* Zelene površine u Čokolinu
* Zelenilo na Putu Iva Vojnovića
* Zelenilo uz Ulicu kralja Tomislava
* Zelena površina oko parkirališta u Ulici Ivana Meštrovića
* Zelenilo uz Ulicu M. Bratoša – Orsan – pošta Lapad
* Zelene površine na Šetalištu kralja Zvonimira – od pošte do uvale Lapad
* Zelenilo na križanju Ulice kralja Tomislava i Kardinala Stepinca
* Skverovi na Putu Ćira Carića
* Park na Putu Marka Marojice
* Zelene površine kod igrališta u Hladnici
* Zelenilo na spoju P. Bakića i D-8 – Petlja
* Park u Pejtonu
* Nova površina u Ulici dr. A. Šercera

**Zona B**

* Zelena površina oko zgrade „Pentagon“
* Zelenilo u Ulici D. Alghieri
* Bogišićev park
* Zelenilo uz Ulicu žrtava s Dakse
* Zelenilo uz Put Mata Vodopića
* Zelena površina uz novu šetnicu u Solitudu
* Zelena površina uz Ulicu Josipa Kosora – drvored naranača i novi skverovi
* Zelena površina u Ulici Petra Zoranića
* Zelene površine uz Riječku ulicu
* Zelena površina oko igrališta u Solitudu
* Park u Ulici Padre Perice
* Zelene površine oko parkirališta u Ulici generala Janka Bobetka
* Zelena površina u Sinjskoj ulici
* Zelene površine oko igrališta na Montovjerni
* Zelenilo ispred Domouprave
* Zelenilo uz ulicu Miljenka Bratoša od Pomorske škole do pošte Lapad
* Zelena površina između hotela Sumratin i Parkirališta

**Zona C**

* Zelenilo iznad kupališta Ploče
* Park pod Lovrijencem
* Park ispod Boninova
* Zelena površina kod stambenog niza „Mihajlo“
* Zelenilo uz Ulicu od Batale do semafora Lapad
* Zelenilo uz Ulicu Ivana Zajca – od benzinske pumpe do Orsana
* Površina Pile-usjek uz Posat (bivša meteorološka stanica )

**Zona D**

* Zelene površine u Komolcu:

- površina ispred Velpro-a

- spomenik na magistrali

- spomenik kod trafostanice

- arla uz nogostup kod Pema

- površina ispod groblja

- Tenturija

* Trg oružja
* Zeleni pojas oko Minčete
* Zelene površine u Ulici Andrije Hebranga
* Park u Ulici od Gale
* Javne zelene površine u naselju „Gorica l „
* Javne zelene površine u naselju „Gorica lI „
* Zelene površine iznad Sportske dvorane – padina od staze do Ulice Iva Vojnovića
* Zelene površine uz Liechtensteinov put
* Zelene površine između magistrale i Vinogradarske ulice
* Zelene površine između Vinogradarske ulice i Ulice od izvora
* Zelene površine između magistrale i Ulice Bartola Kašića
* Zelene površine između Ulice Bartola Kašića i Ulice od izvora
* Zelene površine između Ulice od izvora i Ulice Marina Kneževića
* Zelene površine između Ulice Marina Kneževića i Ulice između dolaca
* Zelena površina kod spomenika u Staroj Mokošici
* Zelene površine oko novog igrališta na Babinom kuku

**Zona E**

* Zelena površina kod spomenika na Osojniku
* Vidikovac – Belvedere
* Postaje Križnog puta na Srđu
* Javne zelene površine na otoku Lopudu
* Javne zelene površine na otoku Šipanu – Luka Šipanska
* Javne zelene površine na otoku Šipanu – Suđurađ
* Javne zelene površine na otoku Koločepu
* Javne zelene površine u Velikom i Malom Zatonu
* Javne zelene površine u Orašcu
* Ostale javne zelene površine na gradskom i širem gradskom području

po nalogu ovlaštene osobe.

Čišćenje javnih zelenih površina obavlja se :

- u zoni A svakim radnim danom

- u zoni B tri puta tjedno

- u zoni C dva puta tjedno

- u zoni D jednom tjedno

- u zoni E jednom godišnje.

Orezivanje i čišćenje nasada, živica i trajnica obavlja se u pravilu dva puta u godini uz

poštivanje pravila struke, sklada i estetike.

Orezivanje i čišćenje gustog sklopa grmlja koje zahtijeva radikalniju rezidbu, nasada gdje dominira grmlje, mješovitog nasada drveća i naraslog grmlja, te starijeg drveće s rijetkim prirastom obavlja se jednom u godini uz poštivanje pravila struke.

Proljetno okopavanje nasada s prihranjivanjem (mineralnim ili organskim gnojivom) obavlja se jednom u godini.

Travnjaci i površine pod sezonskim cvijećem prihranjuju se mineralnim gnojivom više puta godišnje zbog intenzivnog zalijevanja koje uzrokuje ispiranje hraniva u dublje slojeve i dovodi do osiromašivanja zemljišta.

Okopavanje nasada ovisi o vrsti nasada na pojedinoj zelenoj površini i obavlja se prema potrebi.

Nasadi se zalijevaju prema potrebi, a najmanje u takvom opsegu koji sprječava njihovo propadanje. Učestalost zalijevanja ovisi o vrsti nasada i količini oborina tijekom godine.

Održavanje sistema za automatsko navodnjavanje sastoji se od: provjere ventila, uštimavanja sustava, spajanja oštećenja kap po kap, ugradnje i štelovanja dizni, čišćenja električnih ventila u kućištu, zamjene programatora i baterija, programiranja sustava - uštimavanje vremena zalijevanja, zamjene rasprskivača i sanacija oštećenja nastalih kao posljedica vandalizma.

Nasadi se tretiraju više puta u godini zaštitnim sredstvima zbog suzbijanje biljnih bolesti, štetnika (nametnika) i korova.

Skidanje štetnika ( borova prelca i dr.) obavlja se mehanički ili ručno jednom u godini.

Travnjaci se kose prema potrebi, što ovisi o klimatskim prilikama tijekom godine.

Sezonska sadnja cvijeća obavlja se u pravilu dva puta u godini, u proljeće i jesen.

Zamjena, obnova i popuna nasada odgovarajućim biljnim fondom obavlja se po potrebi i Ugovoru, a iznimno po nalogu Upravnog odjela za komunalne djelatnosti, promet i mjesnu samoupravu grada Dubrovnika.

Stručni normativi nalažu obnovu i popunu nasada :

* trajnica u periodima od pet godina, odnosno 20% površina pod trajnicama godišnje
* nižeg grmlja u periodima od deset godina, odnosno 10% površina godišnje
* višeg grmlja u periodima od dvadeset godina, odnosno 5% površina godišnje
* drveća u periodima od pedeset godina, odnosno 2% površina godišnje.

Dijelove javnog zelenog fonda na čitavom području za koje je ugovoreno održavanje(bilje, grmlje, drveće i sl.), koji su propali (npr. osušeni, bolesni, srušeni i sl.) ili ugrožavaju sigurnost prometa, ili smetaju javnoj rasvjeti treba ukloniti i odvesti, i to sve prema potrebi, a iznimno po nalogu Upravnog odjela za komunalne djelatnosti, promet i mjesnu samoupravu grada Dubrovnika.

Rezidba grana visokih stabala obuhvaća osobito rezidbu visokih stabala i grana visokih stabala na javnim zelenim površinama i njihovo uklanjanje te nadzor nad javnim zelenim površinama na kojima visoka stabla ugrožavaju sigurnost ljudi ili imovine.

Pod održavanje javnih površina spada :

* održavanje staza i puteljaka u parkovima obavlja se tako da se najkasnije do početka sezone izvrši nasipanje i zbijanje po potrebi, a po nalogu Upravnog odjela za komunalne djelatnosti, promet i mjesnu samoupravu grada Dubrovnika.

Nadzor nad javnim površinama i njihovom opremom obavlja se temeljem propisa i Ugovora.

Tvrtka kojoj je povjereno održavanje javnih zelenih površina obvezna je osigurati nadzor nad zelenim površinama, koji treba obavljati najmanje jedan radnik vrtlarske struke.

Članak 21.

Za radove iz članka 20. planirana su sredstva u proračunu Grada Dubrovnika u okviru programa: Javne zelene površine; aktivnost: Javni nasadi.

**Obavljanje:** .......................................................................................................... Vrtlar d.o.o.

**Procjena troškova:** ............................................................................... **10.500.000,00 kuna.**

**2.4.2. Održavanje dječjih igrališta i terena za male sportove**

Članak 22.

Održavanje dječjih igrališta i terena za male sportove obuhvaća:

* održavanje čistoće na dječjim igralištima,
* održavanje zelenila na dječjim igralištima,
* radove tekućeg održavanja na dječjim igralištima,
* usluge video nadzora na dječjim igralištima,
* održavanje opreme - popravci i zamjena opreme na igralištima.

Veće investicijsko opremanje i izgradnja dječjih igrališta su u nadležnosti Upravnog odjela za izgradnju i upravljanje projektima.

Članak 23.

Za radove iz članka 22. planirana su sredstva u proračunu Grada Dubrovnika unutar programa: Javne površine; aktivnost: Održavanje dječjih igrališta te unutar programa Čistoća javnih površina i Javne zelene površine.

**Obavljanje:**....................... Čistoća d.o.o., Vrtlar d.o.o. i odabrani ponuditelji - prema ugovoru

**Procjena troškova:** ............................................. **1.700.000,00** **kuna - odabrani ponuditelji**

Unutar programa: Čistoća javnih površina, Javne zelene površine (55.000,00 kuna).

**2.5. ODRŽAVANJE GRAĐEVINA, UREĐAJA I PREDMETA JAVNE NAMJENE**

Članak 24.

Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

**2.5.1. Održavanje javnih fontana**

Članak 25.

Javne fontane se održavaju počevši od vodomjera do vodotoka, i trebaju biti oprane i očišćene.

U troškove održavanja uključen je i trošak za potrošenu vodu.

Posebno u sezoni (od 15. travnja do 31. listopada) fontane moraju biti stalno čiste.

Održavanje fontana odnosi se na one koje nisu u zonama javnog zelenila, a to su fontane: na Poljani Paska Miličevića (velika Onofrijeva), na Luži (mala Onofrijeva), Rendićeva na Brsaljama (Pile), židovska (Pile), na Gundulićevoj poljani (Amerlingova),na Ribarnici, na Buži, Međed na Pločama, Mihanovićeva, na Lapadskoj obali (dvije), na Šetalištu Kralja Zvonimira i Gradac.Javna fontana na Šetalištu kralja Zvonimira je cirkulacijska te zahtjeva održavanje za to postojećeg postrojenja koje se održava po pravilima struke.

Čistoća fontana (Velika i Mala Onofrijeva fontana, Velika i Mala fontana na Brsaljama, Male fontane na Pločama i na Peskariji) te fontana na Šetalištu Kralja Zvonimira održava se svaki dan sukladno programu pometanja javnih površina u zoni A.

Članak 26.

Sredstva potrebna za izvršenje radova iz članka 25. osigurana su u proračunu Grada Dubrovnika u Upravnom odjelu za komunalne djelatnosti, promet i mjesnu samoupravu u okviru programa: Groblja, javne fontane i satovi; aktivnost: Fontane, bunari i cisterne, te unutar programa: Čistoća javnih površina.

**Obavljanje**: Društvo prijatelja Dubrovačke starine, Čistoćai odabrani izvoditelj - prema ugovoru.

**Procjena troškova**: .................................................................................... **550.000,00 kuna.**

**2.5.2. Održavanje javnih zahoda**

Članak 27.

Održavanje javnih zahoda obuhvaća održavanje u funkcionalnom i ispravnom stanju vodovodne, kanalizacijske, električne i ventilacijske instalacije te održavanje čistoće koja mora udovoljavati propisanim sanitarnim i higijenskim normama.

Javni zahodi Pile-ispod Platana, Pile-ispod Minčete i Peskarija održavaju se tokom cijele godine, a u sezoni i javni zahodi Trsteno, kupalište Šulić, kupalište Štikovica, tržnica Lapad i Park Luja Šoletića.

Utvrđuju se dva stupnja održavanja javnih zahoda i to:

* sezonsko (od 01. svibnja do 30. rujna)
* izvan sezonsko (od 01. listopada do 30. travnja).

U sezonskom razdoblju zahodi su otvoreni:

* zahod Pile-ispod Platana od 08:00 do 23:00
* zahod Pile-ispod Minčete od 08:00 do 02:00
* zahod Porat-Peskarija od 08:00 do 02:00
* zahod Trsteno od 09:00 do 20:00
* zahod kupalište Šulić od 09:00 do 20:00
* zahod Štikovica od 09:00 do 20:00
* zahod park Luja Šoletića i tržnica Lapad od 8:00 do 20:00 sat

U izvan sezonskom razdoblju zahodi Pile-ispod Platana i Pile-ispod Minčete otvoreni su od 08:00 do 22:00 sata, a ostali zahodi u izvan sezonskom razdoblju su zatvoreni.

Članak 28.

**Obavljanje**:..................................................................................................... Čistoća d.o.o**.**

**Financiranje:**.............................................................................................. **iz cijene usluge**

**2.5.3. Održavanje javnih satova**

Članak 29.

Održavanje javnih satova obavlja se tako da satni mehanizam i ostale pripadajuće instalacije budu uredni i ispravni te da sat bude uredno osvijetljen i točno ugođen, uključujući sezonske promjene.

Održavanje javnih satova odnosi se na sljedeće javne satove: na Zvoniku u povijesnoj gradskoj jezgri, kod okretišta autobusa u Novoj Mokošici, kod pošte u Lapadu, na Pilama, u Gružu (Radeljević), u Gružu (Petka) i na Ilijinoj Glavici.

Članak 30.

Za radove iz članka 29. planirana su sredstva u proračunu Grada Dubrovnika unutar programa: Groblja, javne fontane i satovi; aktivnost: Javni satovi.

**Obavljanje**:........ Društvo prijatelja dubrovačke starine i odabrani ponuditelj – prema ugovoru

**Procjena troškova**: ...................................................................................... **40.000,00 kuna.**

**2.5.4. Održavanje autobusnih čekaonica**

Članak 31.

Održavanje autobusnih čekaonica obuhvaća održavanje autobusnih čekaonica u ispravnom funkcionalnom stanju, čišćenje, kao i nabavu novih autobusnih čekaonica. Sredstva su planirana u proračunu Grada Dubrovnika u okviru programa: Organizacija i upravljanje prometnim površinama; aktivnost: Autobusne čekaonice

**Obavljanje:** .................................................................... odabrani izvoditelji - prema ugovoru.

**Procjena troškova: ................................................................................... 340.000,00 kuna**

**2.6. ODRŽAVANJE GROBLJA**

Članak 32.

Održavanje groblja obuhvaća poslove održavanja prostora i zgrada za obavljanje ispraćaja i pokopa pokojnika i održavanje grobnica u kojima su pokopani posmrtni ostaci značajnih povijesnih osoba te uređivanja prolaza između grobnica, zelenih površina i pješačkih staza, komunalnih instalacija, ogradnih i ostalih zidova.

Održavanje groblja na užem području Grada Dubrovnika i to: na Boninovu (Katoličko, Pravoslavno, Muslimansko, Između tri crkve i Židovsko), Mihajlo, Danče, Domobransko groblje u Gospinom polju, groblje u Pelješkoj ulici, spomen groblje na Daksi i održavanje kapelice sv. Križa na Boninovu obuhvaća poslove redovnog, svakodnevnog čišćenja, uklanjanja i odvoza otpada s groblja, košenje trave, skidanje korova s odvozom, dezinfekciju, deratizaciju i dezinsekciju svih groblja.

Održavanje groblja izvan naselja Dubrovnik obuhvaća groblja u naseljima: Dubravica, Kliševo, Koločep, Lopud, Ljubač, Mokošica, Riđica, Mrčevo, Orašac, Suđurađ, Luka Šipanska, Vrbica, Zaton Veliki i Zaton Mali.

Članak 33.

Za radove iz članka 32. planirana su sredstva u proračunu Grada Dubrovnika u okviru programa: Groblja, javne fontane i satovi; aktivnost: groblja na užem području Grada te aktivnost: groblja na širem području Grada:

Groblja na užem području Grada .................................................................. 950.000,00 kuna

Groblja na širem području Grada ............................................................... .. 660.000,00 kuna

**Obavljanje:** ......................................................................................................Boninovo d.o.o**.**

**Procjena troškova:** .................................................................................... **1.610.000,00** **kun**

**2.7. ODRŽAVANJE ČISTOĆE JAVNIH POVRŠINA**

**2.7.1. Čišćenje javnih površina**

Članak 34.

Čišćenje javnih površina obuhvaća sljedeće radnje:

* ručno pometanje i strojno čišćenje javnih površina
* ručno i strojno pranje javnih površina
* čišćenje odvodnih jaraka i slivnika u pješačkim zonama
* pražnjenje, čišćenje i održavanje košarica za otpad
* košenje i odvoz trave i korova uz rubove javnih prometnica
* odvoz i zbrinjavanje otpada sa javnih površina

**2.7.1.1. Ručno pometanje i strojno čišćenje javnih površina**

Članak 35.

Područje Grada Dubrovnika u smislu opsega, učestalosti, načina i ostalih uvjeta čišćenja javnih površina dijeli se na sezonsko i izvan sezonsko održavanje, te u 10 različitih zona.

U sezonskom razdoblju (od 15. travnja do 31. listopada) javne površine pometaju se ručno ili strojno po zonama, s tim da su zone podijeljene na površine koje se pometaju strojno i ručno, te na površine koje se pometaju isključivo ručno.

- ZONA A – svakodnevno s tim da i poslije podne radi šest (6) + čistača + nadzor

- ZONA B -- tri puta tjedno

- ZONA C – dva puta tjedno

- ZONA D – jednom tjedno

- ZONA E – svaki dan osim nedjelje sa osam (8) čistača

- ZONA F – svaki dan sa osam (8) čistača koji obavljaju sve potrebne komunalne radnje.

U izvan sezonskom razdoblju (od 01. studenog do 15. travnja) javne površine u pojedinim zonama pometaju se ručno ili strojno kako slijedi:

- ZONA A – svaki radni dan, s tim da i poslije podne rade dva (2) čistača

- ZONA B – tri puta tjedno

- ZONA C – jednom tjedno

- ZONA D – jednom tjedno

- ZONA E – svaki radni dan sa pet (5) čistača, a nedjeljom i blagdanom sa dva (2) čistača

- ZONA F – svaki radni dan sa pet (5) radnika s tim da obavljaju sve potrebne komunalne poslove.

Pometanje javnih površina obuhvaća i pometanje odlagališta kućnog otpada kao i autobusnih

postaja. Autobusne postaje na cesti D-8 i Županijskim cestama pometaju se jednom tjedno.

ZONA A – površine koje se dijelom pometaju ručno, a dijelom čiste strojno:

Andrije Hebranga, Bana Josipa Jelačića, Branitelja Dubrovnika, Brsalje, Ćira Carića, Dr. Ante Starčevića, Frana Supila (do Viktorije), Iva Vojnovića, Iza Grada, Kralja Tomislava, Lapadska obala (od Batale do FTVT), Liechtensteinov put (do naselja Gorica), Maria Perića, Marka Marulića, Masarykov put, Mata Vodopića, Miljenka Bratoša, Nikole Tesle, Obala Pape Ivana Pavla II, Obala Stjepana Radića, Od Batale, Pera Bakića, Petra Krešimira IV, Pera Čingrije, Put od Republike Splitski put, Svetog Križa (ispod ulice Andrije Hebranga), Šetalište kralja Zvonimira, Vatroslava Lisinskog (od Orsana do ulice Ćira Carića), Vladimira Nazora, Vlaha Bukovca, Vukovarska, Zagrebačka, Baltazara Bogišića i park Baltazara Bogišića, Bokeljska, Don Frana Bulića, Dr. Ante Šercera, Dr. Vladka Mačeka, Gabra Rajčevića, Gorica Svetog Vlaha, Ivanjska, Ivana Matijaševića, Ivana Meštrovića, Ivana Zajca, Kardinala Stepinca (do ulice Petra Svačića), Kneza Branimira, Marka Marojice, Od Gaja, Od Svetoga Mihajla, Petra Hektorovića, Riječka, generala Janka Bobetka, Vatroslava Lisinskog (od Ćira Carića do kraja ulice), Zlatni potok, Iva Dulčića, Josipa Pupačića, Liechtensteinov put (od naselja Gorica do kraja ulice), Od Srđa, Petra Zoranića, Put žrtava s Dakse, Šipčine, Volantina, Ante Topića Mimare, Antuna Barca, Antuna Kazali, Antuna Mihanovića, Biokovska, Bruna Bušića, Čilipska, Dalmatinska (do OŠ Lapad), Dr. Roka Mišetića, Điva Natali, Đura Basaričeka, Eugena Kvaternika, Frana Supila (od Viktorije do Orsule), Gornji Kono, Grebenska, Ivana Gorana Kovačića, Janjevska, Josipa Kosora, Kneza Domagoja, Komajska, Korčulanska, Kotorska, Mihajla, Hamzića, Mljetska, Moluntska, Mosorska, Mostarska, Natka Nodila, Od Gale, Od Hladnice, Od Kolorine, Od Montovjerne, Od Nuncijate, Petra Svačića, Paska Baburice, Primorska, Sinjska, Solinska, Uz Giman, Uz Glavicu.

ZONA A – površine koje se pometaju isljučivo ručno:

Androvićeva, Antuna Gustava Matoša, Antuninska, Bandureva, Boškovićeva, Braće Andrijića, Bunićeva poljana, Cavtatska (ispod ulice Petra Krešimira IV), Celestina Medovića, Crijevićeva, Cvijete Zuzorić, Čubranovićeva, Dantea Alighieria, Dinka Ranjine, Dropčeva, Đorđićeva, Đura Baljevi, Đura Pulića, Ferićeva, Garište, Getaldićeva, Gradićeva, Grbava, Gundulićeva poljana, Hanibala Lucića, Hliđina, Hranjca, Ilije Sarake, Ispod Minčete, Ispod mira, Ivana Rabljanina, Između polača, Između tri crkve, Između vrta, Kaznačićeva, Kneza Damjana Jude, Kneza Hrvaša, Kovačka, Kunićeva, Lučarica, Luža, Marojice Kaboge, Miha Pracata, Miletićeva, Mrtvo zvono, Na Andriji, Nalješkovićeva, Nika i Meda Pucića, Nikole Božidarevića, Nikole Gučetića, Od Domina, Od Kaštela, Od Margarite, Od Puča, Od Pustijerne, Od Rupa, Od Sigurate, Od Sorte, Palmotićeva, Pečarica, Peline, Pera Budmani, Petilovrjenci, Placa, Plovani skalini, Pobijana, Poljana Marina Držića, Poljana Mrtvo zvono, Poljana Paska Miličevića, Poljana Ruđera Boškovića, Pred Dvorom, Prijeko, Put od Bosanke (ispod Ulice Petra Krešimira IV) Puzljiva, Restićeva, Ribarnica, Stajeva Štrosmajerova, Stulina, Sustjepanska, Svete Marije, Svetoga Dominika, Svetoga Đurđa, Svetoga Josipa, Široka, Tmušasta, Trg oružja, U Pilama, Uska, Uz Jezuite, Uz Posat, Vara, Vetranićeva, Za Karmenom, Za Rokom, Za Rupama, Zamanjina, Zeljarica, Zlatarićeva, Zlatarska, Zvijezdićeva, Žudioska, Anice Bošković, maestra Đela Jusića, Ivana Kukuljevića, Od Tabakarije, Sunčana, Uz Tabor, Bernarda Shawa, Hladovita, Janjinska, Silvija Strahimira Kranjčevića, Srednji Kono, Trogirska, Zrinsko-Frankopanska (do Zagrebačke ulice), Budvanska, Buića, Dr. Anta Sugje, Flore Jakšić, Frana Antice, Imotska, Istarska, Iva Bjelokosića, Iva Račića, Izvijačica, Koločepska, Konavoska, Kuparska, Lazarina, LukšeBeritića, Ljubuška, Mala, Marijana, BlažićaMarkaGjaje, Miha Klajića, Neumska, Nika Kulišića, Nikole Napice, Obodska (ispod ulice Petra Krešimira IV), Od čempresa, Od Gradca, Od greba žudioskih, Od Maslinate, Od Škara, Orsatova, Omiška, Pelješka, Pionirska, Platska, Slanska, Stonska, Strma, Trnovička, Uz Mline, Vicina, Vicka Lovrina, Za Kapelicom, Zadarska, Župska, Žalasta.

ZONA B – površine koje se dijelom pometaju ručno, a dijelom čiste strojno:

Augusta Šenoe Bokeljska, Don Frana Bulića, Dračasta Dr. Ante Šercera, Dr. Vladka Mačeka, Filipa Grabovca Gabra Rajčevića, Gorica Svetog Vlaha, II. Dalmatinske brigade, Ivanjska, Ivana Matijaševića, Ivana Meštrovića, Ivana Zajca, Jakova Lukarevića Josipa Berse Kardinala Stepinca (do ulice Petra Svačića), Kneza Branimira, Luke Sorkočevića II. dalmatinske brigade Marka Marojice, Od Gaja, Od Svetoga Mihajla, Oraška Pera Rudenjaka Petra Hektorovića, Petra Preradovića Riječka, Stjepana Cvijića, Trstenska Vatroslava Lisinskog (od Ćira Carića do kraja ulice), Viška Zlatni potok, Put žrtava s Dakse, Josipa Kosora

ZONA B – površine koje se pometaju isključivo ručno:

Banjska, Cavtatska (iznad ulice Petra Krešimira IV), Dolska, Dubravkina, Dubrovačkog odreda, Dubska, Dunavska Eugena Kumičića, Kunska, Sunčana, Bernarda Shawa, Frana Čale, Gromačka, Hladovita, Hutovska, Ivana Mane Jarnovića, Ivana Mažuranića, IvanaRendića, Kamenarska, Kliševska, Lastovska, Lokrumska, Lopudska, Ludmila Rogovskog, Mandaljenska, Matije Gupca, Metohijska, Nikše Ljubičića, Pera Beatovića, Petra Grubišića, Podgorska, Pridvorska, Prijevorska, Radnička (iznad ulice Andrije Hebranga), Rožatska, Savska Srebrenska, Sreserska, Šibenska, Tiha, Tina Ujevića, Tivatska, Obuljenska, Osojnička, Ošljanska, Padre Perice, Put od Bosanke (iznad Ulice P. Krešimira IV), Radnička (ispod ulice Andrije Hebranga), Radnička (ispod ulice Andrije Hebranga), Silvija Strahimira Kranjčevića, Srednji Kono, Trogirska, Velebitska, Vinka Sagrestana Zatonska, Žuljanska.

ZONA C – površine koje se dijelom pometaju ručno, a dijelom čiste strojno:

Blatska, Iva Dulčića, Josipa Pupačića, Koste Strajnića, Liechtensteinov put (od naselja Gorica do kraja ulice), Majkovska, Od Gorice, Od Srđa, Petra Zoranića, Šipčine, Volantina, Dalmatinska (do OŠ Lapad), Frana Supila (od Viktorije do Orsule), Kneza Domagoja, Komajska.

ZONA C – površine koje se pometaju isljučivo ručno:

Alberta Hallera, Antuna Masle, Augusta Cesarca, Brdasta, Brgatska, Brsečinska Cavtatska (iznad ulice Petra Krešimira IV), Frana Kolumbića, Franca Prešerna, Ignjata Joba, Janjinska, Put od Bosanke (iznad Ulice P. Krešimira IV), Zrinsko-Frankopanska (do Zagrebačke ulice), Buića, Flore Jakšić, Hodiljska, Iva Bjelokosića, Iva Račića, Koločepska, Kunska, Između ribnjaka, Jakljanska, Komolačka, Koritska, Kriva, Lovra Matačića, Mehmedalije-Maka Dizdara, Miroslava Krleže, Od borova, Pobrežska, Pomoraca, Postranjska, Prožurska, Šipanska, Šumetska, Topolska,Trpanjska, Udarnička, Željezničarska, Obodska (ispod ulice Petra Krešimira IV), Od Škara, Od Križa Radnička (iznad ulice Andrije Hebranga), Slanska, Stonska, Tiha, Vlaha Paljetka, Zadarska.

ZONA D – površine koje se pometaju ručno i strojno:

Ante Topića Mimare, Antuna Barca, Antuna Kazali, Antuna Mihanovića, Augusta Šenoe, Biokovska, Blatska, Bruna Bušića, Čilipska, Dr. Roka Mišetića, Dračasta, Điva Natali, Đura Basaričeka, Eugena Kvaternika, Filipa Grabovca, Gornji Kono, Grebenska, Ivana Gorana Kovačića, Jakova Lukarevića, Janjevska, Josipa Berse, Korčulanska, Koste Strajnića, Kotorska, Luke Sorkočevića, Majkovska, Mihajla Hamzića, Mljetska, Moluntska, Mosorska, Mostarska, Natka Nodila, Od Gale, Od Gorice Od Hladnice, Od Kolorine, Od Montovjerne, Od Nuncijate, Oraška, Petra Svačića, Paska Baburice, Pera Rudenjaka, Petra Preradovića, Primorska, Sinjska, Solinska, Trstenska, Uz Giman, Uz Glavicu, Viška, Vlaha Paljetka.

ZONA D – površine koje se pometaju isljučivo ručno:

Alberta Hallera, Antuna Masle, Augusta Cesarca, Banjska, Brdasta, Brgatska, Brsečinska, Budvanska, Dolska, Dr. Anta Sugje, Dubravkina, Dubrovačkog odreda, Dubska, Dunavska, Frana Kolumbića, Frana Antice, Frana Čale, Franca Prešerna, Gromačka, Hodiljska, Hutovska, Ignjata Joba, Imotska, Istarska, Ivana Mane Jarnovića, Ivana Mažuranića, Ivana Rendića, Između ribnjaka, Izvijačica, Jakljanska, Kamenarska, Kliševska, Komolačka, Konavoska, Koritska, Kriva, Kuparska, Lastovska, Lazarina, Lokrumska, Lopudska, Lovra Matačića, Ludmila Rogovskog, Lukše Beritića, Ljubuška, Mandaljenska, Marijana Blažića, Marka Gjaje, Matije Gupca, Mehmedalije - Maka Dizdara, Metohijska, Miha Klajića, Miroslava Krleže, Neumska, Nika Kulišića, Nikole Napice, Nikše Ljubičića, Obuljenska, Od borova, Od čempresa, Od Gradca, Od greba žudioskih, Od Maslinate, Orsatova, Osojnička, Ošljanska, Omiška, Pera Beatovića, Pelješka, Petra Grubišića, Pionirska, Platska, Pobrežska, Podgorska, Pomoraca, Postranjska, Pridvorska, Prijevorska, Privežna, Prožurska, Rožatska, Savska, Srebrenska, Sreserska, Stolačka, Strma, Šibenska, Šipanska, Šumetska, Tina Ujevića, Tivatska, Topolska, Trnovička, Trpanjska, Udarnička, Uz Mline, Velebitska, Vicina, Vicka Lovrina, Vinka Sagrestana, Za Kapelicom, Zatonska, Žuljanska, Župska, Žalasta, Željezničarska.

ZONA E:

Naselja: Mokošica (nova i stara), naselja u Rijeci dubrovačkoj, Zaton, Orašac, Trsteno i Brsečine.

ZONA F:

Naselja: Koločep, Lopud, Suđurađ, Luka Šipanska, Gromača, Kliševo, Riđica, Ljubač, Mrčevo,

Dubravica, Osojnik i Bosanka.

**2.7.1.2. Ručno i strojno pranje javnih površina**

Članak 36.

Ručno pranje javnih površina unutar gradskih zidina provodi se na površinama kako slijedi:

Uz Jezuite (bez stubišta), Gundulićeva poljana, Bunićeva poljana, Poljana Marina Držića, Pred Dvorom, Luža, Zeljarica, Placa, sve ulice sjeverno i južno od Place do ulice Prijeko i Ulice Od Puča uključujući i njih, Široka, Poljana Paska Miličevića, Vrata od Pila, Ruđera Boškovića, Zlatarska, Peline (od Zlatarske do Boškovićeve), Sv. Dominika i Peline.

U sezonskom razdoblju (od 15.04. do 31.10.) javne površine se peru svaki dan, a u izvan sezonskom razdoblju (od 01.11. do 15.04.) peru su uoči državnih blagdana, odnosno prema potrebi i po nalogu Upravnog odjela za komunalne djelatnosti i mjesnu samoupravu Grada Dubrovnika.

U sezonskom razdoblju (od 15.05. do 15.09.) obavlja se pranje mula u Donjem čelu, Koločep i to 2-3 puta tjedno, ovisno o potrebi.

Strojno pranje (peračica) javnih površina unutar gradskih zidina provodi se na površinama Sv. Dominika i Place, a izvan gradskih zidina na površinama Pila, Brsalja i Šetališta Kralja Zvonimira.

**2.7.1.3. Čišćenje odvodnih jaraka i otvora slivnika**

Članak 37.

Čišćenje odvodnih jaraka i otvora slivnika obavlja se u pješačkim zonama i to sukladno čišćenju površine (zone) u kojoj se ti objekti nalaze.

**2.7.1.4. Čišćenje, pražnjenje, pranje i održavanje košarica za otpad**

Članak 38.

U zoni A pražnjenje se obavlja više puta dnevno, a u ostalim zonama košarice se prazne sukladno programu pometanju zona. Košarice se moraju redovno održavati, a dotrajale mijenjati.

**2.7.1.5. Uklanjanje trave i korova**

Članak 39.

Uklanjanje trave i korova uz rubove javnih površina i prometnica obavlja se po potrebi, s tim da je taj posao obavezno obavljati u vrijeme vegetacije (od 15.02. do 15.08.). Pod pojmom uklanjanja trave podrazumijeva se i čišćenje nakon obavljene košnje.

**2.7.1.6. Odvoz i zbrinjavanje otpada sa javnih površina**

Članak 40.

Odvoz i zbrinjavanje otpada sa javnih površina podrazumijeva zbrinjavanje otpada prikupljenog pražnjenjem košarica, ručnim i strojnim pometanjem, košenjem trave, održavanjem igrališta i javnih kupališta.

Članak 41.

Za radove iz članka 35. do 40. planirana su sredstva u proračunu Grada Dubrovnika u okviru programa: Čistoća javnih površina; aktivnost: Zona A, B, C, D

**Obavljanje:** ......................................................................................................... Čistoća d.o.o.

**Procjena troškova :** ............................................................................... **11.300.000,00 kuna.**

**2.7.2. Uklanjanje protupravno postavljenih predmeta**

Članak 42.

Ova djelatnost se obavlja temeljem Odluke o komunalnom redu Grada Dubrovnika, a izvršava se rješenjem komunalnog redarstva.

Članak 43.

Za radove iz članka 42. planirana su sredstva u proračunu Grada Dubrovnika u okviru programa: Komunalni poslovi po posebnim odlukama; aktivnost: Uklanjanje protupravno postavljenih predmeta.

**Obavljanje:** ................................................................... odabrani ponuditelj - prema ugovoru

**Procjena troškova:** .................................................................................... **80.000,00** **kuna.**

**2.8. ODRŽAVANJE JAVNE RASVJETE**

Članak 44.

Održavanje javne rasvjete obuhvaća upravljanje, održavanje objekata i uređaja javne rasvjete, uključivši podmirivanje troškova električne energije za rasvjetljivanje javnih površina i javnih cesta koje prolaze kroz naselja i nerazvrstanih cesta.

Pod mjesečnom pripravnosti podrazumijeva se obilazak i pregled javne rasvjete u neradne dane odnosno u dane blagdana, a obavlja se na način da se u navedene dane izvrši pregled funkcionalnosti javne rasvjete dežurnim vozilom te u slučaju većeg kvara ili kvara na upravljačkom i zaštitnom dijelu polja javne rasvjete otkloni kvar.

**2.8.1. Održavanje javne rasvjete izvan povijesne gradske jezgre**

Članak 45.

Područje Grada Dubrovnika izvan povijesne gradske jezgre u smislu održavanja po ovom Ugovoru dijeli se na dvije zone i to:

* zonu "A" koja obuhvaća naselja Dubrovnik i Novu Mokošicu osim područja povijesne gradske jezgre;
* zonu "B" koja obuhvaća ostala područja s naseljima i otocima.

Članak 46.

Pod održavanjem javne rasvjete podrazumijevaju se radovi nadzora i održavanje radi osiguranja kontinuirane i nesmetane funkcije rasvjete javnih površina, uključivo funkciju blagdanske dekorativne rasvjete na području izvan povijesne jezgre Grada Dubrovnika.

Održavanje javne rasvjete izvan povijesne jezgre Grada Dubrovnika sastoji se od:

* redovnog godišnjeg održavanja,
* mjesečne pripravnosti,
* pojačanog godišnjeg održavanja,
* nabave materijala za održavanje javne rasvjete i
* nabave i skladištenja minimalnih zaliha materijala.

Članak 47.

Pod redovnim godišnjim održavanjem javne rasvjete podrazumijevaju se poslovi otklanjanja kvarova i zamjena istrošenih, neispravnih ili uništenih dijelova:

* rasvjetnih stupova,
* razdjelnika i razdjelnih kutija,
* tehnološki i konstrukcijski zastarjelih svjetiljki i rasvjetnih tijela,
* ostalih elektroinstalacijskih elemenata javne rasvjete,
* dekorativnih elemenata blagdanske rasvjete kao i
* kontrole rada upravljačkih uređaja.

Članak 48.

Redovno godišnje održavanje javne rasvjete obavlja se svakog radnog dana u godini, i to u zoni "A" u vremenu od 14 do 22 sata, a u zoni "B" u vremenu od 8 do 16 sati.

Rad službe za prijavu kvara na telefon sa operaterom obavljat će se u vremenu od 8 do 16 sati, a izvan tog vremena prijave preuzima automatska sekretarica, koja je dostupna od 00 do 24 sata na broju telefona 0800203020 (besplatan broj).

Redovno održavanje javne rasvjete obavlja se po nalogu ovlaštene osobe naručitelja, a na temelju uočenih nedostataka sa večernjih obilazaka javne rasvjete od strane djelatnika Upravnog odjela za komunalne djelatnosti, promet i mjesnu samoupravu Grada Dubrovnika, podataka dostavljenih od tajnika MO i GK, te podataka dobivenih putem prijava kvarova na telefon za prijavu kvarova i u ured javne rasvjete i aplikaciju Dubrovačko oko.

Izvanredni pregledi javne rasvjete obavljaju se odmah nakon elementarne nepogode (jakih pljuskova, vjetrova, atmosferskih pražnjenja i slično).

Pojačano održavanje javne rasvjete odnosi se na održavanje koje se obavlja izvan redovitog godišnjeg održavanja, a podrazumijeva radove na rekonstrukciji i manjim proširenjima mreže javne rasvjete, antikorozivnu zaštitu i bojanje elemenata javne rasvjete, radove na izradi blagdanske rasvjete i sl. Radovi na pojačanom održavanju obavljaju se samo uz poseban nalog i suglasnost ovlaštene osobe.

Članak 49.

Kvar na mreži javne rasvjete u zoni A mora se otkloniti u roku od 24 sata od uočavanja, odnosno naloga ovlaštene osobe Upravnog odjela za komunalne djelatnosti i mjesnu samoupravu i 72 sata od uočenog kvara odnosno naloga ovlaštene osobe u zoni "B". Izuzetak su kvarovi za čije otklanjanje su potrebni građevni radovi, tj. ukoliko se radi o većem kvaru na mreži.

Članak 50.

Za radove iz članka 45. do 49. planirana su sredstva u proračunu Grada Dubrovnika u okviru programa: Održavanje javne rasvjete; aktivnost izvan povijesne jezgre i to kako slijedi:

Redovito održavanje javne rasvjete ............................................................ 4.200.000,00 kuna

Intelektualne usluge ...................................................................................... 100.000,00 kuna

**Obavljanje:** ...................................................................... odabrani izvoditelji - prema ugovoru

**Procjena troškova obavljanja:** ................................................................ **4.300.000,00 kuna**

**2.8.2. Održavanje javne rasvjete na području povijesne gradske jezgre**

Članak 51.

Pod održavanjem javne rasvjete podrazumijevaju se radovi nadzora i održavanja radi osiguranja kontinuirane i nesmetane funkcije rasvjete javnih površina, uključivo funkcije dekorativne rasvjete zidina i blagdanske dekorativne rasvjete na području povijesne jezgre Grada Dubrovnika, a koja obuhvaća područje unutar zidina, tvrđave, mostove, Lazarete te ulice Uz Posat i Dante Alighieria.

Održavanje javne rasvjete na području povijesne gradske jezgre Grada Dubrovnika sastoji se od:

* redovnog godišnjeg održavanja,
* mjesečne pripravnosti,
* pojačanog godišnjeg održavanja i
* nabave materijala za održavanje javne rasvjete,
* skladištenja dekorativnih blagdanskih elemenata te minimalnih zaliha materijala.

Članak 52.

Pod redovnim godišnjim održavanjem javne rasvjete podrazumijevaju se poslovi otklanjanja kvarova i zamjena istrošenih, neispravnih ili uništenih dijelova:

* rasvjetnih stupova,
* razdjelnika i razdjelnih kutija,
* tehnološki i konstrukcijski zastarjelih svjetiljki i rasvjetnih tijela,
* ostalih elektroinstalacijskih elemenata javne rasvjete i
* kontrole rada upravljačkih uređaja.

Članak 53.

Redovito godišnje održavanje javne rasvjete obavlja se svakog radnog dana u godini.

Redoviti pregledi javne rasvjete obavljaju se svakog radnog dana, a uz nazočnost ovlaštene osobe jedanput tjedno.

Izvanredni pregledi javne rasvjete obavljaju se odmah nakon elementarne nepogode (jakih pljuskova, vjetrova, atmosferskih pražnjenja i slično).

Članak 54.

Nastali kvar mora se otkloniti u roku od 24 sata od uočavanja istog ukoliko se ne radi o većem kvaru na mreži.

Pojačano održavanje javne rasvjete odnosi se na održavanje koje se obavlja izvan redovitog godišnjeg održavanja, a podrazumijeva radove na rekonstrukciji i manjim proširenjima mreže javne rasvjete, antikorozivnu zaštitu i bojanje elemenata javne rasvjete, radove na izradi blagdanske rasvjete i sl. Radovi na pojačanom održavanju obavljaju se samo uz poseban nalog ovlaštene osobe.

Članak 55.

Za radove iz članka 51. do 54. planirana su sredstva u proračunu Grada Dubrovnika u okviru programa: Održavanje javne rasvjete; aktivnost povijesna jezgra.

Redovito održavanje javne rasvjete............................................................1.050.000,00 kuna.

**Obavljanje:** ...................................................................... odabrani izvoditelj - prema ugovoru

**Procjena troškova:** .................................................................................. **1.050.000,00 kuna**.

**2.8.3. Javna rasvjeta - trošak električne energije**

Članak 56.

Pod troškom električne energije podrazumijevaju se troškovi za električnu energiju utrošenu na sustavu javne rasvjete na području Grada Dubrovnika.

Članak 57.

Za troškove iz članka 56. planirana su sredstva u proračunu Grada Dubrovnika u okviru programa: Održavanje javne rasvjete: aktivnost Grad Dubrovnik - Javna rasvjeta - trošak električne energije i to kako slijedi:

Troškovi za električnu energiju .................................................................. 4.110.000,00 kuna.

**Obavljanje:** ................................................................... odabrani isporučitelj - prema ugovoru

**Procjena troškova:**...................................................................................**4.110.000,00 kuna.**

Članak 58.

**REKAPITULACIJA RASHODA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OPIS RADOVA 2022. g.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Održavanje nerazvrstanih cesta 10.731.500,00

2. Održavanje javnih površina na kojima

nije dopušten promet motornih vozila 3.038.000,00

3. Održavanje građevina javne odvodnje

oborinskih voda 1.000.000,00

4. Održavanje javnih zelenih površina 12.200.000,00

5. Održavanje građevina, uređaja i predmeta javne namjene 930.000,00

6. Održavanje groblja 1.610.000,00

7. Održavanje čistoće javnih površina 11.380.000,00

8. Održavanje javne rasvjete 9.460.000,00

**SVEUKUPNO: 50.349.500,00 kun**

1. **IZVORI FINANCIRANJA**

Članak 59.

Financiranje radova iz članaka 3. do 57. u 2022. g. vršit će se iz slijedećih izvora:

1. Komunalna naknada ......................................................... **32.070.000,00 kuna**

2. Komunalni doprinos ..........................................................  **7.930.000,00 kuna**

3. Opći prihodi i primici ........................................................... **2.211.500,00 kuna**

4. Naknada za uporabu pomorskog dobra .............................. **3.038.000,00 kuna**

5. Ostali prihodi za posebne namjene- Hrv.vode........................ **170.000,00 kuna**

6. Kapitalne pomoći................................................................... **500.000,00 kuna**

7**.** Ostale pomoći unutar općeg proračuna - Žuc...................... **2.700.000,00 kuna**

8. Turistička pristojba ……………………………………………. **1.730.000,00 kuna**

1. **PROVEDBA PROGRAMA**

Članak 60.

Vrijednost pojedinih radova iz ovog Programa utvrđena je na temelju potreba i prosječnih cijena takvih radova iz prethodnih godina.

Članak 61.

Gradonačelnik Grada Dubrovnika podnosi izvješće o izvršenju Programa za prethodnu kalendarsku godinu Gradskom vijeću Grada Dubrovnika istovremeno s izvješćem o izvršenju proračuna Grada Dubrovnika.

1. **ZAVRŠNE ODREDBE**

Članak 62.

Ovaj program stupa na snagu osmog dana od objave u "Službenom glasniku Grada Dubrovnika" i provodit će se tijekom 2022. godine.

KLASA: 363-01/21-03/03

URBROJ: 2117/01-09-21-03

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**158**

Na temelju članka 3. Odluke o drugim komunalnim djelatnostima na području Grada Dubrovnika („Službeni glasnik Grada Dubrovnika“, broj 25/18 i 8/19) i članka 39. Statuta Grada Dubrovnika ("Službeni glasnik Grada Dubrovnika", broj 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

1. **P R O G R A M**

**obavljanja drugih komunalnih djelatnosti na području**

**Grada Dubrovnika u 2022. godini**

**I. OPĆE ODREDBE**

Članak 1.

Ovim Programom obavljanja drugih komunalnih djelatnosti na području Grada Dubrovnika u 2022. godini (u daljnjem tekstu: Program) određuje se način, opseg i kakvoća obavljanja pojedinih komunalnih djelatnosti koje su od lokalnog značenja za Grad Dubrovnik, sukladno Odluci o drugim komunalnim djelatnostima na području Grada Dubrovnika.

Programom su obuhvaćene su sljedeće djelatnosti:

1. Deratizacija, dezinsekcija i dezinfekcija,
2. Skrb o odbjeglim i napuštenim životinjama,
3. Blagdansko uređenje Grada i naselja
4. Opskrba trgovina i građana unutar povijesne jezgre Grada Dubrovnika posebnim vozilima
5. Javno oglašavanje,
6. Održavanje javne hidrantske mreže
7. Označavanje naselja, ulica, obala, trgova i zgrada,
8. Skrb o gradskim golubovima i labudovima,
9. Nabava materijala za male komunalne poslove po GK i MO
10. Zbrinjavanje životinjskih lešina
11. Čišćenje mora i priobalja
12. Održavanje i saniranje ogradnih zidova u vlasništvu Grada Dubrovnika koji graniče s javnim površinama

Financiranje komunalnih djelatnosti iz ovog Programa vršit će se iz:

* općih prihoda
* prihoda iz obavljanja djelatnosti
* drugih izvora utvrđenih posebnim propisima

**II. OPIS I OPSEG POSLOVA ODRŽAVANJA**

**1. Deratizacija, dezinsekcija i dezinfekcija**

*1.1. Deratizacija javnih površina*

Članak 2.

Deratizacija je metoda uništavanja i suzbijanja opasnih glodavaca. Provodi se dva puta u godini uporabom kemijskih metoda i sredstava (meka) koje nisu škodljive za ljude i domaće životinje.

Deratizacija se provodi u razdoblju ožujak - travanj i rujan - listopad.

Deratizacijom se obuhvaćaju:

1. sve prometnice u naselju Dubrovnik i Nova Mokošica,
2. deratizacija Elafita, Veliki i Mali Zaton
3. zone ostalih javnih površina i parkirališta,
4. sve javno prometne površine (osim javnih parkirališta) na području Grada Dubrovnika,
5. povijesna gradska jezgra Dubrovnika uključujući zidine s vanjske strane,
6. slivnici atmosferske odvodnje,
7. sustav atmosferske odvodnje ukoliko je izdvojen iz sustava otpadnih voda.

Deratizacija se obavlja i na ostalim javnim površinama Grada Dubrovnika po nalogu nadležnog Upravnog odjela za komunalne djelatnosti, promet i mjesnu samoupravu.

Za radove iz ovog članka planirana su sredstva u proračunu Grada Dubrovnika u okviru programa: Deratizacija, dezinsekcija, kafilerija; aktivnost: Deratizacija

**Obavljanje:** ........................................ Sanitat d.o.o. - Dubrovnik

**Procjena troškova:** ........................................**478.000,00 kuna**.

*1.2. Dezinsekcija javnih površina*

Dezinsekcija

obvezatna (preventivna)

Članak 3.

1. LARVICIDNA DEZINSEKCIJA

Larvicidna dezinsekcija provesti će se u šest navrata i to u mjesecu: travnju, svibnju, lipnju, srpnju, kolovozu i rujnu.

Područje Dubrovnika podjelili smo na devet zona:

1. Gruž – Nuncijata

2. Lapad

3. Gorica Sv. Vlaha – Montovjerna

4. Pile – Kono

5. Ploče

6. Stari Grad – otok Lokrum

7. Park Gradac, Danče, Područje ex bolnice, Sustjepan

8. Komolac, Rožat i Mokošica

9. Lozica, Štikovica, Veliki i Mali Zaton

Dimilin je sredstvo koje koristitimo za larvicidnu dezinsekciju i to u obliku tablete. Dimilin je larvicid-insekticid vrlo male otrovnosti u odnosu na ljude i prirodu. Djeluje strogo ciljano u odnosu na odeređene insekte, sprječavajući normalnu faznu mutaciju insekata.

Ne dozvoljava normalan razvoj larve, prekida razvoj komarca te dovodi do uginuća istog.

Na prostoru već gore navedenih zona obraditi će se svi otvori oborinske odvodnje, lokve, kanali, pučevi i sva druga mjesta gdje se nakuplja voda.

2. ADULTICIDNA DEZINSEKCIJA - GRAD DUBROVNIK

Adulticidnom dezinsekcijom će se obuhvatiti staništa komaraca - metodom ULV aplikatora, što je ekološki prihvatljiva metoda na bazi piretroida, odnosno insekticida preporučenih od strane Svjetske zdravstvene organizacije.

Adulticidna dezinsekcija će se provesti u mjesecu srpnju i kolovozu.

Plan zamagljivanja Grada:

1. noć (od 01.00 sat nadalje) zamagljivanjem će se obuhvatiti sljedeće područje grada – naselje Nuncijata, Kantafig (Gruška obala), ulica Andrije Hebranga s poprečnim ulicama : I.G.Kovačića, Sv. Križa, generala Janka Bobetka, Od Gaja,Gornji Kono, Vladimira Nazora i Vukovarska ulica s poprečnim ulicama (Obuljenska, N.Nodila, Od Gale, Šipčine, Janka Bobetka), Obala S.Radića s poprečnim ulicama, te park Luja Šoletića.

2. noć (od 01.00 sat nadalje) akcijom zamagljivanja će se obuhvatiti područje Lapada i to: Nikole Tesle, Lapadska obala, Šetalište Kralja Zvonimira, Iva Dulčića (uključujući i sve

poprečne ulice u naseljima Orsan, Solitudo i Babin Kuk), zatim Kardinala Stepinca, Kralja Tomislava, Ispod Petke, Masarykov Put, Od Sv. Mihajla,Od Batale uključujući i sve poprečne

ulice na ovom području kao i područje Opće bolnice Dubrovnik s ulicama Dr. A. Šercera i Josipa Pupačića.

3. noć (od 01.00 sat nadalje) akcijom zamagljivanja će se obuhvatiti područje: ulica Iva Vojnovića s naseljima Hladnica i Čokolino, područje Gospinog Polja i Gorice Sv. Vlaha, Pera Čingrije, Dr. A. Starčevića uključujući i sve poprečne ulice koje pripadaju kotaru Montovjerna (Bana J. Jelačića, Kneza Branimira, Gabra Rajčevića).

4. noć (od 01.00 sata nadalje) akcijom zamagljivanja će se obuhvatiti područje Sustjepana, Čajkovića, Knežice i Šumeta,zatim područje Ilijine glavice, područje Pila i Ploča i to: Zagrebačka, P. Krešimira IV, Zlatni Potok, Frana Supila, Sv. Jakov, Iza Grada, Branitelja Dubrovnika, Gradac, Splitski put uključujući sve sporedne ulice na ovom području.

5. noć (od 01.00 sat nadalje) će se obuhvatit područje Nove Mokošice sa svim sporednim ulicama, obala uz rijeku Omblu (Mokošica na moru, Donje Obuljeno, Rožat, Komolac, Prijevor, Dračevo selo).

Od 19.00 sati uz upoterbu barke zamagljivanjem će se obuhvatiti otočić Blato.

6. noć (od 01.00 sat nadalje) zamagljivanjem će se obuhvatiti područje Stare Mokošice, Mirinovo, Lozica, Vrbica, Štikovica, Veliki i Mali Zaton.

3. ADULTICIDNA DEZINSEKCIJA – PRIGRADSKA NASELJA I OTOK ŠIPAN

Adulticidnom dezinsekcijom će se obuhvatiti staništa komaraca - metodom ULV aplikatora, što je ekološki prihvatljiva metoda na bazi piretroida, odnosno insekticida preporučenih od strane Svjetske zdravstvene organizacije.

Adulticidna dezinsekcija će se provesti u mjesecu kolovozu.

Plan zamagljivanja prigradskih naselja i otoka Šipana:

1. noć (od 01.00 sat pa nadalje) :Bosanka

2. noć (od 01.00 sat pa nadalje): Osojnik, Petrovo selo, Pobrežje

3. noć (od 01.00 sat pa nadalje): Orašac, Trsteno, Brsečine, Dubravica

4. noć (od 01.00 sat pa nadalje): Gromače, Ljubač, Riđica, Mrčevo i Kliševo.

5. noć (od 01.00 sat pa nadalje): otok Šipan

4. ADULTICIDNA DEZINSEKCIJA – OTOK LOPUD

Adulticidnom dezinsekcijom će se obuhvatiti staništa komaraca - metodom ULV aplikatora, što je ekološki prihvatljiva metoda na bazi piretroida, odnosno insekticida preporučenih od strane Svjetske zdravstvene organizacije.

Adulticidna dezinsekcija će se provesti u mjesecu **kolovozu.**

Plan zamagljivanja otoka Lopuda

1. noć (od 01.00 sat pa nadalje): otok Lopud

5. DEZINSEKCIJA ULICA U POVIJESNOJ JEZGRI GRADA DUBROVNIKA

Dezinsekcije će se provoditi radi suzbijanja žohara. Dezinsekcijom će se obuhvatiti sve ulice i javne površine u staroj gradskoj jezgri. Dezinsekcije će se obavljati u ranim jutarnjim satima.

Dvije obrade i to u mjesecu lipnju i srpnju ili srpnju i kolovozu.

Na drugim javnim površinama Grada Dubrovnika dezinsekcija se obavlja po potrebi, po nalogu nadležnog Upravnog odjela za komunalne djelatnosti, promet i mjesnu samoupravu.

Članak 4.

Svi radovi će se provoditi prema odredbama Zakona o zaštiti pučanstva od zaraznih bolesti i Pravilnika o načinu provedbe deratizacije i dezinsekcije kao mjere za sprječavanje zaraznih bolesti pučanstva.

Za radove iz članka 3. i 4. planirana su sredstva u proračunu Grada Dubrovnika u okviru programa: Deratizacija, dezinsekcija, kafilerija; aktivnost: Dezinsekcija

**Obavljanje:** .................................................. Sanitat d.o.o. Dubrovnik

**Procjena troškova:** ............................................ **864.000,00 kuna.**

*1.3. Dezinfekcija javnih površina*

Članak 5.

Dezinfekcija javnih površina obavlja se odmah prema potrebi.

**Obavljanje:**  ..............................................Sanitat d.o.o. - Dubrovnik.

**Financiranje:** ........................................................... iz cijene usluge.

**2. Skrb o odbjeglim i napuštenim životinjama – kafilerija**

Članak 6.

Skrb o odbjeglim i napuštenim životinjama obuhvaća:

1. hvatanje pasa, mačaka i ostalih lutalica,
2. cijepljenje i sterilizaciju uhvaćenih pasa, mačaka i ostalih lutalica,
3. hranjenje uhvaćenih pasa, mačaka i ostalih lutalica
4. udomljavanje uhvaćenih pasa, mačaka i ostalih lutalica

Ova se djelatnost provodi neprekidno tijekom cijele godine.

Za radove iz ovog članka planirana su sredstva u proračunu Grada Dubrovnika u okviru programa: Deratizacija, dezinsekcija, kafilerija; aktivnost: Kafilerija

**Obavljanje:** ............................................................... Sanitat d.o.o.

**Procjena troškova:** .......................................... **1.050.000,00 kuna**.

**3. Blagdansko uređenje Grada i naselja**

Članak 7.

Blagdansko ukrašavanje Grada Dubrovnika provodi se prema naputku o prigodnom blagdanskom ukrašavanju Grada Dubrovnika ("Službeni glasnik Grada Dubrovnika", broj 1/95.) i sukladno aktualnim odlukama Grada Dubrovnika.

Pod blagdanskom rasvjetom podrazumijeva se nabava dekorativnih rasvjetnih tijela te poslovi otklanjanja kvarova i zamjena istrošenih, neispravnih ili uništenih dijelova.

Za radove iz ovog članka planirana su sredstva u proračunu Grada Dubrovnika u okviru programa: Održavanje javne rasvjete; aktivnost blagdanska rasvjeta.

**Obavljanje:** ..................................... odabrani izvoditelji prema ugovoru

**Procjena troškova:** .............................................................. **500.000,00 kuna.**

Unutar programa: Javne zelene površine ( 450.000,00 kuna ).

**4. Opskrba trgovina i građana unutar povijesne jezgre Grada Dubrovnika posebnim vozilima**

Članak 8.

Opskrba trgovina i građana unutar povijesne jezgre Grada Dubrovnika obavlja se elektrovučnim prijevoznim sredstvima.

**Obavljanje:** ........................................ odabrani izvoditelj prema ugovoru.

**Financiranje:** ................................................................ iz cijene usluge.

**5. Javno oglašavanje**

Članak 9.

Javno plakatiranje i oglašavanje te postavljanje reklamnih panoa obavlja se na posebnim, za to određenim mjestima tzv. publicitetima.

**Obavljanje:** .................................................................. Sanitat d.o.o.

**Financiranje:** ........................................................... iz cijene usluge.

**6. Održavanje javne hidrantske mreže**

Članak 10.

Hidrantsku mrežu potrebno je držati uvijek u potpuno ispravnom stanju.

**Obavljanje:** ............................................... Vodovod Dubrovnik d.o.o.

**Financiranje:** .............................................................iz cijene usluge

**7. Označavanje naselja, ulica, obala, trgova**

Članak 11.

Ova djelatnost obuhvaća:

1. izradu i postavljanje pločica s kućnim brojevima u slučaju promjene naziva ulice, obale, trga ili naselja
2. izradu i postavljanje ploča s nazivom ulica, obala, trgova, naselja
3. izrada i postavljanje obavijesnih i natpisnih ploča
4. izradu i postavljanje strata i zaštitnih tendi

Ova se djelatnost obavlja tako da sve oznake budu uvijek u urednom stanju i lako uočljive.

Sredstva potrebna za izvršenje radova iz ovog članka osigurana su u proračunu Grada Dubrovnika u okviru programa: Javne površine; aktivnost: Označavanje ulica i trgova

**Obavljanje:** ....................................... odabrani izvoditelj prema ugovoru.

**Procjena troškova:** ........................................................ **150.000,00 kuna.**

**8. Skrb o gradskim golubovima i labudovima**

Članak 12.

Skrb o gradskim golubovima i labudovima obuhvaća:

* liječenje bolesnih golubova i labudova,
* hranidbu golubova i labudova.

Golubovi se hrane svaki dan s 10 kg posebne hrane za tu svrhu, a labudovi s 5 kg.

Ostala skrb o golubovima i labudovima obavlja se po potrebi, u nastojanju da oni budu zdravi, a uginuli se odmah uklanjaju.

Za radove iz ovog članka planirana su sredstva u proračunu Grada Dubrovnika u okviru programa: Deratizacija, dezinsekcija, kafilerija; aktivnost: Hranjenje golubova

**Obavljanje:** .................................................................... Sanitat d.o.o.

**Procjena troškova:** .................................................. **38.000,00 kuna**.

**9. Nabava materijala za male komunalne poslove po GK i MO**

Članak 13.

Odabrani izvoditelj preuzima obvezu nabave i isporuke građevnog materijala za male komunalne poslove po gradskim kotarevima i mjesnim odborima na području Grada Dubrovnika.

Za radove iz ovog članka planirana su sredstva u proračunu Grada Dubrovnika u okviru programa: Javne površine; aktivnost: Gradski kotarevi i mjesni odbori

**Obavljanje:** ........................................ odabrani izvoditelj prema ugovoru

**Procjena troškova:** .................................................  **1.000.000,00 kuna**.

**10.** **Zbrinjavanje životinjskih lešina**

Članak 14.

Pružatelj Usluge preuzima obvezu sakupljanja, prijevoza i propisnog zbrinjavanja lešina životinja i ostalih životinjskih nusproizvoda s javnih površina na području Grada Dubrovnika.

Za djelatnost iz ovog članka planirana su sredstva u proračunu Grada Dubrovnika u okviru programa: Komunalni poslovi po posebnim odlukama; aktivnost: Zbrinjavanje nusproizvoda životinjskog porijekla

**Obavljanje:** ........................................odabrani izvoditelj prema ugovoru

**Procjena troškova:** ..................................................... **90.000,00 kuna.**

**11.** **Čišćenje mora i priobalja**

Članak 15.

Pod čišćenjem mora i priobalja podrazumijeva se čišćenje iz brodice.

Čisti se na način da jedan djelatnik upravlja brodicom, a drugi „jankom“ skuplja otpad sa površine mora. Akvatorij koji je obuhvaćen ovom djelatnošću i koji se financira od strane Grada Dubrovnika je more i priobalje administrativnog područja Grada Dubrovnika, osim na dijelovima koji su u nadležnosti odabranih koncesionara, Županijske lučke uprave, Lučke uprave Dubrovnik i Luke Dubrovnik.

**Obavljanje:** ..................................................................... Sanitat d.o.o.

**Procjena troškova:** ..................................................  **40.000,00 kuna.**

**12. Održavanje i saniranje ogradnih zidova u vlasništvu Grada Dubrovnika koji graniče s javnim površinama**

Članak 16.

Održavanje i saniranje ogradnih zidova podrazumijeva radove na ogradnim zidovima u vlasništvu Grada Dubrovnika koji graniče sa javnim površinama na kojim su oštećenja nastala uslijed atmosferskih djelovanja, starosti zida ili drugih razloga. Sanacija obuhvaća radove rušenja postojećeg zida,odvoz viška materijala na deponiju,ručni ili stojni iskop temelja zida,doprema lomljenog kamena i betona, izgradnja novog zida sa betonskom jezgrom i ugrađenom željeznom armaturom ili izgradnja suhozida.

Za djelatnost iz ovog članka planirana su sredstva u proračunu Grada Dubrovnika u okviru programa: Javne površine; aktivnost: Održavanje i saniranje ogradnih zidova.

**Obavljanje:** ........................................ odabrani izvoditelj prema ugovoru

**Procjena troškova:** ....................................................  **250.000,00 kuna**.

Članak 17.

**REKAPITULACIJA RASHODA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OPIS RADOVA 2022.god. ( kn )**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Deratizacija, dezinsekcija i dezinfekcija 1.342.000,00

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Skrb o odbjeglim i napuštenim životinjama – kafilerija 1.050.000,00

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Blagdansko uređenje Grada i naselja 500.000,00

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Opskrba trgovina i građana unutar povijesne

jezgre Grada Dubrovnika posebnim vozilima ( iz cijene usluge )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Javno oglašavanje ( iz cijene usluge )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Održavanje javne hidrantske mreže ( iz cijene usluge )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Označavanje naselja, ulica, obala, trgova i zgrada 150.000,00

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8.Skrb o gradskim golubovima i labudovima 38.000,00

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9.Nabava materijala za male komunalne poslove po 1.000.000,00

gradskom kotarevima i mjesnim odborima

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10.Neškodljivo zbrinjavanje životinjskih lešina 90.000,00

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_11. Čišćenje morske obale i priobalnog područja 40.000,00

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_12. Održavanje i saniranje ogradnih zidova 250.000,00

**UKUPNO:** **4.460.000,00 kuna**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**III. IZVORI FINANCIRANJA**

Članak 18.

Financiranje radova iz članaka 2. do 16. u 2022. godini vršit će se iz slijedećih izvora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Opći prihodi ..................................................................... **4.420.000,00 kn**

2. Iz cijene usluge

3. Pomorsko dobro ............................................................. **40.000,00 kn**

**UKUPNO: 4.460.000,00 kuna**

**IV. PROVEDBA PROGRAMA**

Članak 19.

Vrijednost pojedinih radova iz ovog Programa utvrđena je na temelju potreba i prosječnih cijena takvih radova iz ranijih godina.

**V. ZAVRŠNE ODREDBE**

Članak 20.

Ovaj program stupa na snagu osmog dana od dana objave u "Službenom glasniku Grada Dubrovnika" i provodit će se tijekom 2022. godine.

KLASA: 363-01/21-03/02

URBROJ: 2117/01-09-21-03

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**159**

Na temelju članka 18. stavka 2. Zakona o Hrvatskoj gorskoj službi spašavanja (“Narodne novine, broj [79/06](https://www.zakon.hr/cms.htm?id=14141), [110/15](https://www.zakon.hr/cms.htm?id=14143)) i članka članka 39. Statuta Grada Dubrovnika („Službeni glasnik Grada Dubrovnika" broj 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**P R O G R A M**

**javnih potreba za obavljanje djelatnosti Hrvatske gorske službe spašavanja**

**Stanica Dubrovnik** **za 2022**.

**I.**

Programom javnih potreba za obavljanje djelatnosti Hrvatske gorske službe spašavanja, Stanica Dubrovnik za 2022. (u daljnjem tekstu: Program) utvrđuju se javne potrebe Hrvatske gorske službe spašavanja Stanica Dubrovnik za 2022.

**II.**

U navedenom Programu i planu programskih aktivnosti Hrvatske gorske služe spašavanja Stanica Dubrovnik u 2022. godini, a od interesa za područje Grada Dubrovnika su :

* akcije spašavanja i intervencije
* pružanje pomoći unesrećenim i njihovim obiteljima u kriznim stanjima
* redovitu djelatnost, održavanje i provjeru znanja i tjelesne spremnosti članstva
* održavanje opreme u vlasništvu Stanice te osobne opreme spašavatelja
* preventivna djelatnost na sprječavanju nesreća
* održavanje hladnog pogona
* edukacija izvan sustava HGSS.

**III.**

Za obavljanje javnih potreba iz točke II. ovog programa Grad Dubrovnik će u 2022. financirati:

Tekući troškovi (režije stanice i plaća za administratora) … 235.000,00 kn

Održavanje vježbi, prezentacija, edukacija i osiguranja ...… 30.000,00 kn

Tečajevi, stručna osposobljavanja i relicenciranja…………. 10.000,00 kn

Održavanje voznog parka, osiguranje i registracija vozila… 100.000,00 kn

Održavanje objekata i infrastrukture………………………… 15.000,00 kn

Oprema za spašavanje……………………...……………….. 110.000,00 kn

**IV.**

Financijska sredstva iz točke III. ovog programa osigurana su u Proračunu Grada Dubrovnika za 2022. godinu.

**V.**

Grad Dubrovnik i Hrvatska gorska služba spašavanja, Stanica Dubrovnik sklopit će ugovor o načinu i uvjetima financiranja aktivnosti ovog Programa.

**VI.**

Ovaj program stupa na snagu osmog dana od dana objave u „Službenom glasniku Grada Dubrovnika“.

KLASA: 810-01/21-01/28

URBROJ: 2117/01-09-21-03

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**160**

Na temelju članka 17. stavka 1. Zakona o sustavu civilne zaštite (“Narodne novine”, broj 82/15, 118/18, 31/20 i 20/21) i članka 39. Statuta Grada Dubrovnika ("Službeni glasnik Grada Dubrovnika", broj 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**ANALIZU STANJA**

**sustava civilne zaštite na području Grada Dubrovnika za 2021. godinu**

**1. UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Dubrovnik obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne Novine“ broj 82/15, 118/18, 31/20 i 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Grad Dubrovnik izradio je:

Smjernice za organizaciju i razvoj sustava civilne zaštite na području Grada Dubrovnika . do 31. prosinca 2024.god., Procjenu rizika od velikih nesreća i katastrofa za područje Grada Dubrovnika („Službeni glasnik Grada Dubrovnika“ broj 5/21), Godišnji plan razvoja sustava civilne zaštite na području Grada Dubrovnika za 2022. godinu s financijskim učincima za trogodišnje razdoblje .

Temeljem Zakona o sustavu civilne zaštite (“Narodne novine” broj 82/15, 118/18, 31/20 i 20/21), Smjernica za organizaciju i razvoj sustava civilne zaštite na području Grada Dubrovnika do 31.prosinca 2024., Procjene rizika od velikih nesreća na području Grada Dubrovnika i Godišnjeg plana razvoja sustava civilne zaštite na području Grada Dubrovnika za 2022. godinu s financijskim učincima za trogodišnje razdoblje doneseni su sljedeći akti:

Tablica 1: Prikaz dokumenta iz područja civilne zaštite donesenih 2021.god.

|  |  |  |  |
| --- | --- | --- | --- |
| **R.Br.** | **Naziv dokumenta** | **Datum** | **Klasa** |
|  |  | **donošenja** |  |
| 1. | IZVJEŠĆE O OBAVLJENIM AKTIVNOSTIMA PO PROGRAMU AKTIVNSTI U PROVEDBI POSEBNIH MJERA ZAŠTITE OD POŽARA OD INTERESA ZA RH U 2020 | 8.siječnja 2021. | 810-01/21-02/01 |
| 4. | FINANCIJSKI PLAN OSIGURANIH SREDSTAVA ZA PROVOĐENJE ZADAĆA TIJEKOM LJETNE POŽARNE SEZONE U 2021. | 24.veljače 2021. | 810-01/21-02/02 |
| 5. | PLAN OPERATIVNE PROVEDBE PROGRAMA AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA REPUBLIKU HRVATSKU U 2021 NA PODRUČJU GRADA DUBROVNIKA | 24.veljače 2021. | 810-01/21-02/03 |
| 6. | PLAN AKTIVNOG UKLJUČENJA SUBJEKATA ZAŠTITE OD POŽARA ZA 2021 | 24.veljače 2021. | 810-01/21-02/04 |
| 7. | PLAN USTROJAVANJA I OBAVLJANJA MOTRITELJSKO-DOJAVNE SLUŽBE NA PODRUČJU GRADA DUBROVNIKA U PROVEDBI POSEBNIH MJERA ZAŠTITE OD POŽARA U 2021 | 24.veljače 2021. | 810-01/21-02/05 |
| 8. | POGODNI LOKALITETI I PROSTORI RADI USPOSTAVE ZAPOVJEDNIH MJESTA KOD ZAPOVJEDANJA I KOORDINACIJE U GAŠENJU POŽARA | 24.veljače 2021. | 810-01/21-02/06 |
| 9. | PRIJEDLOG ODLUKE O DOPUNI ODLUKE O POSTUPKU IZRADE PROCJENE RIZIKA OD VEĆIH NESREĆA ZA PODRUČJE GRADA | 01.ožujka 2021. | 810-01/21-02/07 |
| 10. | PRIJEDLOG PLANOVA IZ PROGRAMA AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA RH U 2021. | 01.ožujka 2021. | 810-01/21-02/08 |
| 11. | PROCJENA RIZIKA OD VELIKIH NESREĆA ZA PODRUČJE GRADADUBROVNIKA | 10.ožujka 2021 | 810-01/21-02/11 |
| 12. | IZVJEŠĆE O PROVEDBI PRIPREMNIH I DRUGIH AKTIVNOSTI PO PROGRAMU AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA RH U 2021. | 14.travnja 2021. | 810-01/21-02/09 |
| 13. | HRVATSKA GORSKA SLUŽBA SPAŠAVANJA - STANICA DUBROVNIK - GODIŠNJE IZVJEŠĆE ZA 2020.GODINU | 22.travnja 2021. | 810-01/21-01/12 |
| 14. | PLAN VJEŽBI CZ GRADA DUBROVNIKA ZA 2022 | 15.lipnja 2021. | 810-01/21-01/14 |
| 15. | STOŽER CIVILNE ZAŠTITE GRADA DUBROVNIKA - OSNIVANJE, IMENOVANJE NAČELNIKA, ZAMJENIKA NAČELNIKA I ČLANOVA STOŽERA | 24.lipnja 2021 | 810-01/21-02/10 |
| 16. | PLAN DJELOVANJA CIVILNE ZAŠTITE GRADA DUBROVNIKA | 15.srpnja 2021. | 810-01/21-02/12 |

Na području Grada Dubrovnika mjere i aktivnosti u sustavu civilne zaštite provode sljedeće operativne snage sustava civilne zaštite:

* Stožer civilne zaštite Grada Dubrovnika,
* Operativne snage vatrogastva,
* Gradsko društvo Crvenog križa Dubrovnika,
* Hrvatska gorska služba spašavanja – Stanica Dubrovnik,
* Postrojba civilne zaštite opće namjene,
* Postrojba civilne zaštite specijalističke namjene za traganje i spašavanje iz poplava,
* Povjerenici i zamjenici povjerenika civilne zaštite,
* Koordinatori na lokaciji,
* Pravne osobe od interesa za sustav civilne zaštite.

1. **VAŽNIJE SASTAVNICE SUSTAVA CIVILNE ZAŠTITE I NJIHOVO STANJE**

**2.1. PLANSKI DOKUMENTI**

**Plan djelovanja civilne zaštite Grada Dubrovnika**

Na temelju odredbe članka 17. stavka 3. Zakona o sustavu civilne zaštite („Narodne Novine“ broj 82/15, 118/18, 31/20 i 20/21, dalje: Zakon), Gradonačelnik Grada Dubrovnika donio je, dana 15. srpnja 2021. zaključak o prihvaćanju Plana djelovanja civilne zaštite Grada Dubrovnika koji je i objavljen na službenim stranicama Grada Dubrovnika, Na temelju članka 17. stavka 1. podstavka 2.Gradsko vijeće grada Dubrovnika je na sjednici održanoj 29.ožujka 2021. donijelo je zaključak o prihvaćanju Procjene rizika od velikih nesreća na području Grada Dubrovnika.

**Vođenje evidencije pripadnika operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite („Narodne Novine” broj 75/16) ustrojena je evidencija vlastitih pripadnika za operativne snage sustava civilne zaštite Grada Dubrovnika za:

* + pripadnike Stožera civilne zaštite,
  + povjerenike i zamjenike povjerenika civilne zaštite,
  + pripadnike postrojbi civilne zaštite opće namjene,
  + pripadnike specijalističke postrojbe civilne zaštite za traganje i spašavanje u poplavama,
  + pravne osobe od interesa za sustav civilne zaštite,
  + pripadnike Hrvatske gorske službe spašavanja, stanica Dubrovnik,
  + pripadnike Gradskog društva crvenog križa,
  + pripadnike JVP „Dubrovački vatrogasci“,
  + pripadnike ronilačkog kluba Dubrovnik.

Podaci o pripadnicima operativnih snaga kontinuirano se ažuriraju u planskim dokumentima.

**3. OPERATIVNE SNAGE SUSTAVA CIVILNE ZAŠTITE NA PODRUČJU GRADA**

**DUBROVNIKA**

**3.1. STOŽER CIVILNE ZAŠTITE**

Stožer civilne zaštite Grada Dubrovnika osnovan je Odlukom o imenovanju Stožera civilne zaštite Grada Dubrovnika i imenovanju načelnika, zamjenika načelnika i članova stožera (KLASA: 810-01/21-02/10, URBROJ: 2117-01-01-21-2 od 24. lipnja 2021.). Sastoji se od načelnika Stožera, zamjenika načelnika Stožera i 9 članova Stožera.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Grada Dubrovnika rukovodi načelnik Stožera, a kada se proglasi velika nesreća, rukovođenje preuzima Gradonačelnik.

Članovi Stožera civilne zaštite Grada Dubrovnika upoznati su sa Zakonom o sustavu civilne zaštite i drugim zakonskim aktima, načinom djelovanja sustava civilne zaštite, načelima sustava civilne zaštite i sl.

Način rada Stožera uređen je Poslovnikom o radu Stožera civilne zaštite Grada Dubrovnika.

Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Grada Dubrovnika.

**3.2. OPERATIVNE SNAGE VATROGASTVA**

Vatrogasne snage na području Grada Dubrovnika su JVP ”Dubrovački vatrogasci” s ispostavom Orašac i DVD Orašac, Zaton, Gornja sela, Koločep, Lopud, Šipan, Suđurađ, Rijeka dubrovačka, Mravinjac, Osojnik.

Tablica 2: Prikaz podataka vatrogasnih snaga na području Grada Dubrovnika.

|  |  |  |
| --- | --- | --- |
| **Subjekt/sjedište** | **Broj izvršitelja** | **Broj vozila** |
| **JVP Dubrovački vatrogasci**  **Dubrovnik**  Vatrogasni dom  Zagrebačka 1. | 57 profesionalnih vatrogasaca | * Auto cisterna TAM 130, 5.000 l vode+ 50 l pjenila, posada 2+1; – 2 komada; * Kombinirano vozilo IVECO 3500lit vode 200 lit pjenila CAFS * Šumsko vozilo MAN, 2.000 l vod + 100 litara pjenila, posada 2+1; – 1 komad; * Šumsko vozilo UNIMOG U 100, 1800 lit vode * Tehničko vozilo IVECO 800 l vode 50 l pjenila, posada 6+1; – 1 komad; * Malo tehničko vozilo Mazda * Autocisterna voda – pjena 3000 lit vode, 2000 lit pjenila * Auto ljestva MERCEDES 32 m, posada 2+1; - 1 komad; * Hidraulična korpa 14 m * Zapovjedno vozilo NISAN TERANO * Kombinirano vozilo IVECO TECTOR 2800l vode CAVS, prah posada 2+1 * Kombi vozilo 2 komada * Kamion sa kranom |
|
| **Ispostava JVP Orašac** | 21 profesionalni  +  10 dobrovoljnih | * Navalno vozilo MERCEDES, 2.900 l vode + 80 l pjenila, posada 6+1; -1 kom.; * Auto cisterna MAN, 8.000 l vode, posada 2+1; – 1 komada; * Navalno vozilo, Mercedes, posada 2+1, 3400 l vode + 400 l pjenila * Auto cisterna Mercedes, posada 2+1, 10000 l vode, 200 l pjenila. * Šumsko vozilo UNIMOG U 100,posada 2+1, 2.200 l vod, posada 2+1; – 1komad;   - Zapovjedno vozilo – 1 komad; |
|
| **DVD Orašac** | 10 dobrovoljnih vatrogasca | - 1 vozilo |
| **DVD Zaton** | 2 profesionalna  +  10 dobrovoljni | - Navalno vozilo TAM 130, 2.500 l vode + 100 l pjenila posada 6+1; - Zapovjedno vozilo – Nisan terano  - Kombi vozilo |
|
| **DVD Gornja sela** | 10 dobrovoljnih | - |
|
| **DVD Koločep** | 3 profesionalna  +  10 dobrovoljnih | * Crpke 16/8 sa pripadajućom opremom – 1 kom, * Traktor sa prikolicom za prijevoz vatrogasne opreme 1 kom. * Terensko vozilo lada sa prikolicom |
|
| **DVD Lopud** | 3 profesionalna  +  10 dobrovoljnih | * Crpke 16/8 sa pripadajućom opremom – 3 kom, * Traktor sa prikolicom za prijevoz vatrogasne opreme -1 kom. * Terensko vozilo lada sa ugradbenom pumpom i rezervarom za vodu * Terensko vozilo atv sa ugradbenom pumpom i rezervarom za vodu |
|
| **DVD Šipan** | 1 profesionalni  +  10 dobrovoljnih | * Navalno vozilo TAM 130, 2.500 1 vode + 100 1 pjenila posada 6+1-1 komada; * Auto cisterna TAM 190, 7.000 1 vode+ 50 1 pjenila, posada 2+1-1 komada * Navalno Mercedes, 800 1 vode, posada 7+1 * Autocisterna TAM 190, 8000 lit vode, posada 2+1, (voda za piće) |
|
| **DVD Suđurađ** | 1 profesionalni  +  10 dobrovoljni | * Crpke 16/8 sa pripadajućom opremom -1 kom. |
|
| **DVD Rijeka dubrovačka** | 1 profesionalni  +  10 dobrovoljnih | * Crpke 16/8 sa pripadajućom opremom -1 kom. |
|
| **DVD Mravinjac** | 10 dobrovoljnih | * Terensko vozilo lada sa prikolicom |
|
| **DVD Osojnik** | 10 dobrovoljnih | * Navalno vozilo mercedes 2.500 lit vode, posada 6+1 |
|

**3.3. HRVATSKI CRVENI KRIŽ – Gradsko društvo Crvenog križa Dubrovnik**

Tablica 3: Prikaz podataka Gradskog društva Crvenog križa Grada Dubrovnik

|  |  |  |  |
| --- | --- | --- | --- |
| **Funkcija odgovorne osobe** | **Ime i prezime odgovorne osobe** | **Broj ljudi** | **Popis opreme – materijalno tehnička sredstva** |
| Ravnatelj | Živko Šimunović | popunjeno je s 35 obučenih opremljenih djelatnika kojima se u raznim aktivnostima priklučuje do 190 volontera | -2 veća šatora, 5 malih šatora, isušivači zraka, mobila kuhinja kapaciteta 100 obroka, stolovi, klupe, agregat, 100 pokrivača, 30 madraca, 30 kanistera, 30 poljskih kreveta i 20 kompleta uniformi HCK.  20 kompleta uniformi |

**3.4. HRVATSKA GORSKA SLUŽBA SPAŠAVANJA – Stanica Dubrovnik**

Operativne snage Hrvatske Gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

Tablica 4: Prikaz podataka HGSS – Stanica Dubrovnik

|  |  |  |
| --- | --- | --- |
| **Subjekt** | **Funkcija** | **Ime i prezime odgovorne osobe** |
| Hrvatska gorska služba spašavanja, stanica Dubrovnik | Pročelnik | Mario Begić |
| **Ukupan broj ljudstva** |  | **Popis opreme** |
| - 6 suradnika  - 19 pripravnika  - 15 spašavatelja s licencom |  | Mazda B2500  - Kombi (8+1)  Master, Duster  Doblo  Quad |

**3.5. POSTROJBA CIVILNE ZAŠTITE**

Postrojba opće namjene civilne zaštite Grada Dubrovnika i Specijalistička postrojba za traganje i spašavanje u poplavama osnivaju se Odlukom o osnivanju Postrojbi civilne zaštite Grada Dubrovnika.

Postrojba civilne zaštite opće namjene Grada Dubrovnika sastoji se od upravljačke skupine i pet operativnih skupina, ukupno 51. pripadnik.

Specijalistička postrojba za traganje i spašavanje u poplavama sastoji se od upravljačke skupine, logističke skupine i dvije operativne skupine, ukupno 15. pripadnika

Postrojbe se mobiliziraju, pozivaju i aktiviraju za provođenje mjera i postupaka u cilju sprječavanja nastanka te ublažavanja i uklanjanja posljedica katastrofe ili velike nesreće.

Procjenom rizika od velikih nesreća Grada Dubrovnika definirala se potreba osnivanja postrojbi, veličina i organizacija postrojbi.

Tablica 5: Prikaz podataka postrojbe civilne zaštite opće namjene

|  |  |
| --- | --- |
| **Kadrovska popunjenost-broj članova** | **Oprema** |
| 51 | Radna odora |

Tablica 6.: Prikaz podataka Specijalističke postrojbe civilne zaštite za traganje i spašavanje iz poplava

|  |  |
| --- | --- |
| **Kadrovska popunjenost-broj članova** | **Oprema** |
| 15 | Radna odora |

**3.6. POVJERENICI CIVILNE ZAŠTITE I NJIHOVI ZAMJENICI**

Odlukom Gradonačelnika o imenovanju povjerenika civilne zaštite Grada Dubrovnika i njihovih zamjenika, za područje Grada Dubrovnika imenovano je 80 povjerenika civilne zaštite i 80 zamjenika povjerenika civilne zaštite.

Povjerenici civilne zaštite i njihovi zamjenici sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštitite daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite organiziraju zaštitu i spašavanje pripadnika ranjivih skupina provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

Tablica 7: Prikaz podataka povjerenici i zamjenici

|  |  |
| --- | --- |
| **Kadrovska popunjenost-broj članova** | **Oprema** |
| **160** | **Službena odora** |

**3.7. KOORDINATORI NA LOKACIJI**

Sukladno specifičnostima izvanrednog događaja, načelnik Stožera civilne zaštite određuje koordinatora na lokaciji. Koordinator na lokaciji procjenjuje nastalu situaciju i njezine posljedice na terenu te u suradnji s nadležnim Stožerom civilne zaštite usklađuje djelovanje operativnih snaga sustava civilne zaštite, poradi poduzimanja mjera i aktivnosti za otklanjanje posljedice izvanrednog događaja, temeljem čl. 26. st. 2. Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16). Načelnik Stožera civilne zaštite Grada Dubrovnika Odlukom o imenovanju koordinatora na lokaciji imenovati će koordinatore na lokaciji, sukladno Procjeni rizika od velikih nesreća za područje Grada. Načelnik Stožera civilne zaštite Grada Dubrovnika koordinatore na lokaciji imenovati će za sljedeće rizike: potres, požar i poplave.

**3.8. PRAVNE OSOBE OD INTERESA ZA SUSTAV CIVILNE ZAŠTITE**

Odlukom o određivanju pravnih osoba od interesa za sustav civilne zaštite Grada Dubrovnika (KLASA: 810-01/19-02/15, URBROJ: 2117/01-08-19-2) Grad Dubrovnik odredio je pravne osobe od interesa za sustav civilne zaštite. Pravna osoba od interesa za sustav civilne zaštite na području Grada Dubrovnika su:

* + Čistoća d.o.o., Put Republike 14, Dubrovnik,
  + Vodovod Dubrovnik d.o.o., Vladimira Nazora 19, Dubrovnik,
  + Sanitat d.o.o., Lazareti b.b., Dubrovnik,
  + Asamon d.o.o., Milakov do 3, Mokošica,
  + Amicus d.o.o., Vukovarska 9, Dubrovnik,
  + Vrtlar d.o.o., Điva Natali 7, Dubrovnik,
  + Boninovo d.o.o., Između tri crkve 1, Dubrovnik,
  + Dubrovnik ceste d.d., Vladimira Nazora 8, Dubrovnik,
  + Elektro - team d.o.o.,Riječka 16A, Dubrovnik,
  + Tehnogradnja d.o.o., Podgaj 3a, Mokošica,
  + INA d.d., ispostava, dr.A.Starčevića 53, Dubrovnik,
  + TUP d.d., Sv.Križa 3, Dubrovnik,
  + Građevinar-Quelin d.d., Miha Pracata 7/1, Dubrovnik,
  + J.U.Rezervat Lokrum, Od Bosanke 4, Dubrovnik,
  + Libertas d.o.o., Ogarići 12, Mokošica,
  + Atlas d.o.o, Vukovarska 19, Dubrovnik,
  + OŠ Ivana Gundulića, Sustjepanska 4, Dubrovnik,
  + Oš Lapad, Od Batale 14, Dubrovnik,
  + OŠ Mokošica, Bartola Kašića 20, Mokošica,
  + OŠ Marin Držić, Volantina 6, Dubrovnik,
  + OŠ Antuna Masle, Lujaci 2, Orašac,
  + Valamar Dubrovnik, Auto kamp Solitudo, Vatroslava Lisinskog 60, Dubrovnik,
  + Hotel Gruž, Pionirska 4, Dubrovnik,
  + Hotel Ivka, Ulica od sv.Mihajla 21, Dubrovnik,
  + Hotel Petka, Obala Stjepana Radića 38, Dubrovnik,
  + Hotel Lafodia, Obala Iva Kuljevana 51, Lopud,
  + Hotel Sungarden, Na Moru 1, Orašac,
  + Ronilački klub “Dubrovnik, Ivana Zajca 35, Dubrovnik.

Pravne osobe sudionici su civilne zaštite, a pozivaju se, mobiliziraju i aktiviraju za provođenje mjera i postupaka u cilju sprječavanja nastanka, ublažavanja te uklanjanja posljedica katastrofa i velikih nesreća.

Pravne osobe dužne su u obavljanju redovitih djelatnosti planirati mjere i poduzimati aktivnosti radi otklanjanja ili umanjenja mogućnosti nastanka katastrofe i velike nesreće te prilagođavati obavljanje redovite djelatnosti u okolnostima kada je proglašena katastrofa. Pravnim osobama rukovodi i koordinira Gradonačelnik uz stručnu potporu Stožera civilne zaštite.

U katastrofama i velikim nesrećama Gradonačelnik izravno zapovijeda operativnim snagama civilne zaštite.

**3.9. UDRUGE U SASTAVU CIVILNE ZAŠTITE**

Određene su udruge građana koje će u slučaju velikih nesreća i katastrofa biti uključene u sustav civilne zaštite Grada Dubrovnika te dobiti zadaće u provedbi mjera i aktivnosti sustava civilne zaštite.

Udruga u sustavu civilne zaštite Grada Dubrovnika je ronilački klub Dubrovnik

Zakonom o sustavu civilne zaštite (“Narodne Novine br. 82/15, 118/18, 31/20, 20/21), člankom 20. Udruge su određene kao operativne snage sustava civilne zaštite. Udruge koje nemaju javne ovlasti, a od interesa su za sustav civilne zaštite, pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjavaju sposobnosti temeljnih operativnih snaga i specijalističkih i intervencijskih postrojbi civilne zaštite te se uključuju u provođenje mjera i aktivnosti sustava civilne zaštite.

Udruge samostalno provode osposobljavanje svojih članova i sudjeluje u osposobljavanju i vježbama s drugim operativnim snagama sustav civilne zaštite.

**5. KAPACITETI ZA ZBRINJAVANJE I DRUGI OBJEKTI ZA SKLANJANJE**

Odlukom o određivanju pravnih osoba od interesa za sustav civilne zaštite određene su pravne osobe koje su predviđene za pružanje smještaja.

Tablica 8: Pregled smještajnih kapaciteta i lokacija na kojima će se organizirati zbrinjavanje stanovništva.

|  |  |
| --- | --- |
| **Subjekt** | **Kapacitet** |
| O.Š. Ivan Gundulić | 200 |
| O.Š.Lapad | 200 |
| O.Š.Mokošica | 200 |
| O.Š.Marin Držić | 150 |
| O.Š.Antun Masle | 50 |
| Autokamp Solitudo (šatorsko naselje) | 900 |
| Hotel Ivka | 155 |
| Hotel Petka | 236 |
| Hotel Lafodia | 420 |
| Hotel Sungarden | 400 |

|  |  |
| --- | --- |
| **6. ANALIZA FINANCIRANJA SUSTAVA CIVILNE ZAŠTITE U 2021. GODINI** | |
|  | IZNOS: |
| DVD- I VZG | 4.300.000,00 |
| JVP DUBROVAČKI VATROGASCI | 18.200.000,00 |
| HGSS | 500.000,00 |
| CRVENI KRIŽ DUBROVNIK | 1.000,000,00 |
| CIVILNA ZAŠTITA | 49.114,73 |
| UKUPNO: |  |

**ZAKLJUČAK**

U 2021. godini donešen je:

* + Plan djelovanja civilne zaštite na području grada Dubrovnika,
  + Procjena rizika od velikih nesreća za Grad Dubrovnik,
  + Smjernice razvoja sustava civilne zaštite za razdoblje od
  + Plan vježbi za 2022. godinu i odluka o izvođenju vježbe “Požar otvorenog prostora”
  + Napravljena je vježba civilne zaštite “Požar otvorenog prostora”
  + u kojoj su sudjelovale operativne snage: vatrogasci, HGSS, GD CK Dubrovnik, povjerenici,
  + Sukladno Programu aktivnosti u provedbi posebnih mjera zaštite od požara od interesa za Republiku Hrvatsku doneseno je:
  1. izvješće o provedbi pripremnih i drugih aktivnosti po Programu aktivnosti u provedbi posebnih mjera zaštite od požara od interesa za RH u 2021.,
  2. prijedlog pogodnih lokaliteta i prostora radi uspostave zapovjednih mjesta kod zapovjedanja i koordinacije u gašenju požara,
  3. plan rada stožera CZ u požarnoj sezoni 2021.,
  4. plan operativne provedbe Programa aktivnosti u provedbi posebnih mjera zaštite od požara od interesa za RH u 2021. na području grada Dubrovnika,
  5. plan ustrojavanja i obavljanja motriteljsko - dojavne službe na području grada Dubrovnika u provedbi posebnih mjera zaštite od požara u 2021.,
  6. plan aktivnog uključenja subjekata zaštite od požara za 2021.,
  7. popis pravnih osoba i raspoložive teške mehanizacije u provedbi posebnih mjera zaštite od požara,
  8. financijski plan osiguranih sredstava za provođenje zadaća tijekom ljetne požarne sezone u 2021.
  + aktivno se sudjelovalo u radu Platforme hrvatskih gradova i županija za smanjenje rizika od katastrofa,
  + ažurira se, sukladno pravilniku o vođenju evidencija pripadnika operativnih snaga sustava CZ, evidencija svih pripadnika sustava CZ Grada Dubrovnika.

Grad Dubrovnik sudjeluje kao projektni partner dok je Javna vatrogasna postrojba Dubrovački vatrogasci pridruženi partner na projektu DiMAND (Disaster Management Network in the Danube Region).  Sudjeluje ukupno 18 relevantnih partnera i pridruženih partnera iz osam zemalja, dok je vodeći partner Vatrogasna zajednica grada Budimpešte.  Projekt je financiran u sklopu Mehanizama Unije za civilnu zaštitu.

Načelnik Stožera Stjepko Krilanović i stručni suradnik za civilnu zaštitu Marijo Bogdanović sudjelovali su na konferencijiu Dubrovniku u lipnju 2021 i u Bekescabi u studenom 2021.gdje je održana sjednica radne grupe za upravljanje nesrećama EU strategije za podunavsku regiju (EU Strategy for the Danube Region-Priority Area 5 „Management of Environmental Risks“ EUSDR-PA5) i 3. konferencija EU-projekta DiMaND, koji se bavi unapređenjem upravljanja prekogranične suradnje u pružanju pomoći kod nesreća u podunavskoj regiji. Na sastanku radne grupe i konferenciji su sudjelovali predstavnici iz Mađarske, Bugarske, Češke, Rumunjske, Slovačke, Srbije i Hrvatske.

Ciljevi EU-projekta DiMaND su unapređenje regionalne i prekogranične suradnje, utvrđivanje dobrih iskustava u pripremljenosti i odgovoru, uklanjanje nedostataka, izrada preporuka i portala znanja i kontakata u regiji, te stvaranje okvira za buduću suradnju u podunavskoj regiji.

Na sjednici radne grupe predstavljeni su napretci u EU-projektima DiMaND, DAREnet, PREP-R, RISKHUB i PROFOUND. Predstavljene su mogućnosti razmjene stručnjaka (Exchange of Experts), te je izrađen nacrt poslovnika o radu. Neke od ključnih tema kojima se bave postojeći EU-projekti, a kojima će se i ubuduće baviti radna grupa, su koordinacija žurnih službi, mehanizmi predviđanja i ranog upozoravanja, prekogranične vježbe i suradnja.

Konferencija

Konferencija je bila podijeljena u više sekcija među kojima ističemo:

Operativns iskustva u odgovoru na krize i vježbe

Tomislav Marević je ispred ravnateljstva Civilne zaštite MUP-a RH predstavio aktivnosti i naučene lekcije Civilne zaštite i žurnih službi na sanaciji posljedica potresa u Sisačko-moslavačkoj županiji.

Austrijski konzultant Josef Riener predstavio je predstojeće aktivnosti u okviru projekta DiMaND, s osvrtom na transformaciju planirane „stolne vježbe- table top exercise“ EU-projekta DiMaND u virtualnu vježbu istog sadržaja.

Sandra Martinič iz Uprave za zaštitu i spašavanje Republike Slovenije predstavila je načela suradnje na požarima raslinja Europske Unije u 2021. godini, s posebnim osvrtom na iskustva slovenske ispomoći u Sjevernoj Makedoniji u 2021. godini.

Maria Zuber je ispred Europskog koordinacijskog centra za odgovor na nesreće (ERCC) predstavila mehanizme pružanja pomoći kao odgovor na različite nesreće (EU civil protection Mechanism EUCPM) u 2021. godini. U 2021. godini aktiviran je mehanizam već preko 500 puta. Istaknula je potres u RH, poplave u Belgiji i požare raslinja u Mediteranu. Posebno je istaknula nedavni požar raslinja u Austriji, za čije je gašenje aktiviran Mehanizam Civilne zaštite EU. Uočava se jasan trend povećanja broja kriznih stanja, na koje se treba pripremiti EU.

Thalia Alexopoulos predstavila je aktivnosti EU službe Crvenog križa i provedbu EU sustava za upravljanje krizama (CMS) na primjeru COVID-19 pandemije.

Trenutni izazovi i koordinacija

Mađarska je predstavila rad nacionalnog javnog poduzeća za održavanje nacionalne cestovne mreže, čija je dužina preko 32.000 km. Posebna pažnja se posvećuje zimskom razdoblju, kada se poduzimaju posebne mjere zaštite. Krizna stanja se pojavljuju nakon dugotrajnih padalina i temperatura ispod -8 ˚C. Za sanaciju snježnih nepogoda stoji na raspolaganju oko 1.300 specijaliziranih vozila s oko 3.700 osoba. Sustavom upravljaju stručnjaci u središtu icentralni i županijski operativni centri, koji se popunjavaju ovisno o godišnjem dobu i ugroženosti. Zimski operativni planovi predviđaju različite pripravnosti ovisno o količini snježnih padalina. U sustavu Domovinske sigurnosti propisane su osobe koje sudjeluju u radu Državnog i lokalnog stožera. Nalog za zatvaranje cesta zbog kriznih stanja daje najviši vatrogasni časnik.

U okviru EU-projekta DiMaND provodi se studija uloge dobrovoljaca u odgovoru na nesreće i katastrofe. Ističe se potreba holističkog pristupa, a njegove značajke prepoznate su iz postojeće literature i provedenih radionica. U postupku je prikupljanje mišljenja od niza vladinih i nevladinih organizacija.

Predstavljen je INSARAG-ov informacijski kordinacijski sustav (Information Coordination and Management System – ICMS) u traganju i spašavanju. Aplikacija predviđa unos podataka u različitim fazama intervencije (trijaža, operacije, logistika, slike) na GIS platformi. Certificirani INSARAG nacionalni moduli imaju pristup aplikaciji, za čiji unos trebaju biti unaprijed pripremljeni. Ispunjavanje je vrlo jednostavno i može biti završeno već za 3 minute. Pokazalo se da se aplikacija može koristiti za sanaciju nakon oluja.

Turska je predstavila studiju komponenti koordinacije kod katastrofa, uzimajući u obzir postojeće procedure, pripravnost za suradnju i fleksibilnost, ljudske i materijalne kapacitete, komunikacijske sustave, odnose s javnošču i medijske kanale. Na svjetskoj razini se bilježi nešto iznad 300 katastrofa godišnje, a posebno su u porastu one uzrokovane klimatskim promjenama. Ključno je provesti standardizirane edukacije svih dionika.

Empirijska i terenska iskustva i odnosi s medijima

Danski EU-projekt LINKS bavi se društvenim medijima. Istraživanja ukazuju na nove načine kolanja informacija. Nacionalne agencije i tijela državne uprave ad hoc pristupaju ovoj problematici. U procesu su studije na ovu temu u Njemačkoj, Danskoj i Italiji.

Opisan je tijek požara starog mlina u Bekescsabi (Mađarska). 1915. godine došlo je do velike eksplozije prašine brašna, nakon čega je obnovljen. U 2019. godini došlo je do požara u mlinu, koji je godinu dana ranije prestao s radom. U vrlo kratkom vremenu razina vatrogasne uzbune podignuta je s 2. na najvišu 5. razinu. Zbog drvene konstrukcije došlo je do izuzetno brzog proširenja požara na sve etaže i ekstremnog oslobađanja topline, što je uzrokovalo totalnu štetu mlina. Vatrogasci su se koncentrirali na štićenje objekata u oklini i do 400 metara udaljenosti, u čemu su i uspjeli.

Uloga dobrovoljaca u sanaciji posljedica nesreća

Mađarska je prikazala ulogu i značaj dobrovoljnih vatrogasaca tijekom poplava i COVID-19 pandemije, te zajedničkog korištenja vatrogasne tehnike i opreme od strane profesionalnih i dobrovoljnih vatrogasaca na temelju sustavnog pristupa.

Tehnologije i znanstveni pristup u upravljanju

U sjevernom dijelu Mađarske uveden je suvremeni model mapiranja zemljišta oko rijeka. Područje oko rijeka se označava u kategorije ugroženosti obzirom na vjerojatnost i brzinu plavljenja, što je zorno prikazano bojama.

U okviru Interreg WACOM projekta Civilna zaštita Republike Srpske sudjeluje u aktivnostima upravljanja vodama u bazenu rijeke Save. Projektom se definiraju ključne ugroze okoliša i definira strategija odgovora na iste kroz usku suradnju Civilne zaštie i ustanova koje upravljaju vodama.

Sendai-okvir 2015.-2030. predviđa jačanje upravljanja rizicima od katastrofa kroz istraživanje načina smanjenja rizika od katastrofa i unapređenje pripravnosti na katastrofe u svrhu poboljšanja odgovora. Proces kriznog upravljanja u neprekidnoj je promjeni obzirom na okolnosti i održivost. Cilj je prijelaz iz sustava kriznog upravljanja u sustav upravljanja rizicima, kojim se puno više uzima u obzir prevencija. Posljedice ispravnog ili neispravnog planiranja uzrokuju, da nakon katastrofe može doći do kolapsa i dugotrajno nepopravljivog lošijeg stanja, ili do oporavka čak i iznad prijašnjeg stanja nakon nekog vremena. Jedan od načina povećanja otpornosti lokalne zajednice je uključivanje lokalnih akcijskih grupa (LAG-ova) u sustav planiranja. Pritom se pojam kompleksnog rizika definira kao sklop ugroženosti, izloženosti i ranjivosti (engl: hazard+exposure (scenario)+vulnerability = risk).

Grad Dubrovnik, kao projektni partner, sudeluje u projektu E-CITIJENS. Glavni cilj projekta E-CITIJENS jest povećati sigurnost hrvatskog i talijanskog jadranskog bazena od prirodnih i ljudskih uzrokovanih katastrofa kroz poboljšanje preventivnog praćenja te hitnih mjera upravljanja, iskorištavajući karakteristike društvenih mreža i medija u svrhu značajnog povećanja sposobnosti civilne zaštite u smanjenju rizika od katastrofa.

U sklopu europskog projekta E-CITIJENS, Grad Dubrovnik nabavio je vrijednu opremu za potrebe civilne zaštite - set seizmičkog uređaja s video kamerom za pretrage iz ruševina te šatore na napuhivanje. Oprema je nabavljena u svrhu povećanja spremnosti i djelovanja u slučajevima prirodnih katastrofa, točnije u slučaju potresa.

Zakonom o sustavu civilne zaštite („Narodne Novine“ br. 82/15, 118/18, 31/20, 20/21) uređuje se sustav i djelovanje civilne zaštite kao i obaveze jedinica lokalne i područne (regionalne) samouprave u sustavu civilne zaštite. Navedenim Zakonom dana je velika autonomnost JLP(R)S u izvršavanju poslova i zadaća iz područja sustava civilne zaštite iz kojeg proizlaze i sve veće obveze.

Izradom planskih dokumenata iz područja civilne zaštite Grad Dubrovnika redefinirao je operativne snage sustava civilne zaštite sukladno potrebama proizašlih iz Procjene rizika od velikih nesreća.

Ulaganje u operativne snage sustava civilne zaštite provodi se kontinuirano kako u kvalitativnom tako i u kvantitativnom smislu što rezultira i većom spremnošću snaga sustava civilne zaštite. Analizom sustava civilne zaštite na području preventive i na području reagiranja i rizika, koja je sastavni dio Procjene rizika od velikih nesreća Grada Dubrovnika, utvrđena je visoka spremnost i dostatnost kapaciteta operativnih snaga sustava civilne zaštite Grada Dubrovnika koje u slučaju velike nesreće i katastrofe mogu u dovoljnoj mjeri samostalno i učinkovito reagirati na otklanjanju posljedica velikih nesreća i katastrofa.

KLASA: 810-01/21-01/35

URBROJ: 2117/01-09-21-03

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**161**

Na temelju članka 17. stavka 1. alineje 1. Zakona o sustavu civilne zaštite („Narodne novine“, broj 82/15, 118/18, 31/20 i 20/21) i članka 39. Statuta Grada Dubrovnika („Službeni glasnik Grada Dubrovnika”, broj 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijela je

**S M J E R N I C E**

**za organizaciju i razvoj sustava civilne zaštite na području Grada Dubrovnika**

**za razdoblje od 2021. do 2024.**

**UVOD**

Grad Dubrovnik u okviru svojih ustavnih i zakonskih prava i obveza uređuje, planira, organizira, financira i provodi aktivnosti iz područja civilne zaštite.

Sukladno razmjeru utvrđenih opasnosti, prijetnji i posljedica izvanrednih događaja, velikih nesreća i katastrofa te ugroženosti ljudi, okoliša, materijalnih i kulturnih dobara, a s ciljem zaštite i spašavanja ljudi, materijalnih dobara te okoliša i ravnomjernog razvoja sustava civilne zaštite, donose se Smjernice za organizaciju i razvoj sustava civilne zaštite na području Grada Dubrovnika za razdoblje od 2021. do 2024. godine (u daljnjem tekstu: Smjernice).

**OKVIR I POLAZIŠNE OSNOVE**

Osnova za izradu Smjernica je Zakon o sustavu civilne zaštite (Narodne novine 82/15, 118/18, 31/20 i 20/21 u daljnjem tekstu: Zakon) i Pravilnik o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (Narodne novine 66/21). Smjernice određuju smjer razvoja sustava civilne zaštite u Gradu Dubrovniku okviru jedinstvenog sustava civilne zaštite u Republici Hrvatskoj. Polazište za razvoj sustava civilne zaštite Grada Dubrovnika je Procjena rizika od velikih nesreća za područje Grada Dubrovnika (Službeni glasnik Grada Dubrovnika 5/21, u daljnjem tekstu: Procjena) te Plan djelovanja civilne zaštite Grada Dubrovnika (Službeni glasnik Grada Dubrovnika, u daljnjem tekstu: Plan) i godišnja analiza stanja sustava civilne zaštite Grada Dubrovnika. Smjernice su osnova za izradu financijskih planova za financiranje sustava civilne zaštite na području grada Dubrovnika.

**CILJ SMJERNICA ZA ORGANIZACIJU I RAZVOJ SUSTAVA CIVILNE ZAŠTITE**

Cilj Smjernica je na temelju uočenih nedostataka usmjeriti razvoj sustava civilne zaštite na području Grada Dubrovnik na način da se nedostaci minimaliziraju ili izbjegnu te da se maksimalno iskoriste suvremene tehnologije u segmentima od interesa za sustav civilne zaštite Grada Dubrovnika.

Osobiti naglasak se stavlja na povezivanje postojećih baza podataka i sustava kojima će se omogućiti informiranje stanovništva.

Aktivnosti tijekom četverogodišnjeg razdoblja trebaju biti usklađene s ovim Smjernicama, čija će se provedba pratiti godišnjim analizama stanja sustava civilne zaštite Grada Dubrovnika.

Ostvarenje zacrtanih ciljeva izravno ovisi o visini financijskih sredstava u proračunu Grada Dubrovnika kao i o drugim izvorima financiranja.

**USTROJ SUSTAVA CIVILNE ZAŠTITE NA PODRUČJU GRADA DUBROVNIKA**

Na području Grada Dubrovnika operativne snage sustava civilne zaštite čine:

* Stožer civilne zaštite Grada Dubrovnika
* operativne snage vatrogastva
* operativne snage Hrvatskog Crvenog križa – Gradsko društvo Crvenog križa Dubrovnik
* operativne snage Hrvatske gorske službe spašavanja – stanica Dubrovnik
* postrojbe civilne zaštite opće namjene Grada Dubrovnika
* postrojbe civilne zaštite specijalističke namjene Grada Dubrovnika
* pravne osobe od interesa za sustav civilne zaštite na području Grada Dubrovnika
* povjerenici i zamjenici povjerenika civilne zaštite Grada Dubrovnika.

Odlukom gradonačelnika Grada Dubrovnika (Službeni glasnik Grada Dubrovnika 12/21) osnovan je Stožer civilne zaštite Grada Dubrovnikabi imenovani su načelnik, zamjenik načelnika i članovi Stožera (u daljnjem tekstu: Stožer). Stožer je stručno, operativno i koordinativno tijelo koje usklađuje djelovanje operativnih snaga civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama.

Temeljne operativne snage sustava civilne zaštite (J.V.P Dubrovački vatrogsci, Hrvatski Crveni križ - Gradsko društvo Crvenog križa Dubrovnik, Hrvatska gorska služba spašavanja - Stanica Dubrovnik) provode svoje redovne aktivnosti sukladno svojim planovima rada, a po aktivaciji sustava civilne zaštite izvršavaju mjere i aktivnosti iz sustava civilne zaštite.

Gradsko vijeće Grada Dubrovnika je Odlukom o osnivanju postrojbi civilne zaštite Grada Dubrovnika (Službeni glasnik Grada Dubrovnika 15/19) osnovalo:

 - postrojbu civilne zaštite opće namjene Grada Dubrovnika (sastoji se od upravljačke skupine i pet operativnih skupina, ukupno 51. pripadnik).

- specijalističku postrojbu civilne zaštite Grada Dubrovnika za traganje i spašavanje u poplavama lake kategorije (sastoji se od upravljačke skupine, logističke skupine i dvije operativne skupine, ukupno 15. pripadnika).

Pravne osobe od interesa za sustav civilne zaštite na području Grada Dubrovnika su pravne osobe koje su svojim proizvodnim, uslužnim, materijalnim, ljudskim i drugim resursima najznačajniji nositelji tih djelatnosti na području Grada Dubrovnika.

Gradsko vijeće Grada Dubrovnika donijelo je Odluku o određivanju pravnih osoba od interesa za sustav civilne zaštite na području Grada Dubrovnika (Službeni glasnik Grada Dubrovnika 15/19) kojom je određeno 28 pravnih osoba od interesa za sustav civilne zaštite na području Grada Dubrovnika, a koje su podijeljene prema dodijeljenim zadaćama:

* osiguravanje potrebne mehanizacije
* osiguravanje kapaciteta za zbrinjavanje i prijevoz stanovništva
* osiguravanje kapaciteta za prijevoz i skladištenje robe
* osiguravanje hrane i vode za piće
* osiguravanje zdravstvenog zbrinjavanja stanovništva
* osiguravanje stručnjaka i mehanizacije potrebne za asanaciju te
* pružanje stručne i savjetodavne potpore Stožeru tijekom velikih nesreća i katastrofa, posebno u segmentu procjene posljedica.

Gradonačelnik Grada Dubrovnika donio je Zaključak o imenovanju povjerenika i zamjenika povjerenika civilne zaštite Grada Dubrovnika (Službeni glasnik Grada Dubrovnika 15/19). Zaključkom je imenovano 160 povjerenika i zamjenika povjerenika u 25 gradskih kotara I mjesnih odbora.

Zadaća povjerenika i zamjenika povjerenika civilne zaštite Grada Dubrovnika je provođenje preventivnih mjera i podizanje svijesti građana u sustavu civilne zaštite, izvršavanje obveza u pripremanju i osposobljavanju građana za osobnu i uzajamnu zaštitu te usklađivanje provođenja osobne i uzajamne zaštite.

**KONCEPT SMJERNICA ZA ORGANIZACIJU I RAZVOJ SUSTAVA CIVILNE ZAŠTITE**

Smjernice određuju prioritete organizacije i razvoja sustava civilne zaštite tijekom četiri godine, a godišnji planovi razvoja detaljnije opisuju način provedbe mjera i aktivnosti kao i potrebna financijska sredstva.

Budući da sustav civilne zaštite predstavlja vrlo široko i multidisciplinarno područje potrebno je:

* provesti analizu sa svrhom detektiranja problema
* predložiti aktivnosti razvoja sa svrhom optimalne nadogradnje sustava civilne zaštite i
* izvršiti praćenje sa svrhom kontrole postignutog tijekom četverogodišnjeg razdoblja.

Djelotvornost sustava civilne zaštite ovisi o snazi temeljnih i pričuvnih postrojbi civilne zaštite koji treba biti optimalno dimenzioniran obzirom na prisutne rizike i prijetnje, njihovoj dostatnoj opremljenosti i osposobljenosti koja se treba testirati redovitim provođenjem vježbi te dostupnosti relevantnih informacija.

Dostupnost relevantnih informacija bitan je preduvjet uspješne organizacije i razvoja sustava civilne zaštite te predstavlja temelj za:

* izradu kvalitetnih planskih dokumenata
* točnije predviđanje razvoja prijetnji i saniranja posljedica
* educiranje stanovništva o optimalnom načinu postupanja u slučaju velikih nesreća i katastrofa
* dojavu situacija koje bi mogle rezultirati opasnim posljedicama i koje još uvijek mogu biti spriječene
* promociju dobrovoljnosti i važnost sustava civilne zaštite za čitavu zajednicu.

Područja na kojima se temelji razvoj sustava civilne zaštite su:

1. razvoj ljudskih potencijala
2. oprema
3. dostupnost informacija
4. suradnja sa znanstvenim institucijama

Iz analize navedenih područja definirati će se smjerovi razvoja sustava civilne zaštite Grada Dubrovnika, predložiti mjere kao i metode praćenja realizacije.

**PODRUČJA RAZVOJA SUSTAVA CIVILNE ZAŠTITE GRADA DUBROVNIKA**

1) RAZVOJ LJUDSKIH POTENCIJALA

* 1. **Stožer**

Analiza

Temeljem Zakona i Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (Narodne novine 126/19 i 17/20) osnovan je i imenovan Stožer.

Članovi Stožera imenovani 2021. godine, osim jednog, završili su osposobljavanje koje je provelo središnje tijelo državne uprave nadležno za poslove civilne zaštite.

Grad Dubrovnik je nakon donošenja planskih dokumenata iz područja civilne zaštite, upoznao Stožer, kao I cjelokupnu javnost, sa planskim dokumentima iz područja civilne zaštite te načinom operativnog rada u slučaju velikih nesreća i katastrofa sukladno Planu.

Cilj

Provesti osposobljavanje člana Stožera nakon stupanja na dužnost sukladno zakonskom roku te kontinuirano provoditi obnavljanje znanja.

Radi unaprjeđenja operativno-zapovjednog sustava mogu se uvesti redovite stožerno-zapovjedne vježbe

Prijedlog aktivnosti

* osposobljavanje i edukacija Stožera
* najmanje jednom godišnje Stožeru predstaviti sadržaj planskih dokumenata iz područja civilne zaštite
* najmanje jednom u dvije godine održati stožerno-zapovjednu vježbu sa ciljem provježbavanja jednog ili više postojećih scenarija velike nesreće i katastrofe

Praćenje rezultata

* praćenje realizacije osposobljavanja i edukacije Stožera
* broj predstavljanja planskih dokumenata Stožeru
* broj održanih stožerno-zapovjednih vježbi

Zaključak

Osposobljenost, uvježbanost i kontinuirano osvježavanje znanja osnovni su preduvjeti uspješnog reagiranja i upravljanja situacijom tijekom velikih nesreća i katastrofa odnosno donošenja pravovremenih i optimalnih odluka sukladno razvoju situacije. Osposobljavanjem i upoznavanjem Stožera sa sadržajem planskih dokumenata postiže se brzina u donošenju operativnih odluka.

* 1. **Operativne snage vatrogastva**

Analiza

Operativne snage vatrogastva temeljna su operativna snaga sustava civilne zaštite Grada Dubrovnika u velikim nesrećama i katastrofama te su dužne djelovati u sustavu civilne zaštite u skladu s odredbama posebnih propisa kojima se uređuje područje vatrogastva, Zakona i Plana.

Operativne snage vatrogastva na području Grada Dubrovnika čine Javna vatrogasna postrojba Grada Dubrovnika i dobrovoljna vatrogasna društva udružena u Vatrogasnu zajednicu Grada Dubrovnika (u daljnjem tekstu Zajednica). Zajednica koordinira aktivnosti oko uključivanja vatrogasnih postrojbi u sustav civilne zaštite sukladno odredbama Zakona o vatrogastvu (Narodne novine 125/19).

Cilj

Provesti nabavu vatrogasne opreme, zapošljavanje, obrazovanje, osposobljavanje i usavršavanje vatrogasaca kako bi mogli što efikasnije djelovati na terenu prilikom djelovanja u kriznim situacijama.

Prijedlog aktivnosti

* provedba obrazovanja, osposobljavanja i usavršavanja
* permanentno ulaganje u opremu i sredstva za gašenje požara (vatrogasna vozila, oprema za gašenje požara)
* prijem novih vatrogasaca
* održavanje mobilnosti voznog parka (pregledi, servisi i atestiranja)
* suradnja s ostalim žurnim službama

Praćenje rezultata

* broj provedenih obrazovanja, osposobljavanja i usavršavanja
* financijska sredstva uložena u opremu i sredstva za gašenje
* broj novozaposlenih vatrogasaca temeljen na Procjeni ugroženosti od požara
* stupanj mobilnosti voznog parka
* je li ostvarena suradnja s ostalim žurnim službama

Zaključak

Operativne snage vatrogastva u Gradu Dubrovniku stalnom edukacijom i osposobljavanjem vatrogasaca te nabavom vatrogasne opreme održavaju visoku razinu operativnog djelovanja.

Učinkovitom provedbom vatrogasne djelatnosti, razvojem vatrogasnog sustava temeljenom na gospodarskom i tehnološkom razvoju, provedbom mjera za ujednačavanje stupnja zaštite od požara na cijelom području grada Dubrovnika te preventivnim djelovanjem u pogledu smanjenja rizika od nastajanja požara i velikih nesreća ili katastrofa pruža se pomoć cjelokupnom sustavu civilne zaštite Grada Dubrovnika .

Redovitim poduzimanjem operativno preventivnih aktivnosti radit će se na podizanju svijesti građana o važnosti preventivnih mjera zaštite od požara.

* 1. **Operativne snage Hrvatskog Crvenog križa – Gradsko društvo Crvenog križa**

**Dubrovnik**

Analiza

Gradsko društvo Crvenog križa Dubrovnik je temeljna operativna snaga sustava civilne zaštite Grada Dubrovnika u izvršavanju obveza iz sustava civilne zaštite u velikim nesrećama i katastrofama sukladno posebnim propisima kojima se uređuje područje djelovanja Hrvatskog Crvenog križa i planovima donesenim na temelju posebnih propisa kojima se uređuje područje djelovanja Hrvatskog Crvenog križa, odredbama Zakona i Plana.

Operativne snage Gradskog društva Crvenog križa Dubrovnik čine zaposlenici i volonteri Gradskog društva Crvenog križa Dubrovnika .

Cilj

Provesti osposobljavanje za nove članove interventnog tima Gradskog društva Crvenog križa Dubrovnika, aktivno sudjelovati u akcijama spašavanja, nadopunjavati opremu za djelovanje u kriznim situacijama, provesti obuku zaposlenika kako bi mogli još efikasnije djelovati na terenu i sudjelovati na vježbama sustava civilne zaštite Grada Dubrovnika.

Prijedlog aktivnosti

* najmanje jednom godišnje provesti edukaciju i osposobljavanje novih članova
* najmanje dvaput godišnje provesti pokaznu vježbu svih članova interventnog tima te provjeru funkcionalnosti opreme

Praćenje rezultata

* broj realiziranih osposobljavanja i edukacija novih članova interventnog tima
* broj održanih pokaznih vježbi

Zaključak

Kontinuiranom edukacijom i osposobljavanjem volontera i zaposlenika za djelovanje u kriznim situacijama Gradsko društvo Crvenog križa Dubrovnik održat će razinu spremnosti operativnog djelovanja. Nabavom opreme za djelovanje u kriznim situacijama unaprijedit će se način odgovora na krizne situacije te će se stvoriti dobra podloga za pravovremeni i pravilni odgovor na buduće krizne situacije.

**1.4 Operativne snage Hrvatske gorske službe spašavanja – stanica Dubrovnik**

Analiza

Hrvatska gorska služba spašavanja – stanica Dubrovnik je temeljna operativna snaga sustava civilne zaštite Grada Dubrovnika u izvršavanju obveza iz sustava civilne zaštite u velikim nesrećama i katastrofama sukladno posebnim propisima kojima se uređuje područje djelovanja Hrvatske gorske službe spašavanja i planovima donesenim na temelju posebnih propisa kojima se uređuje područje djelovanja Hrvatske gorske službe spašavanja, odredbama Zakona i Plana.

Cilj

Provesti osposobljavanje i uvježbavanje članova te nadopunjavatii opremu za djelovanje u kriznim situacijama.

Prijedlog aktivnosti

* osposobljavanje pripadnika Hrvatske gorske službe spašavanja – Stanica Dubrovnik
* sudjelovanje na vježbama sustava civilne zaštite Grada Dubrovnika
* uključivanje novih pripadnika u rad Hrvatske gorske službe spašavanja – Stanica Dubrovnik i njihovo osposobljavanje
* nabava osobne i skupne opreme

Praćenje rezultata

* broj provedenih osposobljavanja pripadnika Hrvatske gorske službe spašavanja – Stanice Dubrovnik
* broj vježbi sustava civilne zaštite Grada Dubrovnika na kojima su sudjelovali pripadnici Hrvatske gorske službe spašavanja – Stanice Dubrovnik
* broj novih pripadnika uključenih u rad Hrvatske gorske službe spašavanja – Stanica Dubrovniki provedenih osposobljavanja istih
* broj realiziranih nabava osobne i skupne opreme

Zaključak

Kontinuiranim osposobljavanjem i uvježbavanjem članova Hrvatske gorske službe spašavanja – Stanice Dubrovnik održat će se razina spremnosti operativnog djelovanja. Nabavom opreme unaprijedit će se sustav odgovora na krizne situacije te će se stvoriti dobra podloga za pravovremeni i pravilni odgovor na buduće krizne situacije.

**1.5 Udruge građana od interesa za sustav civilne zaštite**

Analiza

Udruge građana koje nemaju javne ovlasti, a od interesa su za sustav civilne zaštite, pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga i specijalističkih postrojbi civilne zaštite te se uključuju u provođenje mjera i aktivnosti sustava civilne zaštite Grada Dubrovnik sukladno odredbama Zakona i Plana.

U sustav civilne zaštite Grada Dubrovnika potrebno je uključiti što više udruga građana koje posjeduju sposobnosti i opremu u pomoći kod velikih nesreća na području Grada Dubrovnika.

Udruge građana redovito trebaju sudjelovati u vježbama sustava civilne zaštite Grada Dubrovnika koje organizira Grad Dubrovnik.

Cilj

Izrada općih kriterija za izbor udruga građana od interesa za sustav civilne zaštite, analiziranje odabira te preciziranje operativnih kapaciteta udruga građana od interesa za sustav civilne zaštite sa sjedištem na području Grada Dubrovnika.

Prijedlog aktivnosti

* izrada općih kriterija za izbor udruga građana od interesa za sustav civilne zaštite
* analiziranje odabira te preciziranje operativnih kapaciteta udruga građana od interesa za sustav civilne zaštite sa sjedištem na području grada Dubrovnika
* praćenje broja članova udruga građana od interesa za sustav civilne zaštite

Praćenje rezultata

* izrađeni opći kriteriji za izbor udruga građana od interesa za sustav civilne zaštite
* broj odabranih udruga građana od interesa za sustav civilne zaštite s obzirom na njihove operativne kapacitete
* broj članova udruga građana od interesa za sustav civilne zaštite

Zaključak

U sustav civilne zaštite potrebno je uključiti sve udruge građana sa sjedištem na području grada Dubrovnika koje svojim znanjima i vještinama mogu pomoći pri izvršavanju mjera i aktivnosti u sustavu civilne zaštite. Utvrđivanjem jasnih kriterija te analizom odabira udruga građana od interesa za sustav civilne zaštite ostvarit će se oblik suradnje koji je od obostranog interesa kako za Grad Dubrovnik tako i za udruge građana od interesa za sustav civilne zaštite.

**1.6 Postrojba civilne zaštite opće namjene Grada Dubrovnika i Specijalistička**

**postrojba civilne zaštite Grada Dubrovnika za traganje i spašavanje u poplavama**

**lake kategorije**

Analiza

Člankom 44. Zakona definirano je da su obveznici civilne zaštite hrvatski državljani od navršenih 18 do 65 godina života koji su uvedeni u evidenciju obveznika civilne zaštite jedinica lokalne samouprave. Članak 45. definira da građanin postaje obveznik civilne zaštite utvrđivanjem rasporeda na određenu dužnost u postrojbi civilne zaštite. Isti članak propisuje i dužnosti obveznika civilne zaštite pa se tako svaki građanin koji je zaprimio poziv mora pozivu nadležnog tijela odazvati radi rješavanja statusa u sustavu civilne zaštite, sudjelovanja u programima obrazovanja i vježbama te sudjelovanja u provođenju mjera civilne zaštite u velikim nesrećama i katastrofama od dana mobilizacije do demobilizacije.

Postrojbe civilne zaštite opće namjene popunjavaju se psihofizički sposobnim pojedincima kojima je podijeljena osobna zaštitna oprema i koji su temeljem stečenih znanja spremni pomoći snagama zaštite i spašavanja tijekom velikih nesreća i katastrofa.

Obveznici su do sada pozivani prema vojnoj evidenciji, a veliki postotak raspoređenih pripadnika služio je civilni vojni rok. Postrojbe se popunjavaju i obveznicima koji se dobrovoljno prijavljuju u postrojbe civilne zaštite opće namjene.

Cilj

Održavati dobru popunjenost i volju građana za dobrovoljnim pristupanjem postrojbama civilne zaštite opće namjene. Pratiti stanje i ažurirati broj članova kada se za to steknu uvjeti.

U suradnji sa Ministarstvom obrane Republike Hrvatske prikupiti podatke o novim vojnim obveznicima koji bi bili dostupni za popunjavanje postrojbi civilne zaštite opće namjene.

Prijedlog aktivnosti

* maksimalno iskoristiti prisutnost na društvenim mrežama sa ciljem popularizacije, stvaranja imidža i zajedničkog kolektivnog identiteta (povećanja broja pratitelja na facebook-u i otvaranje youtube kanala)
* poticanje uključivanja srednjoškolaca u sustav civilne zaštite na primjeren način (provođenjem vježbi, osmišljavanjem projekata koji će se posebno vrednovati i nagrađivati, a od interesa su za sustav civilne zaštite kao npr. izrada aplikacija, društvenih igara, uređaja za samopomoć i sl.)
* iniciranje da se pilot projekt edukacije srednjoškolaca uvrsti u kurikulum redovnog obrazovanja
* Redovito ažuriranje postrojbi civilne zaštite opće namjene
* sudjelovanje pripadnika postrojbi civilne zaštite opće namjene u vježbama sustava civilne zaštite Grada Dubrovnik sukladno godišnjim planovima vježbi

Praćenje rezultata

* broj pokrenutih kampanja popularizacije sustava civilne zaštite i njihov odjek u javnosti
* broj uključenih srednjoškolaca u sustav civilne zaštite na primjeren način
* je li pilot projekt edukacije srednjoškolaca uvršten u kurikulum redovnog obrazovanja
* broj novih pripadnika postrojbi civilne zaštite opće namjene
* broj održanih vježbi sustava civilne zaštite Grada Dubrovnik u kojima su sudjelovali pripadnici postrojbi civilne zaštite opće namjene

Zaključak

Kako bi se održao trend izvrsnog odaziva (u čemu se posebno ističu navijačke skupine) nužno je pokrenuti širu kampanju popularizacije sustava civilne zaštite putem medija i društvenih mreža.

**1.7. Pravne osobe od interesa za sustav civilne zaštite na području Grada Dubrovnika**

U slučaju prijetnje, nastanka i posljedica velikih nesreća i katastrofa pravne osobe od interesa za sustav civilne zaštite Grada Dubrovnika dužne su u svojim operativnim planovima izraditi plan o načinu organiziranja provedbe mjera i aktivnosti u sustavu civilne zaštite sukladno odredbama Zakona i Plana.

Grad Dubrovnik ne može utjecati na razvoj ljudskih potencijala i operativnih kapaciteta pravnih osoba od interesa za sustav civilne zaštite na području Grada Dubrovnika ali će kontinuirano pratiti razvoj njihovih operativnih kapaciteta i stanje ljudskih potencijala.

1.9 Povjerenici i zamjenici povjerenika civilne zaštite Grada Dubrovnika

Analiza

Povjerenici i zamjenici povjerenika civilne zaštite Grada Dubrovnika imenovani za pojedinačni gradski kotar ili mjesni odbor i dužni su se odazvati na poziv načelnika nadležnog stožera civilne zaštite Grada Dubrovnika.

Cilj

Osposobiti povjerenike i zamjenike povjerenika civilne zaštite Grada Dubrovnika, održavati njihov broj te im olakšati djelovanje izradom standardiziranih obrazaca za statističko praćenje rizičnih skupina stanovništva i pojava/stanja i smjernica za procjenu ugroženosti njihovih područja odgovornosti.

Prijedlog aktivnosti

* osposobljavanje povjerenika i zamjenika povjerenika civilne zaštite Grada Dubrovnika
* tisak i distribucija edukativnih materijala (letaka) za povjerenike i zamjenike povjerenika civilne zaštite Grada Dubrovnika
* izrada standardiziranih obrazaca za statističko praćenje rizičnih skupina stanovništva i pojava/stanja s ciljem olakšavanja izvršenja zadaća povjerenika i zamjenika povjerenika civilne zaštite Grada Dubrovnika
* izrada smjernica za procjenu ugroženosti njihovih područja odgovornosti
* ažuriranje popisa povjerenika i zamjenika povjerenika civilne zaštite Grada Dubrovnika i po potrebi imenovanje novih povjerenika i zamjenika povjerenika

Praćenje rezultata

* broj osposobljenih povjerenika i zamjenika povjerenika civilne zaštite Grada Dubrovnika
* broj tiskanih i distribuiranih edukativnih materijala (letaka) za povjerenike i zamjenike povjerenika civilne zaštite Grada Dubrovnika
* jesu li izrađeni standardizirani obrasci za statističko praćenje rizičnih skupina stanovništva i pojava/stanja s ciljem olakšavanja izvršenja zadaća povjerenika i zamjenika povjerenika civilne zaštite Grada Dubrovnika
* jesu li izrađene smjernice za procjenu ugroženosti njihovih područja odgovornosti
* je li ažuriran popis povjerenika i zamjenika povjerenika civilne zaštite Grada Dubrovnikai jesu li sukladno potrebama imenovani novi povjerenici i zamjenici povjerenika

Zaključak

Zadaće povjerenika i zamjenika povjerenika civilne zaštite Grada Dubrovnika su pripremanje građana za osobnu i uzajamnu zaštitu te usklađivanje provođenja mjera osobne i uzajamne zaštite, davanje obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite, sudjelovanje u organiziranju i provođenju evakuacije, sklanjanja, zbrinjavanja i drugih mjera civilne zaštite, organiziranje zaštite i spašavanja pripadnika ranjivih skupina i provjeravanje postavljanja/postavljenih obavijesti o znakovima za uzbunjivanje u stambenim zgradama na području svoje nadležnosti i obavješćivanje inspekcije civilne zaštite o propustima.

Uz navedeno, dužni su obavljati poslove i zadaće prema nalozima nadležnog stožera civilne zaštite Grada Dubrovnika u velikoj nesreći i katastrofi.

Kako bi uspješno izvršavali zadaće, potrebno je da su povjerenici i zamjenici povjerenika civilne zaštite Grada Dubrovnika upoznati sa svojim dužnostima, ali i da su osposobljeni za procjenu ugroženosti njihovih područja odgovornosti zbog definiranja prioriteta pri evakuaciji i spašavanju. Uz potrebno osposobljavanje (što uključuje i predstavljanje planskih dokumenata iz područja civilne zaštite u kojima se razrađuje njihova uloga), povjerenicima i zamjenicima povjerenika može se olakšati rad i izradom standardiziranih obrazaca za statističko praćenje rizičnih skupina stanovništva i pojava/stanja s ciljem olakšavanja izvršenja zadaća povjerenika i zamjenika povjerenika civilne zaštite Grada Dubrovnika kao i smjernica uz pomoć kojih će raditi vlastite procjene.

2) OPREMA

Analiza

Svake godine su osigurana dostatna financijska sredstva, a osigurano je i privremeno spremište za podjelu opreme pripadnicima postrojbi civilne zaštite.

Proces nabave osobne opreme za pripadnike postrojbi civilne zaštite zadovoljava I nabavljena je sukladno potrebama.

Cilj

Optimalno planiranje potrebnih financijskih sredstava za nabavu osobne i skupne opreme za postrojbe civilne zaštite, povjerenike i zamjenike povjerenika civilne zaštite kao i suvremenih uređaja/naprava koje pomažu prilikom operativnog djelovanja.

Prijedlog aktivnosti

* kontinuirano praćenje novih tehnoloških rješenja od interesa za sustav civilne zaštite Grada Dubrovnika koja se pojavljuju na tržištu
* nabava osobne i skupne opreme za postrojbe civilne zaštite Grada Dubrovnika koja je potrebna za provođenje mjera i aktivnosti iz sustava civilne zaštite u slučaju nastanka izvanrednih događaja, velikih nesreća i katastrofa

Praćenje rezultata

* broj održanih prezentacija novih tehnoloških rješenja od interesa za sustav civilne zaštite Grada Dubrovnika
* broj i vrsta nabavljene osobne i skupne opreme za postrojbe civilne zaštite o Grada Dubrovnika.

Zaključak

Potrebno je provesti koordinaciju na kojoj bi se raspravilo o novim dostignućima, tehnologijama i rješenjima od interesa za sustav civilne zaštite s ciljem da se u okviru realnih financijskih mogućnosti nabavi najbolja oprema koja je dostupna na tržištu. Ovakvim pristupom omogućit će se optimalno planiranje financijskih sredstava za nabavu opreme potrebne tijekom operativnog djelovanja u trenutku aktiviranja Plana.

Praćenje novih tehnoloških dostignuća od interesa za razvoj sustava civilne zaštite treba postati kontinuirana aktivnost, a odluka o nabavi opreme s obzirom na uvijek ograničena financijska sredstva treba se raspraviti na sastancima s predstavnicima operativnih snaga sustava civilne zaštite Grada Dubrovnika. Navedeno provodi Grad Dubrovnik.

3) DOSTUPNOST INFORMACIJA

Analiza

Informacije su osnovni preduvjet učinkovitosti sustava civilne zaštite. One su potrebne u svim fazama sustava civilne zaštite kao i u aktivnostima koje se provode pri oporavku i saniranju posljedica. Sposobnost odgovora operativnih snaga sustava civilne zaštite na nesreće i katastrofe uvelike ovisi o mogućnostima efikasne komunikacije jer ona jamči dostupnost potrebnih informacija. Operativne snage sustava civilne zaštite na svim razinama ustrojavanja upotrebljavaju različite komunikacijske sustave. Time se značajno smanjuje dinamika djelovanja operativnih snaga civilne zaštite pri odgovoru na izvanredne događaje, velike nesreće i katastrofe kao i pri pružanju pomoći građanima.

Alternativni sustav veza služi za uspostavu komunikacije u slučajevima velikih nesreća i katastrofa, tj. kada prestanu funkcionirati ili se preopterete redovni sustavi veza.

**3. Sredstva veze, javljanja i uzbunjivanja**

Dojava i komunikacija oko nastalog događaja obavlja se putem operativnog centra u JVP Dubrovački vatrogasci putem broja 193 ili 112

U sustavu vatrogastva na operativnoj razini za komunikaciju radio vezom uglavnom se koristi digitalni sustav Mototrbo koji se svake godine iznova poboljšava i mijenja u smislu nabavke novih stanica i i postavljanjem novih repetitora.

Puštanjem u rad digitalnog radio sustava dobilo se na kvaliteti govora radio veze, bolja pokrivenost prostora Grada Dubrovnika i mogućnost postavljanja dodatnih repetitora na istom kanalu. Digitalni sustav radio veze također ima mogućnost praćenja spasioca kao i vozila koja posjeduju radiostanice s GPS antenama.

Na zapovjednoj razini koristi se sustav radio veze tetra koji je u sustav integrirala HVZ i pokriva područje cijele Hrvatske.

U 2018. godini Grad Dubrovnik je preko odašiljača i veza radiovezom povezao pojedine žurne službe i odjele Grada Dubrovnika, kao i poduzeća u vlasništvu Grada a od interesa su za zaštitu i spašavanje s ciljem bolje povezanosti svih subjekata zaštite i spašavanja u slučaju velike nesreće.

Svi sustavi navedenih radiokomunikacija povezani su u čvorište u operativnom centru VZGD, te se iz njega komunicira sa svim pripadnicima CZ bez obzira kojom se radio vezom služe.

Područje cijelog Grada Dubrovnika pokriveno je i s pet panoramskih kamera koje pomažu vatrogascima u ranom otkrivanju požara, ali i pri samom gašenju požara. Lokacije kamera su Šipan, Gajina, Srđ, Petka, Golubov kamen i Osojnik.

Sukladno Zakonu i Pravilniku o vođenju evidencija pripadnika operativnih snaga sustava civilne zaštite (Narodne novine 75/16) Grad Dubrovnik sustavno ažurira bazu podataka pripadnika postrojbi civilne zaštite Grada Dubrovnika.

Pravne osobe od interesa za sustav civilne zaštite na području Grada Dubrovnika imaju svoje zadaće tijekom velikih nesreća i katastrofa i obvezne su izraditi operativne planove s ciljem uključivanja svojih resursa kada to od njih zatraži Stožer. Svakoj pravnoj osobi od interesa za sustav civilne zaštite dodijeljene su određene zadaće u obliku materijalnih resursa i broja zaposlenika koje treba staviti na raspolaganje s određenim operativnim ciljem (npr. osiguravanje hrane i vode, osiguravanje mehanizacije za raščišćavanje koridora i sl.).

Grad Dubrovnika sustavno komunicira s građanima informirajući ih o svim događajima koji su utjecali na sigurnost građana, kroz objavu Planske dokumentacije educira građane o načinu odgovora na određene prijetnje s prikazom zona za evakuaciju, zbrinjavanje i prihvat stanovništva u slučaju razornog potresa.

Cilj

Unaprijediti protokole razmjene informacija i sustave veza između Stožera i svih operativnih snaga sustava civilne zaštite Grada Dubrovnika, pravnih osoba od interesa za sustav civilne zaštite, udruga građana, znanstvenih institucija i stanovništva koji će rezultirati dostupnošću informacija svima kojima je to potrebno i kada je to potrebno.

Prijedlog aktivnosti

* provoditi edukaciju i vježbe uspostave komunikacijekako bi se omogućio prijenos informacija i podataka u trenutku nefunkcionalnosti redovnih sustava komunikacija
* praćenje izrade i analiza operativnih planova pravnih osoba od interesa za sustav civilne zaštite
* praćenje izrade i analiza operativnih planova i procjena rizika pravnih osoba koje obavljaju djelatnost korištenjem opasnih tvari
* tisak i distribucija edukativnih letaka namijenjenih stanovništvu
* tisak i distribucija plakata namijenjenih javnim ustanovama
* edukacija djece
* proširivanje i kontinuirano unaprjeđivanje komunikacije na društvenim mrežama kao i izrada strategije korištenja društvenih mreža tijekom velikih nesreća i katastrofa
* redovito testiranje funkcionalnosti komunikacijskog sustava za hitne situacije Grada Dubrovnika
* sustavno nadopunjavanje geografsko-informacijskog sustava za hitne situacije
* redovito ažuriranje i nadopunjavanje baze podataka pripadnika postrojbi civilne zaštite Grada Dubrovnika
* izrada i proširenje back-up komunikacijskog sustava za hitne situacije sukladno iskazanim potrebama potencijalnih korisnika i financijskim mogućnostima

Praćenje rezultata

* broj provedenih edukacija i vježbi uspostave komunikacije
* broj izrađenih i analiziranih operativnih planova pravnih osoba od interesa za sustav civilne zaštite
* broj tiskanih i distribuiranih edukativnih letaka namijenjenih stanovništvu
* broj tiskanih i distribuiranih plakata namijenjenih javnim ustanovama
* broj održanih edukacija/broj educirane djece
* intenzitet aktivnosti na društvenim mrežama (broj vlastitih objava i reakcija ciljanih javnosti)
* je li izrađena strategija korištenja društvenih mreža tijekom velikih nesreća i katastrofa
* broj održanih testiranja funkcionalnosti komunikacijskog sustava za hitne situacije Grada Dubrovnika
* broj izmjena u bazi podataka pripadnika postrojbi civilne zaštite Grada Dubrovnika
* broj novo uvezanih lokacija sa back-up komunikacijskim sustavom za hitne situacije

Zaključak

Potrebno je unaprijediti komunikaciju, razmjenu znanja i informacija između Stožera, operativnih snaga sustava civilne zaštite Grada Dubrovnika, pravnih osoba od interesa za sustav civilne zaštite, udruga građana, znanstvenih institucija i stanovništva.

Sveukupno jačanje komunikacije i razmjene znanja/informacija rezultirat će kvalitetnom izradom/nadopunom strategijskih i planskih dokumenta iz područja sustava civilne zaštite, optimalnim usmjeravanjem operativnog djelovanja u velikim nesrećama i katastrofama radi lakšeg odlučivanja operativnih snaga sustava civilne zaštite Grada Dubrovnika, smanjivanjem nedovoljne pripremljenosti stanovništva na realne ugroze i efikasnim upravljanjem sustavom civilne zaštite na području grada Dubrovnika.

4) SURADNJA SA ZNANSTVENIM INSTITUCIJAMA

Cilj

Uspostaviti suradnju sa znanstvenim institucijama, podržati nove ideje i projekte te pratiti rezultate postojećih projekata kako bi došli do novih znanstveno i stručno utemeljenih spoznaja koje će poslužiti Gradu Dubrovnika da kao odgovorni donositelj odluka odluči o mjerama koje treba poduzeti u idućem razdoblju da bi se ljudske žrtve i gospodarski gubici u velikim nesrećama i katastrofama sveli na najmanju moguću mjeru.

Zaključak

Znanstvene institucije predstavljaju vrijedan izvor informacija za izradu kvalitetne procjene rizika.

Multidisciplinarnim pristupom koji uključuje suradnju sa znanstvenim institucijama moguće je doći do novih podataka i spoznaja bitnih za procjenu rizika temeljem koje će se dodatno optimizirati sustav civilne zaštite i planirati kvalitetne preventivne mjere s ciljem smanjenja rizika.

Prije nastanka prijetnji koje nalažu aktiviranje sustava civilne zaštite veliku važnost imaju znanstvene informacije o pojavama i događajima odnosno procjene o mogućim posljedicama događaja. Stoga je pri planiranju izuzetno bitno uspostaviti kvalitetnu suradnju sa znanstvenom zajednicom kroz provedbu znanstvenih projekata.

Fokus suradnje sa znanstvenim institucijama bit će na prikupljanju informacija potrebnih za procjenu posljedica razornog potresa kao i na smanjivanju ostalih rizika radi podizanja kvalitete života stanovništva na području grada Dubrovnika.

**PRIORITETNE PREVENTIVNE MJERE, DINAMIKA I NAČIN NJIHOVOG PROVOĐENJA**

Prioritetne preventivne mjere obzirom na dostignut stupanj razvoja sustava civilne zaštite na području grada Dubrovnika možemo podijeliti na:

* Održavanje mjera dobrovoljnog pristupanja postrojbama civilne zaštite Grada Dubrovnika
* mjere osposobljavanja i uvježbavanja postrojbi civilne zaštite, Stožera, ostalih operativnih snaga sustava civilne zaštite Grada Dubrovnika
* mjere unaprjeđenja protokola razmjene informacija između Stožera, ostalih operativnih snaga sustava civilne zaštite Grada Dubrovnika, znanstvenih institucija i stanovništva koji će rezultirati dostupnošću informacija svima kojima je to potrebno i kada je to potrebno
* mjere optimalnog planiranja potrebnih financijskih sredstava za nabavu osobne i skupne opreme za postrojbe civilne zaštite kao i suvremenih uređaja/naprava koje pomažu prilikom operativnog djelovanja.

Dinamika i način provođenja mjera prvenstveno ovisi o dostupnim financijskim sredstvima, ostvarenom stupnju suradnje i kapacitetu promjene koji se njima postiže. Dinamiku provođenja mjera dijelimo na:

* jednogodišnji ciklus (npr. planiranje i provođenje redovitih vježbi postrojbi civilne zaštite Grada Dubrovnika)
* ciklus od 1 do 4 godine (razvoj metodologija i sudjelovanje u znanstvenim projektima)
* ciklus duži od 4 godine (npr. promoviranje sustava civilne zaštite kako bi se potaknulo dobrovoljno pristupanje građana postrojbama civilne zaštite opće namjene Grada Dubrovnika).

Javne politike upravljanja rizicima temeljit će se na četiri maksime: inicirati suradnju, maksimalno uključiti javnost, biti proaktivan i poticati odgovornost.

Samo multidisciplinarnim pristupom i zajedničkim sudjelovanjem institucija, fizičkih i pravnih osoba mogu se postići značajni rezultati.

Maksimalno uključivanje javnosti podrazumijeva sudjelovanje javnosti u donošenju planskih dokumenata, dostupnost informacija vezanih za područje civilne zaštite na interaktivnom web pregledniku, prikaz aktivnosti sustava civilne zaštite Grada Dubrovnika na društvenim mrežama i prikupljanje povratnih informacija.

Reagirati odmah i na vrijeme, tražiti odgovore i prikupljati informacije o prijetnjama kako bi se eskalacija događaja na vrijeme zaustavila (ukoliko je to moguće). Cilj je maksimalno pojačati preventivni pristup te na svim razinama poticati odgovornost radi suzbijanja negativnih događaja i pojava. Od neodgovornosti građevinara (npr. ugrađivanje neadekvatne gorive fasade, nepridržavanje propisa o protupotresnoj gradnji), preko neodgovornih odluka građana (građenje bez građevinske dozvole na klizištima ili u inundacijskim područjima) sve navedeno dovodi do porasta rizika u društvu. Stoga će se odgovornost poticati kako vlastitim primjerom tako i medijskim kampanjama.

**POJEDINAČNI CILJEVI I SVEUKUPNI CILJ, KONKRETNI KORACI, POTREBNE MJERE RADI KOJIH SE TI KORACI UTVRĐUJU PRIORITETNIM U SUSTAVU CIVILNE ZAŠTITE**

U Tablici 1. naveden je sveukupni cilj unutar područja djelovanja civilne zaštite, navedeni su pojedinačni ciljevi koje je potrebno postići kako bi se u potpunosti postigao (odnosno održao) sveukupni cilj te su navedene mjere i koraci sa svrhom postizanja ciljeva.

Tablica 1. Mjere, koraci i ciljevi po subpodručjima civilne zaštite

| **SUBPODRUČJA CIVILNE ZAŠTITE** | **SVEUKUPNI CILJ** | **POJEDINAČNI CILJEVI** | **MJERE I KORACI** |
| --- | --- | --- | --- |
| Normiranje | Ispunjavanje obveza i usvajanje akata sukladno Zakonu i podzakonskim aktima | Osnivanje Stožera, ažuriranje odluke o određivanju pravnih osoba od interesa za sustav civilne zaštite Grada Dubrovnikai popisa povjerenika i zamjenika povjerenika civilne zaštite Grada Dubrovnika,  određivanje udruga građana od interesa za sustav civilne zaštite Grada Dubrovnika | Praćenje promjena u zakonskoj regulativi, sudjelovanje na javnim savjetovanjima, donošenje odluka/zaključaka o osnivanju i imenovanju Stožera i provjeravanje financijske stabilnosti i operativne snage pravnih osoba od interesa za sustav civilne zaštite Grada Dubrovnikai donošenje nove odluke sukladno promjenama, imenovanje povjerenika i zamjenika povjerenika civilne zaštite Grada Dubrovnika, donošenje odluke o određivanju udruga građana od interesa za sustav civilne zaštite Grada Dubrovnika |
| Preventiva | Prikupljanje znanstvenih informacija omogućit će ažuriranje Procjene, a provođenje svih planiranih aktivnosti rezultirat će jačanjem svijesti stanovništva o svim prijetnjama i povećanju udjela pripadnika u postrojbama civilne zaštite Grada Dubrovnika | Poticanje i ostvarivanje suradnje sa znanstvenom zajednicom omogućit će ažuriranje Procjene s obradom novih prijetnji, promoviranje sustava civilne zaštite s ciljem poticanja pristupanja postrojbama civilne zaštite Grada Dubrovnika | Prikupljanje novih znanstvenih podataka, iniciranje novih projekata, tiskanje i distribucija edukativnih letaka i plakata namijenjenih stanovništvu i javnim ustanovama, provođenje edukacije djece, proširenje i kontinuirano unaprjeđenje komunikacije na društvenim mrežama, izrađivanje strategije korištenja društvenih mreža tijekom velikih nesreća i katastrofa |
| Planiranje | Ažuriranje planskih dokumenata | Ažuriranje Plana, Ažuriranje procjene rizika i ostale planske dokumentacije. | Prikupljanje i obrada podataka, ažuriranje kontakt lista sudionika, praćenje izrade i analiza operativnih planova pravnih osoba od interesa za sustav civilne zaštite, pružanje stručne pomoći pri izradi operativnih planova |
| Operativno djelovanje | Održavanje visoke razine operativnog djelovanja operativnih snaga sustava civilne zaštite Grada Dubrovnika | Administriranje baze podataka pripadnika postrojbi civilne zaštite Grada Dubrovnika, redovito održavanje vježbi operativnih snaga sustava civilne zaštite Grada Dubrovnika, nabavljanje opreme | Ažuriranje baze podataka pripadnika postrojbi civilne zaštite Grada Dubrovnika, izrađivanje elaborata vježbi, upoznavanje Stožera sa planskim dokumentima iz područja civilne zaštite, sredstvima rada i načinom rada tijekom velikih nesreća i katastrofa, definiranje obrazaca za iskaz potreba operativnih snaga u sustavu civilne zaštite Grada Dubrovnika |
| Financiranje | Osiguranje dostatnih financijskih sredstva za razvoj sustava civilne zaštite Grada Dubrovnika | Praćenje izvršenja proračuna – aktivnost razvoja sustava civilne zaštite, osiguravanje sredstava za provođenje vježbi sustava civilne zaštite,osiguravanje sredstava za nabavu opreme sukladno planu nabave,osiguravanje sredstava za financiranje programa i projekata udruga od interesa za sustav civilne zaštite iz proračuna Grada Dubrovnika | Izrađivanje prijedloga proračuna, plana nabave i praćenje rashoda aktivnosti razvoja sustava civilne zaštite, predlaganje rebalansa, provedba javnog natječaja za financiranje programa i projekata udruga od interesa za sustav civilne zaštite iz proračuna Grada Dubrovnika |

**NAČIN NADZORA PROVOĐENJA SMJERNICA**

Smjernicama su utvrđeni prioriteti razvoja sustava civilne zaštite kroz četiri godine, a godišnjim planovima razvoja detaljnije će se definirati način kako planirano ostvariti odnosno konkretni projekti i aktivnosti koji doprinose postizanju definiranih ciljeva kao i potrebna financijska sredstva.

Godišnje analize stanja sustava civilne zaštite utvrđuju jesu li definirani projekti i aktivnosti provedeni kroz godinu te jesu li doprinijeli postizanju ciljeva definiranih Smjernicama.

U slučaju odstupanja u ostvarivanju sveukupnog ili pojedinačnih ciljeva navedenih u Smjernicama u godišnjim analizama stanja sustava civilne zaštite navodit će se interventne mjere sa opisom konkretnih aktivnosti koje je potrebno implementirati u godišnje planove razvoja sustava civilne zaštite Grada Dubrovnika.

**ZAKLJUČAK**

Samo skladan razvoj ljudskih potencijala, opreme, komunikacijskih sposobnosti i ostvarivanje suradnje sa znanstvenim institucijama rezultirat će razvojem sustava civilne zaštite u cjelini.

Osim navedenih prioriteta, Grad Dubrovnik će i dalje voditi brigu o poticanju rješavanja problematike vezano uz sustav civilne zaštite Grada Dubrovnika kao i o stvaranju uvjeta za otklanjanje posljedica u velikim nesrećama i katastrofama kroz kontinuirano praćenje i analizu dostignutog stupnja razvoja sustava civilne zaštite Grada Dubrovnika.

**ZAVRŠNA ODREDBA**

Smjernice će biti objavljene u „Službenom glasniku Grada Dubrovnika”.

KLASA: 810-01/21-01/33

URBROJ: 2117/01-09-21-03

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**162**

Na temelju članka 17. stavka 1. Zakona o sustavu civilne zaštite (“Narodne novine”, broj 82/15, 118/18, 31/20 i 20/21) i članka 39. Statuta Grada Dubrovnika („Službeni glasnik Grada Dubrovnika", broj 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**GODIŠNJI PLAN RAZVOJA SUSTAVA CIVILNE ZAŠTITE**

**NA PODRUČJU GRADA DUBROVNIKA S FINANCIJSKIM UČINCIMA**

**ZA TROGODIŠNJE RAZDOBLJE**

1. **UVOD**

Plan razvoja sustava civilne zaštite predstavlja dokument za implementaciju ciljeva iz Smjernica za organizaciju i razvoj sustava civilne zaštite na području Grada Dubrovnika za razdoblje od 2021. do 2024. (dalje: Smjernice) koji se iz njih prenose kako bi se konkretizirale mjere i aktivnosti te utvrdila dinamika njihovog ostvarivanja.

Planom razvoja sustava civilne zaštite utvrđuju se nositelji, suradnici, rokovi za relizaciju ciljeva u narednoj godini te projekcija s financijskim učincima za trogodišnje razdoblje, odnosno do zaključenja razdoblja za koje se Smjernice usvoje.

1. **AKTIVNOSTI ZA RAZVOJ SUSTAVA CIVILNE ZAŠTITE NA PODRUČJU GRADA DUBROVNIKA U 2022. GODINI**

Grad Dubrovnik će, u skladu sa Smjernicama i analizom stanja sustava civilne zaštite na području Grada Dubrovnika u 2022.godini, u narednoj godini izvršiti slijedeće aktivnosti:

1. Uskladiti Procjenu rizika od velikih nesreća

Nositelj izvršenja: Gradsko vijeće ili Gradonačelnik

Suradnici: Stožer civilne zaštite Grada Dubrovnika, Upravni odjel za poslove gradonačelnika

Rok izvršenja: tijekom 2022.godine

1. Uskladiti Plan djelovanja civilne zaštite Grada Dubrovnika

Nositelj izvršenja: Gradonačelnik

Suradnici: Stožer civilne zaštite Grada Dubrovnika, Upravni odjel za poslove gradonačelnika

Rok izvršenja: tijekom 2022.godine

1. Osposobiti nove članove Stožera civilne zaštite Grada Dubrovnika

Nositelj izvršenja: Gradonačelnik

Suradnici: Ministarstvo unutarnjih poslova, Služba civilne zaštite Dubrovnik

Rok izvršenja: tijekom 2022. godine

1. Kontinuirano ažurirati i popunjavati postrojbe civilne zaštite

Nositelj izvršenja: Upravni odjel za poslove Gradonačelnika

Suradnici: MORH

Rok izvršenja: tijekom 2022.godine

1. Kontinuirano usklađivati i popunjavati povjerenike i zamjenike civilne zaštite

Nositelj izvršenja: Upravni odjel za poslove Gradonačelnika

Suradnici: MORH

Rok izvršenja: tijekom 2022.godine

1. Osposobljavanje povjerenika, zamjenika i članova postrojbi civilne zaštite

Nositelj izvršenja: ovlaštena obrazovna ustanova

Suradnici: Ministarstvo unutarnjih poslova, Služba civilne zaštite Dubrovnik, Ovlaštena obrazovna ustanova

Rok izvršenja: tijekom 2022.godine

1. Temeljni zdravstveni pregled povjerenika, zamjenika i članova postrojbi civilne zaštite kada se za isto donese propis o načinima pretrage

Nositelj izvršenja: Upravni odjel za poslove Gradonačelnika

Suradnici: Zdravstvena ustanova

Rok izvršenja: tijekom 2022.godine

1. Osigurati, za slučaj nezgode, povjerenike, zamjenike i članove postrojbi civilne zaštite

Nositelj izvršenja: Upravni odjel za poslove Gradonačelnika

Suradnici: Osiguravajuća kuća

Rok izvršenja: po isteku police osiguranja za prethodno razdoblje

1. Voditi evidenciju pripadnika snaga civilne zaštite na svom području:

Nositelj izvršenja: Upravni odjel za poslove Gradonačelnika

Rok izvršenja: tijekom 2022.godine

1. Donijeti Plan vježbi civilne zaštite za 2023.godinu

Nositelj izvršenja: Gradonačelnik

Rok izvršenja: ožujak 2022.

1. Donijeti Odluku o održavanju vježbe civilne zaštite

Nositelj izvršenja: Gradonačelnik

Rok izvršenja: 30 do 90 dana prije početka vježbe

1. Osigurati sredstva za financiranje i opremanje operativnih snaga sustava civilne zaštite

Nositelj izvršenja: Gradsko vijeće

Suradnici: Operativne snage civilne zaštite

Rok izvršenja: kod donošenja proračuna

1. Osigurati financijska sredstva za pozivanje, raspoređivanje, popunu, osposobljavanje, uvježbavanje, aktiviranje, mobiliziranje i djelovanje operativnih snaga civilne zaštite. Nositelj izvršenja: Gradsko vijeće

Rok izvršenja: kod donošenja proračuna

**Prijedlog proračuna za 2022 godinu:**

**VATROGASTVO: 23.100.000,00 kuna**

* **JVP Dubrovački vatrogasci : 18.800.000,00 kuna**
* **VZ Grada Dubrovnika: 4.300.000,00 kuna**

**Prijedlog proračun sustava civilne zaštite ( bez vatrogastva ):810.000,00 kuna**

|  |  |
| --- | --- |
| Potprogram: Civilna zaštita | kn |
| Materijal za higijenske potrebe | 20.000,00 |
| Sitni inventar | 10.000,00 |
| Službena radna I zaštitna odjeća | 20.000,00 |
| Grafičke I tiskarske usluge | 20.000,00 |
| Usluge inv održ | 20.000,00 |
| Ostale intelektualne usluge (izrada dokumentacije) | 20.000,00 |
| Osposobljavanje i zdravstveni pregledi pripadnika CZ | 50.000,00 |
| Ostale naknade za rad (vježbe, mobilizacijski pozivi) | 80.000,00 |
| Osiguranje pripadnika civilne zaštite | 20.000,00 |
| Oprema za civilnu zaštitu | 50.000,00 |
| Donacije Hrvatska gorska služba spašavanja - stanica Dubrovnik | 500.000,00 |
| **Ukupni proračun za sustav civilne zaštite Grada Dubrovnika za 2022. godinu: ( bez vatrogastva )** | 810.000,00 |

|  |  |  |  |  |  |  |
| --- | --- | --- | --- | --- | --- | --- |
| Red. br. | OPIS POZICIJE | PLANIRANO za 2022.g. ( kn ) | PLANIRANO za 2023.g. ( kn ) | PLANIRANO za 2024.g. ( kn ) |  | |
| **1.** | **STOŽER CIVILNE ZAŠTITE, POSTROJBE CIVILNE ZAŠTITE** |  |  |  |  | |
| **1.1.** | **Stožer civilne zaštite** | **2.000,00** | **2.000,00** | **2.000,00** |  | |
| **1.1.1** | **Osposobljavanje člana stožera** | **2.000,00** | **2.000,00** | **2.000,00** |  | |
| **1.2.**. | **Postrojbe civilne zaštite** | **75.000,00** | **75.000,00** | **75.000,00** |  | |
| 1.2.1 | Vježbe civilne zaštite, naknade za rad na terenu, smotriranje | 35.000,00 | 35.000,00 | 35.000,00 |  | |
| 1.2.2. | Osiguranje, zdravstveni pregled | 20.000,00 | 20.00,00 | 20.00,00 |  | |
| 1.2.3. | Opremanje postrojbi CZ osobnom i skupnom opremom | 20.000,00 | 20.000,00 | 20.000,00 |  | |
|  | **UKUPNO** | **77.000,00** | **77.000,00** | **77.000,00** |  | |
| **2.** | **VATROGASTVO** |  |  |  |  | |
| 2.1. | Javna vatrogasna postrojba | 19.800.000,00 | 20.000.000,00 | 20.000.000,00 |  | |
| 2.2. | Vatrogasna zajednica i DVD-ovi | 4.300.000,00 | 4.300.000,00 | 4.300.000,00 |  | |
|  | **UKUPNO** | **24.100.000,00** | **24.300.000,00** | **24.300.000,00** |  | |
| **3.** | **SKLONIŠTA** |  |  |  |  | |
| 3.1. | tekuće održavanje skloništa | 10.000,00 | 10.000,00 | 10.000,00 |  | |
|  | **UKUPNO** | **10.000,00** | **10.000,00** | **10.000,00** |  | |
| **4.** | **PRAVNE OSOBE I UDRUGE GRAĐANA KOJE SUDJELUJU U SUSTAVU CIVILNE ZAŠTITE** |  |  |  |  | |
| 4.1. | Osobna i skupna oprema za pravne osobe i udruge u sustavu civilne zaštite | 30.000,00 | 30.000,00 | 30.000,00 |  | |
| 4.2. | HGSS - Stanica Dubrovnik | 500.000,00 | 500.000,00 | 500.000,00 |  | |
| 4.3. | Gradsko društvo Crvenog križa Dubrovnik | 1.000.000,00 | 1.000.000,00 | 1.000.000,00 |  | |
|  | **UKUPNO** | **1.530.000,00** | **1.530.000,00** |  |  | |
| **5.** | **IZRADA DOKUMENTACIJE** |  |  |  |  | |
| 5.1. | Izrada planske dokumentacije ( Procjena, planova, operativnih planova ) | 10.000,00 | 10.000,00 | 10.000,00 |  | |
|  | **UKUPNO** | **10.000,00** | **10.000,00** | **10.000,00** |  | |
|  | **SVEUKUPNO ZA SUSTAV CIVILNE ZAŠTITE I VATROGASTVA** | **25.727.000,00** | **25.927.000,00** | **25.927.000,00** |  |

KLASA: 810-01/21-01/34

URBROJ: 2117/01-09-21-03

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**163**

Na temelju članka 17. Zakona o ublažavanju i uklanjanju posljedica prirodnih nepogoda (“Narodne novine”, broj 16/19) i članka 39. Statuta Grada Dubrovnika („Službeni glasnik Grada Dubrovnika", broj 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**PLAN DJELOVANJA**

**Grada Dubrovnika u području prirodnih nepogoda za 2022. godinu**

# UVODNO OBRAZLOŽENJE

*Pojmovi – pojašnjenja*

**JEDINSTVENE CIJENE** su cijene koje donosi, objavljuje i unosi u Registar šteta Državnopovjerenstvo za procjenu šteta od prirodnih nepogoda na prijedlog nadležnih ministarstva (Zakon o ublažavanju i uklanjanju posljedica prirodnih nepogoda „Narodne novine“ br. 16/19).

**KATASTROFA** je stanje izazvano prirodnim i/ili tehničko-tehnološkim događajem koji opsegom,intenzitetom i neočekivanošću ugrožava zdravlje i živote većeg broja ljudi, imovinu veće vrijednosti i okoliš, a čiji nastanak nije moguće spriječiti ili posljedice otkloniti djelovanjem svih operativnih snaga sustava civilne zaštite područne (regionalne) samouprave na čijem je području događaj nastao te posljedice nastale terorizmom i ratnim djelovanjem (Zakon o sustavu civilne zaštite „Narodne novine“ br. 82/15, 118/18, 31/20i 20/21).

**OŠTEĆENIK** je fizička ili pravna osoba na čijoj je imovini utvrđena šteta od prirodnih nepogodasukladno kriterijima iz Zakona o ublažavanju i uklanjanju posljedica prirodnih nepogoda (Zakon o ublažavanju i uklanjanju posljedica prirodnih nepogoda „Narodne novine“ br. 16/19).

**PRIRODNOM NEPOGODOM** smatraju se iznenadne okolnosti uzrokovane nepovoljnimvremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu (Zakon o ublažavanju i uklanjanju posljedica prirodnih nepogoda „Narodne novine“ br. 16/19).

**REGISTAR ŠTETA** je digitalna baza podataka svih šteta nastalih zbog prirodnih nepogoda napodručju Republike Hrvatske (Zakon o ublažavanju i uklanjanju posljedica prirodnih nepogoda „Narodne novine“ br. 16/19).

**VELIKA NESREĆA** je događaj koji je prouzročen iznenadnim djelovanjem prirodnih sila,tehničko-tehnoloških ili drugih čimbenika s posljedicom ugrožavanja zdravlja i života građana, materijalnih i kulturnih dobara i okoliša na mjestu nastanka događaja ili širem području, čije se posljedice ne mogu sanirati samo djelovanjem žurnih službi na području njezina nastanka (Zakon o sustavu civilne zaštite „Narodne novine“ br. 82/15, 118/18, 31/20 i 20/21).

**ŽURNA POMOĆ** je pomoć koja se dodjeljuje u slučajevima u kojima su posljedice na imovinistanovništva, pravnih osoba i javnoj infrastrukturi uzrokovane prirodnom nepogodom i/ili katastrofom takve da prijete ugrozom zdravlja i života stanovništva na područjima zahvaćenim prirodnom nepogodom (Zakon o ublažavanju i uklanjanju posljedica prirodnih nepogoda „Narodne novine“ br. 16/19).

# OPĆE ODREDBE

Stupanjem na snagu Zakona o ublažavanju i uklanjanju posljedica prirodnih nepogoda („Narodne novine“ br. 16/19), sve jedinice lokalne samouprave, dužne su izraditi Plan djelovanja u području prirodnih nepogoda.

Prirodnom nepogodom, u smislu Zakona o ublažavanju i uklanjanju posljedica prirodnih nepogoda („Narodne novine“ br. 16/19), smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

Prirodnom nepogodom smatraju se: potres, olujni i orkanski vjetar, požar, poplava, suša, tuča, kiša koja se smrzava u dodiru s podlogom, mraz, izvanredno velika visina snijega, snježni nanos i lavina, nagomilavanje leda na vodotocima, klizanje, tečenje, odronjavanje i prevrtanje zemljišta, te druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Svrha samog Plana djelovanja u području prirodnih nepogoda Grada Dubrovnika je određenje postupanja nadležnih tijela, te određivanje mjera i postupanja djelomične sanacije šteta od prirodnih nepogoda koje su navedene Zakonom o ublažavanju i uklanjanju posljedica prirodnih nepogoda („Narodne novine“ br. 16/19).

Nositelji provedbe mjera iz Plana djelovanja u području prirodnih nepogoda jesu:

* Povjerenstvo za procjenu šteta od prirodnih nepogoda Grada Dubrovnika i
* Gradonačelnik Grada Dubrovnika.

# 

# MJERE ZAŠTITE ZA VRIJEME TRAJANJA EKSTREMNIH PRIRODNIH UVJETA

Određenim izvanrednim događajima uzrokovanih ekstremnim vremenskim uvjetima može se, po pitanju posljedica, upravljati planiranjem i provođenjem odgovarajućih preventivnih mjera, organizacijskih modula i pravovremenih priprema, uključujući informiranje pojedinaca i lokalnih zajednica. Ovisno o specifičnostima svakog pojedinog događaja, relativno se uspješno i s ulaganjima prihvatljivim ekonomskoj moći i interesima lokalnih zajednica, unutar posebno razrađenih i implementiranih uvjeta, mogu kontrolirati posljedice događaja ove vrste.

**Sukladno Zakonu o sustavu civilne zaštite („Narodne novine“ br. 82/15, 118/18, 31/20 i 20/21), jedinice lokalne samouprave svojim planovima djelovanja civilne zaštite planiraju operativno postupanje u izvanrednim događajima uzrokovanih ekstremnim vremenskim uvjetima, provode pripreme, planiraju sredstva i ostvaruju sve potrebne pretpostavke za učinkovito reagiranje.**

**Planom djelovanja civilne zaštite Grada Dubrovnika 00propisano je upozoravanje, pripravnost, mobilizacija i narastanje operativnih snaga sustava civilne zaštite, razrađene su mjere civilne zaštite u odnosu na vrstu ugroza koje su relevantne za Grad Dubrovnik, postupanje operativnih snaga sustava civilne zaštite Grada Dubrovnika u otklanjanju posljedica ugroza i način zahtijevanja i pružanja pomoći između različitih hijerarhijskih razina sustava civilne zaštite.**

## 3.1. MJERE U SLUČAJU NASTAJANJA PRIRODNE NEPOGODE

Opće mjere za ublažavanje i uklanjanje izravnih posljedica prirodnih nepogoda jesu:

* procjena štete i posljedica,
* sanacija područja zahvaćenog nepogodom,
* prikupljanje i raspodjela pomoći stradalom i ugroženom stanovništvu,
* provedba zdravstvenih i higijensko-epidemioloških mjera,
* provedba veterinarskih mjera,
* organizacija prometa i komunalnih usluga, radi žurne normalizacije života.

Ove mjere provode se organizirano na državnoj, regionalnoj i lokalnoj razini sukladno pravima i obvezama sudionika. U cilju pravovremenog i učinkovitoga ublažavanja i uklanjanja izravnih posljedica i procjena štete od ekstremnih prirodnih uvjeta u pravilu se obavlja odmah ili u najkraćem roku.

# PROVEDBA MJERA UBLAŽAVANJE I UKLANJANJE IZRAVNIH POSLJEDICA PRIRODNIH NEPOGODA NA RAZINI JEDINICE LOKALNE SAMOUPRAVE

## 4.1. PROGLAŠENJE PRIRODNE NEPOGODE

*Donošenje Odluke o proglašenju prirodne nepogode*

Odluku o proglašenju prirodne nepogode za jedinice lokalne samouprave na području Dubrovačko-neretvanske županije donosi Župan na prijedlog Gradonačelnika Grada

Dubrovnika.

Prirodna nepogoda proglašava se ako je vrijednost ukupne izravne štete najmanje 20% vrijednosti izvornih prihoda jedinice lokalne samouprave za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području jedinice lokalne samouprave ili ako je nepogoda umanjila vrijednost imovine na području jedinice lokalne samouprave najmanje 30%.

*Prikupljanje prijava o šteti u jedinici lokalne samouprave gdje je šteta nastala*

Na zahtjev Povjerenstva za procjenu štete od prirodnih nepogoda Grada Dubrovnika, Grad Dubrovnik putem javnog poziva, a po proglašenju prirodne nepogode za područje Grada Dubrovnika, obavještava oštećenike, fizičke ili pravne osobe na čijoj je imovini utvrđena šteta od prirodnih nepogoda da prijave štetu na imovini Povjerenstvu za procjenu šteta od prirodnih nepogoda Grada Dubrovnika u pisanom obliku, na propisanom obrascu.

Javni se poziv objavljuje na oglasnoj ploči i web stranicama Grada Dubrovnika. Javni poziv sadrži osobito:

* datum donošenja Odluke o proglašenju prirodne nepogode,
* rokove i način dostave obrazaca prijave štete od prirodne nepogode.

*Obrada podataka o šteti u jedinicu lokalne samouprave gdje je šteta nastala*

Po završetku roka od osam (8), iznimno dvanaest (12) dana, Povjerenstvo za procjenu šteta od prirodnih nepogoda Grada Dubrovnika utvrđuje i provjerava visinu štete od prirodne nepogode za područje Grada Dubrovnika temeljem dostavljenih obrazaca od strane oštećenika.

*Prva prijava štete u Registar šteta*

Povjerenstvo za procjenu šteta od prirodnih nepogoda Grada Dubrovnika dužno je unijeti prve procijenjene štete u Registar šteta.

Povjerenstvo za procjenu šteta od prirodnih nepogoda Grada Dubrovnika unosi sve zaprimljene prve procjene štete u Registar šteta najkasnije u roku od petnaest (15) dana od dana donošenja Odluke o proglašenju prirodne nepogode.

Iznimno, rok za unos podataka u Registar šteta od strane Povjerenstva za procjenu šteta od prirodnih nepogoda Grada Dubrovnika može se, u slučaju postojanja objektivnih razloga na koje oštećenik nije mogao utjecati, produljiti za osam dana (8) dana.

Prijava prve procjene štete sadržava:

1. datum donošenja Odluke o proglašenju prirodne nepogode i njezin broj,
2. podatke o vrsti prirodne nepogode,
3. podatke o trajanju prirodne nepogode,
4. podatke o području zahvaćenom prirodnom nepogodom,
5. podatke o vrsti, opisu te vrijednosti oštećene imovine,
6. podatke o ukupnom iznosu prijavljene štete iz članaka 25. i 26. Zakona
7. podatke i informacije o potrebi žurnog djelovanja i dodjeli pomoći za sanaciju i djelomično uklanjanje posljedica prirodne nepogode.

***Tablica 2: Mjere, rokovi i nositelji mjera po proglašenju prirodne nepogode na području Grada Dubrovnika***

|  |  |  |
| --- | --- | --- |
| **MJERA** | **ROK** | **NOSITELJ** |
| DOSTAVA PRIJEDLOGA O  PROGLAŠENJU PRIRODNE NEPOGODE NA PODRUČJU GRADA DUBROVNIKA | osam (8) dana od nastanka nepogode | Gradonačelnik Grada  Dubrovnika |
| OBJAVA JAVNOG POZIVA ZA DOSTAVOM OBRAZACA PRIJAVE ŠTETE OD PRIRODNE NEPOGODE NA PODRUČJU GRADA DUBROVNIKA | po objavi Odluke o proglašenju prirodne nepogode | Povjerenstvo za procjenu šteta od prirodnih nepogoda Grada Dubrovnika |
| PRIKUPLJANJE PODATAKA O ŠTETI NA PODRUČJU GRADA DUBROVNIKA TEMELJEM OBRAZACA PRIJAVE ŠTETE OD PRIRODNE NEPOGODE | osam (8) dana od dana proglašenja Odluke o proglašenju prirodne nepogode | Povjerenstvo za procjenu šteta od prirodnih nepogoda Grada Dubrovnika |
| PREMA POTREBI, DOSTAVA ZAHTJEVA ZA PRODULJENJEM ROKA ZA PRVU PRIJAVU ŠTETE U REGISTAR ŠTETA POVJERENSTVU ZA PROCJENU ŠTETA OD PRIRODNIH NEPOGODA DUBROVAČKO-NERETVANSKE ŽUPANIJE | osam (8) dana od dana proglašenja Odluke o proglašenju prirodne nepogode | Povjerenstvo za procjenu šteta od prirodnih nepogoda Grada Dubrovnika |
| PRVA PRIJAVA U REGISTAR ŠTETA | petnaest (15), iznimno dvadeset i tri (23) dana od dana proglašenja Odluke o proglašenju prirodne Nepogode | Povjerenstvo za procjenu šteta od prirodnih nepogoda Grada Dubrovnika |

## 4.2. PROVEDBA MJERA UBLAŽAVANJE I UKLANJANJE IZRAVNIH POSLJEDICA PRIRODNIH NEPOGODA – MEĐUSEKTORSKE MJERE

*Konačna prijava štete u Registar šteta*

Konačna procjena štete predstavlja procijenjenu vrijednost nastale štete uzrokovane prirodnom nepogodom na imovini oštećenika izražene u novčanoj vrijednosti na temelju prijave i procjene štete.

Konačnu procjenu štete utvrđuje Povjerenstvo za procjenu šteta od prirodnih nepogoda Grada Dubrovnika po izvršenom uvidu u nastalu štetu temeljem prijave oštećenika. Tijekom procjene i utvrđivanja konačne procjene štete od prirodnih nepogoda posebno se utvrđuju:

* stradanja stanovništva,
* opseg štete na imovini,
* opseg štete koja je nastala zbog prekida proizvodnje, prekida rada ili poremećaja u neproizvodnim djelatnostima ili umanjenog prinosa u poljoprivredi, šumarstvu ili ribarstvu,
* iznos troškova za ublažavanje i djelomično uklanjanje izravnih posljedica prirodnih nepogoda,
* opseg osiguranja imovine i života kod osiguravatelja te
* vlastite mogućnosti oštećenika glede uklanjanja posljedica štete.

Konačnu procjenu štete po svakom pojedinom oštećeniku Povjerenstvo za procjenu šteta od prirodnih nepogoda Grada Dubrovnika prijavljuje Povjerenstvu za procjenu šteta od prirodnih nepogoda Dubrovačko-neretvanske županije u roku od pedeset (50) dana od dana donošenja Odluke o proglašenju prirodne nepogode putem Registra šteta.

Iznimno, ako se šteta na dugotrajnim nasadima utvrdi nakon isteka roka za prijavu konačne procjene, oštećenik ima pravo zatražiti nadopunu prikaza štete najkasnije četiri (4) mjeseca nakon isteka roka za prijavu štete.

Povjerenstvo za procjenu šteta od prirodnih nepogoda Dubrovačko-neretvanske županije prijavljene konačne procjene štete dostavlja Državnom povjerenstvu i nadležnim ministarstvima u roku od šezdeset (60) dana od dana donošenja Odluke o proglašenju prirodne nepogode putem Registar šteta.

Pri konačnoj procjeni štete procjenjuje se vrijednost imovine prema jedinstvenim cijenama, važećim tržišnim cijenama ili drugim pokazateljima primjenjivim za pojedinu vrstu imovine oštećene zbog prirodne nepogode.

Državno povjerenstvo priznaje samo vrijednosni iznos prijavljene štete koja je potvrđena (verificirana) od strane matičnog ministarstva, odnosno znanstvene ili stručne institucije koju odredi Državno povjerenstvo (npr. u slučaju potresa).

Državno povjerenstvo može odlučiti o primjeni različitih cijena od već objavljenih od strane Državnog zavoda za statistiku za pojedina dobra, ili pojedina područja ako za to ima opravdanog razloga. Ako neke cijene nisu objavljene primjenjuju se prosječne maloprodajne tržne cijene prethodne godine, ili aktualne, za područja za koje se šteta procjenjuje, uz potvrdu Državnog povjerenstva.

***Tablica 3: Mjere, rokovi i nositelji mjera po proglašenju prirodne nepogode na području Grada Dubrovnika – međusektorske mjere***

|  |  |  |
| --- | --- | --- |
| **MJERA** | **ROK** | **NOSITELJ** |
| PRIJAVA KONAČNE PROCJENE ŠTETE U REGISTAR ŠTETA | pedeset (50) dana od dana donošenja Odluke o proglašenju prirodne nepogode (iznimno, najkasnije četiri (4) mjeseca od dana donošenja Odluke o proglašenju prirodne  nepogode) | Povjerenstvo za procjenu šteta od prirodnih nepogoda Grada Dubrovnika |
| DOSTAVA KONAČNE PROCJENE ŠTETE U REGISTAR ŠTETA | pedeset (50) dana od dana donošenja Odluke o proglašenju prirodne nepogode (iznimno četiri  (4) mjeseca od dana donošenja Odluke o proglašenju prirodne  nepogode) | Povjerenstvo za procjenu šteta od prirodnih nepogoda Dubrovačko-neretvanske županije |
| POTVRDA KONAČNE PROCJENE ŠTETE |  | Državno povjerenstvo za procjenu šteta u suradnji s nadležnim ministarstvima i drugim znanstvenim ili stručnim institucijama |

## 

4.3. RASPODJELA I DODJELA SREDSTAVA POMOĆI ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA

Ako posljedice štete ne zahtijevaju žurni postupak i odobrenje žurne pomoći, šteta se procjenjuje u redovitom postupku.

Povjerenstvo za procjenu šteta od prirodnih nepogoda Dubrovačko-neretvanske županije prijavljene konačne procjene štete dostavlja Državnom povjerenstvu i nadležnim ministarstvima u roku od šezdeset (60) dana od dana donošenja Odluke o proglašenju prirodne nepogode putem Registar šteta.

Državno povjerenstvo pristupa provjeri i obradi podataka o konačnim procjenama šteta na temelju podataka iz Registra šteta i ostale dokumentacije te utvrđuje iznos pomoći za pojedinu vrstu štete i oštećenike tako da određuje postotak isplate novčanih sredstava u odnosu na iznos konačne potvrđene štete na imovini oštećenika.

Vlada Republike Hrvatske, na prijedlog Državnog povjerenstva donosi odluku o dodjeli pomoći za ublažavanje i djelomično uklanjanje posljedica prirodnih nepogoda.

4.4.RASPODJELA I DODJELA SREDSTAVA ŽURNE POMOĆI

Žurna pomoć dodjeljuje se u svrhu djelomične sanacije štete od prirodnih nepogoda u tekućoj kalendarskoj godini za pokriće troškova sanacije šteta na javnoj infrastrukturi, troškova nabave opreme za saniranje posljedica prirodne nepogode, za pokriće drugih troškova koji su usmjereni saniranju šteta od prirodne nepogode za koje ne postoje dostatni financijski izvori usmjereni na sprječavanje daljnjih šteta koje mogu ugroziti gospodarsko funkcioniranje i štetno djelovati na život i zdravlje stanovništva te onečišćenje prirodnog okoliša i oštećenicima fizičkim osobama koje nisu poduzetnici, a koji su pretrpjeli štete na imovini, posebice ugroženim skupinama, starijima i bolesnima i ostalima kojima prijeti ugroza zdravlja i života na području zahvaćenom prirodnom nepogodom.

Žurna pomoć Vlade Republike Hrvatske donosi se na temelju odluke o dodjeli žurne pomoći, na prijedlog Državnog, županijskog i gradskog povjerenstva.

Jedinice lokalne i područne (regionalne) samouprave mogu isplatiti žurnu pomoć iz raspoloživih sredstava svojih proračuna. Prijedlog dodjele žurne pomoći predstavničkom tijelu jedinica lokalne i područne (regionalne) samouprave upućuje Župan ili Gradonačelnik.

Žurna pomoć u pravilu se dodjeljuje kao predujam i ne isključuje dodjelu pomoći u postupku redovne dodjele sredstava pomoći za ublažavanje i djelomično uklanjanje posljedica prirodnih nepogoda.

4.5.IZVJEŠĆE O UTROŠKU SREDSTAVA ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA

Povjerenstvo za procjenu šteta od prirodnih nepogoda Grada Dubrovnika putem Registra šteta podnosi Povjerenstvu za procjenu šteta od prirodnih nepogoda Dubrovačko-neretvanske županije izvješće o utrošku sredstava za ublažavanje i djelomično uklanjanje posljedica prirodnih nepogoda dodijeljenih iz državnog proračuna Republike Hrvatske.

Izvještaj o uklanjanju posljedica prirodne nepogode i utrošku sredstava pomoći Povjerenstvo za procjenu šteta od prirodnih nepogoda Grada Dubrovnik podnosi u roku od šezdeset (60) dana od dana primitka pomoći.

***Tablica 4: Mjere, rokovi i nositelji mjera po proglašenju prirodne nepogode na području Grada Dubrovnika***

|  |  |  |
| --- | --- | --- |
| **MJERA** | **ROK** | **NOSITELJ** |
| DOSTAVA IZVJEŠĆA O UTROŠKU SREDSTAVA ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA | šezdeset (60) dana primitka sredstava za ublažavanje i djelomično uklanjanje posljedica prirodnih nepogoda | Povjerenstvo za procjenu šteta od prirodnih nepogoda Grada Dubrovnika |

1. **PROCJENA OSIGURANJA OPREME I DRUGIH SREDSTAVA ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA**

5.1.OSIGURANJE OPREME ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA

Grad Dubrovnik izradio je Procjenu rizika od velikih nesreća kojom su utvrđeni rizici na području Grada Dubrovnika na temelju kojih će se planirati preventivne mjere, educirati stanovništvo, odnosno pripremati eventualni odgovor na prirodnu nepogodu, katastrofu ili veliku nesreću.

Grad Dubrovnik kontinuirano unaprjeđuje sustav civilne zaštite na području Grada i to kontinuiranim osposobljavanje snaga civilne zaštite, educiranjem stanovništva o mogućim opasnostima od evidentiranih rizika, provođenjem vježbi kako bi svi sudionici civilne zaštite bili upoznati sa svojim aktivnostima u slučaju mogućih rizika na području Grada Dubrovnika. Također Grad ulaže u snage civile zaštite, osiguravajući im financijsku pomoć pri nabavci opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva.

Grad Dubrovnik izradio je i Plan djelovanja sustava civilne zaštite radi utvrđivanja organizacije, aktiviranja i djelovanja sustava civilne zaštite, zadaća i nadležnosti, ljudskih snaga i potrebnih materijalno-tehničkih sredstava te mjera i postupaka za provedbu zaštite i spašavanja u katastrofi i velikoj nesreći.

5.2.OSIGURANJE SREDSTAVA ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA

Sukladno članku 56. Zakona o proračunu („Narodne novine“, br. 87/08, 136/12 i 15/15) sredstva proračunske zalihe mogu se koristiti za nepredviđene namjene za koje u Proračunu nisu osigurana sredstva ili za namjene za koje se tijekom godine pokaže da nisu utvrđena dovoljna sredstva jer ih pri planiranju Proračuna nije bilo moguće predvidjeti, za financiranje rashoda nastalih pri otklanjanju prirodnih nepogoda, epidemija, ekoloških nesreća ili izvanrednih događaja i ostalih nepredvidivih nesreća te za druge nepredviđene rashode tijekom godine. Nadalje, člankom 57. istog Zakona utvrđeno je da o korištenju sredstava proračunske zalihe odlučuje Gradonačelnik Grada Dubrovnika.

KLASA: 810-01/21-01/29

URBROJ: 2117/01-09-21-03

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**164**

Na temelju članka 66. Odluke o komunalnom redu („Službeni glasnik Grada Dubrovnika“, broj 12/20, 16/20,1/21, 5/21 i 16/21) i članka 39. Statuta Grada Dubrovnika („Službeni glasnik Grada Dubrovnika“, 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**Z A K L J U Č A K**

**o postavljanju spomen obilježja Pavu Urbanu**

1. Odobrava se postavljanje spomen obilježja 30.- godišnjice pogibije Pava Urbana na lokaciji ispod Zvonika prema Gradskoj luci, na k. č. 4608/1 k.o. Dubrovnik.

2. Prihvaća se tekst spomen ploče.

1. Zadužuje se Upravni odjel za poslove gradonačelnika za provedbu ovog zaključka.
2. Ovaj zaključak stupa na snagu prvog dana od dana objave u „Službenom glasniku Grada Dubrovnika“.

KLASA: 363-01/21-09/15

URBROJ: 2117/01-09-21-7

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**165**

Na temelju članka 66. Odluke o komunalnom redu („Službeni glasnik Grada Dubrovnika“, broj 12/20, 16/20,1/21, 5/21 i 16/21) i članka 39. Statuta Grada Dubrovnika („Službeni glasnik Grada Dubrovnika“, 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**Z A K L J U Č A K**

**o postavljanju spomen obilježja Vlahu Škilju**

1. Odobrava se postavljanje spomen obilježja poginulom policajcu Vlahu Škilju u blizini

upravne zgrade Lučke uprave Dubrovnik, na k. č. 5062/1 k.o. Dubrovnik.

2. Prihvaća se tekst spomen ploče.

3. Zadužuje se Upravni odjel za poslove gradonačelnika za provedbu ovog zaključka.

4. Ovaj zaključak stupa na snagu prvog dana od dana objave u „Službenom glasniku

Grada Dubrovnika“.

KLASA: 564-01/21-01/01

URBROJ: 2117/01-09-21-6

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**166**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15., 37/21. ), članka 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23./18., 11/19., 14/21.) i članka 39. Statuta Grada Dubrovnika („Službeni glasnik Grada Dubrovnika“,broj 2/21), Gradsko vijeće Grada Dubrovnika na 6. sjednici, održanoj1. prosinca 2021., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje projekata/programa i manifestacija u području javnih potreba u športu Grada Dubrovnika za 2022.g. (u daljnjem tekstu: Povjerenstvo).

Članak 2.

U Povjerenstvo se imenuju:

1. Zoran Grbić
2. Maro Kapović
3. Željan Konsuo
4. Marinko Matulović
5. Josip Prkačin

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21);
* izrada prijedloga odluke o odobravanju, neodobravanju financijskih sredstava za programe, projekte i manifestacije;
* i dr. zadaće propisane poslovnikom povjerenstva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Dubrovački savez športova.

Članak 6.

Zadužuje se Dubrovački savez športova da sve javne podatke definirane Zakonom o pravu na pristup informacijama objavi na svojim mrežnim stranicama.

Zadužuje se Dubrovački savez športova da u roku najduže od šest (6) mjeseci svoje financijsko poslovanje prilagodi i napravi sustav otvorenosti i transparentnosti kako bi na dnevnoj razini izvještavali javnost o potrošnji sredstava na svojim mrežnim stranicama.

Članak 7.

Ovaj zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 620-01/21-01/06

URBROJ: 2117/01-09-21-3

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**167**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.) Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**R J E Š E NJ E**

**o imenovanju članova natječajnog povjerenstva za provedbu natječaja za izbor ravnatelja javne ustanove Muzej Domovinskog rata Dubrovnik**

**I.**

Za članove natječajnog povjerenstva za provedbu natječaja imenuju se:

1. Ivana Brnin

2. Marijeta Hladilo.

**II.**

Ovo rješenje stupa na snaga prvog dana od dana objave u „Službenom glasniku Grada Dubrovnika“.

KLASA: 013-03/21-03/36

URBROJ: 2117/01-09-21-4

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**168**

Na temelju članka 37. Zakona o predškolskom odgoju i obrazovanju ("Narodne novine", broj 10/97, 107/07, 94/13 i 98/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**R J E Š E NJ E**

**o imenovanju ravnateljice Dječjeg vrtića Pčelica**

1. **Diana Brkić** iz Mokošice, Između dolaca 1, imenuje se ravnateljicom Dječjeg vrtića Pčelica, na mandatno razdoblje od četiri (4) godine.
2. Ovo rješenje stupa na snagu osmog dana od dana objave u „Službenom glasniku Grada Dubrovnika“.

O B R A Z L O Ž E NJ E

Upravno vijeće Dječjeg vrtića Pčelica donijelo je Odluku o raspisivanju javnog natječaja za izbor i imenovanje ravnatelja/ice Dječjeg vrtića Pčelica. Natječaj je objavljen u Narodnim novinama i mrežnoj stranici Dječjeg vrtića Pčelica dana 15. listopada 2021. i bio je otvoren 15 dana.

U natječajnom roku zaprimljena je jedna (1) prijava i to od v.d. ravnateljice Dječjeg vrtića Pčelica, Diane Brkić.

Prijavu sa dokumentacijom je otvorilo i razmotrilo Upravno vijeće Dječjeg vrtića Pčelica na svojoj 3. sjednici od 8.studenog 2021. Upravno vijeće je utvrdilo da Diana Brkić zadovoljava sve formalne uvjete te da je natječajna dokumentacija potpuna.

Kako prijavljena kandidatkinja u pogledu stručne spreme i potrebnog radnog iskustva ispunjava propisane uvjete iz članka 37. Zakona o predškolskom odgoju i obrazovanju („Narodne novine“, broj 10/97,107/07, 94/13 i 98/19) i članka 62. Statuta Dječjih vrtića Dubrovnik za ravnatelja Vrtića, te ostale natječajne uvjete, a u dosadašnjem radu se iskazala kao uspješna, marljiva, stručna i odgovorna osoba, Upravno vijeće je jednoglasno utvrdilo Prijedlog rješenja kojim predlaže Gradskom vijeću Grada Dubrovnika da se za ravnateljicu Dječjeg vrtića Pčelica imenuje Diana Brkić.

Odbor za izbor i imenovanje Gradskog vijeća Grada Dubrovnika, na sjednici održanoj 1. prosinca 2021., razmotrio je prijedlog Upravnog vijeća, kao i dokumentaciju kandidatkinje te je, imajući u vidu da se Diana Brkić u dosadašnjem radu iskazala kao uspješna, marljiva, stručna i odgovorna osoba, predložilo Gradskom vijeću imenovati Dianu Brkić ravnateljicom Dječjeg vrtića Pčelica.

Slijedom navedenog Gradsko vijeće Grada Dubrovnika na 6. sjednici, održanoj 1. prosinca 2021., prihvatilo je prijedlog Upravnog vijeća te je odlučilo kao u izreci ovog rješenja.

UPUTA O PRAVNOM LIJEKU:

Protiv ovoga rješenja nije dopuštena žalba, ali se može u zakonskom roku pokrenuti upravni spor kod nadležnog suda.

KLASA: 013-03/21-03/34

URBROJ: 2117/01-09-21-03

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**169**

Na temelju članka 37. Zakona o predškolskom odgoju i obrazovanju ("Narodne novine", broj 10/97, 107/07, 94/13 i 98/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 6. sjednici, održanoj 1. prosinca 2021., donijelo je

**R J E Š E NJ E**

**o imenovanju ravnateljice Dječjih vrtića Dubrovnik**

1. **Franica Lasić**, iz Mlina, Pod Petračom 5, imenuje se ravnateljicom Dječjih vrtića Dubrovnik, na mandatno razdoblje od četiri (4) godine.
2. Ovo rješenje stupa na snagu osmog dana od dana objave u „Službenom glasniku Grada Dubrovnika“.

OBRAZLOŽENJE

Upravno vijeće Dječjih vrtića Dubrovnik donijelo je Odluku o raspisivanju javnog natječaja za izbor i imenovanje ravnatelja/ice Dječjih vrtića Dubrovnik. Natječaj je objavljen u dnevnom tisku Slobodna Dalmacija, Split, Narodnim novinama broj 106/2021, oglasnoj ploči i na mrežnim stranicama Dječjih vrtića Dubrovnik dana 29. rujna 2021. s natječajnim rokom od 15 dana.

U natječajnom roku zaprimljene su tri (3) prijave. Prijave je otvorilo i razmotrilo Upravno vijeće na svojoj 86. sjednici održanoj 9. studenog 2021. Sve prijavljene kandidatkinje u pogledu stručne spreme i potrebnog radnog iskustva ispunjavaju propisane uvjete iz članka 37. Zakona o predškolskom odgoju i obrazovanju (Narodne novine broj 10/97,107/07, 94/13 i 98/19) i članka 59. Statuta Dječjih vrtića Dubrovnik za ravnatelja Vrtića, te ostale natječajne uvjete. Sa svim knadidatima proveden je razgovor (intervju) dana 9. studenog 2021.

Nakon provedenih razgovora sa kandidatima i rasprave, članovi Upravnog vijeća na svojoj 87. sjednici održanoj dana 12. studenog 2021. sa četiri (4) glasa za i jednom (1) suzdržanim glasom donijeli su Prijedlog Rješenja da se Franica Lasić imenuje ravnateljicom Dječjih vrtića Dubrovnik na mandat od četiri (4) godine. Upravno vijeće smatra da prof. predškolskog odgoja Franica Lasić ima sve kompentencije za vođenje Javne ustanove Dječjih vrtića Dubrovnik. Imenovana je odgojitelj savjetnik, sudjelovala je u brojnim stručno-znanstvenim skupovima, državnim, međunarodnim te je ista napisala brojne radove. Imenovana je izabrana za koordinatoricu za procjenu projekta iz područja Nacionalnog programa odgoja i obrazovanja za ljudska prava i građanstvo. Na intervjuu se pokazala jako proaktivnom osobom, ustrajana za promjenama, otvorena, komunikativna te je iskazala želju da se Dječji vrtići Dubrovnik transformiraju u razvojni centar, vježbaonicu za studente, buduće odgojitelje.

Slijedom navedenog Upravno vijeće Dječjih vrtića Dubrovnik utvrdilo Prijedlog rješenja kojim predlaže Gradskom vijeću Grada Dubrovnika da se za ravnateljicu Dječjih vrtića Dubrovnik imenuje Franica Lasić.

Odbor za izbor i imenovanje Gradskog vijeća Grada Dubrovnika, na sjednici održanoj 1. prosinca 2021., razmotrio je prijedlog Upravnog vijeća, kao i dokumentaciju svih kandidatkinja te je predložilo Gradskom vijeću imenovati Franicu Lasić ravnateljicom Dječjih vrtića Dubrovnik.

Odbor smatra da Franica Lasić ima sve kompentencije za vođenje Javne ustanove Dječji vrtići Dubrovnik, s obzirom da je kao odgojitelj savjetnik, sudjelovala u brojnim stručno-znanstvenim skupovima, državnim i međunarodnim te je ista napisala brojne radove. Izabrana je za koordinatoricu za procjenu projekta iz područja Nacionalnog programa odgoja i obrazovanja za ljudska prava i građanstvo. Odbor smatra da je Franica Lasić proaktivna osoba, ustrajana za promjenama, otvorena, komunikativna te je iskazala želju da se Dječji vrtići Dubrovnik transformiraju u razvojni centar, vježbaonicu za studente, buduće odgojitelje.

Slijedom navedenog Gradsko vijeće Grada Dubrovnika na 6. sjednici, održanoj 1. prosinca 2021., prihvatilo je prijedlog Upravnog vijeća te je odlučilo kao u izreci ovog rješenja.

UPUTA O PRAVNOM LIJEKU:

Protiv ovoga rješenja nije dopuštena žalba, ali se može u zakonskom roku pokrenuti upravni spor kod nadležnog suda.

KLASA: 013-03/21-03/35

URBROJ: 2117/01-09-21-03

Dubrovnik, 1. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**GRADONAČELNIK**

**170**

Na temelju članka 64. stavka 3. Zakona o zaštiti okoliša („Narodne novine", broj 80/13, 153/13, 78/15, 12/18 i 118/18), članka 31. stavka 4. Uredbe o strateškoj procjeni utjecaja strategije, plana i programa na okoliš („Narodne novine", broj 3/17) i članka 48. Statuta Grada Dubrovnika („Službeni glasnik Grada Dubrovnika“, broj 2/21), Gradonačelnik Grada Dubrovnika dana 12. studenog 2021. donosi

**O D L U K U**

**kojom se utvrđuje da nije potrebno provesti stratešku procjenu utjecaja**

**Izmjena i dopuna Detaljnoga plana uređenja „Športsko-rekreacijskog parka**

**Gospino polje“ na okoliš**

**I.**

Upravni odjel za urbanizam, prostorno planiranje i zaštitu okoliša proveo je postupak Ocjene o potrebi strateške procjene utjecaja na okoliš Izmjena i dopuna Detaljnoga plana uređenja „Športsko-rekreacijskog parka Gospino polje“ na okoliš (u daljnjem tekstu IDDPU „ŠRP Gospino polje“), sukladno Odluci o započinjanju postupka ocjene o potrebi strateške procjene utjecaja IDDPU „ŠRP Gospino polje“ na okoliš KLASA: 351-01/21-01/22, URBROJ: 2117/01-01-21-06 od 17. rujna 2021.

U postupku Ocjene o potrebi strateške procjene utvrđeno da predmetne IDDPU „ŠRP Gospino polje“ neće imati vjerovatno značajan utjecaj na okoliš na osnovu čega se utvrđuje da nije potrebno provesti stratešku procjenu utjecaja na okoliš.

**II.**

Razlozi za donošenje IDDPU „ŠRP Gospino polje“, ciljevi, programska polazišta te obuhvat plana utvrđeni su u Nacrtu odluke o izradi IDDPU „ŠRP Gospino polje“

U članku 3. Nacrta odluke o izradi IDDPU „ŠRP Gospino polje““ navedeni su sljedeći razlozi za donošenje Plana:

* usklađenje sa Zakonom i drugim pozitivnim propisima Republike Hrvatske,
* usklađenje sa važećim GUP-om i PPU-om Grada Dubrovnika,
* revidiranje uvjeta gradnje radi usklađenja sa izmijenjenim potrebama Grada Dubrovnika za kapacitetima i namjenom nove sportske dvorane,
* rekonstrukcija te moguće proširenje gabarita i prenamjena nekih sadržaja postojeće športske dvorane,
* planiranje nove polivalentne sportske dvorane sa pratećim klupskim sadržajima u neposrednoj blizini postojeće dvorane sa kojom se planira povezati „toplom vezom“,
* uređenjem vanjskih igrališta za različite športske namjene,
* revidiranje postojećih namjena unutar prostorne cjeline vezano za novu namjenu bivše Stanice za tehnički pregled i omogućavanje njenog zadržavanja u postojećim gabaritima do realizacije dijela Plana koji se odnosi na izgradnju vanjskog i unutarnjeg bazena,
* razmatranje i korekcija tokova pješačkog i kolnog prometa te prometa u mirovanju kroz obuhvat sportskog parka,
* revidiranje postojeće i planiranje nove infrastrukturne opremljenosti prostorne cjeline,
* revidiranje postojeće vlasničke strukture na predjelu Gospinog polja,
* mogućnost etapne realizacije Plana,
* izmjene i dopune za koje se utvrdi potreba tijekom postupka izrade Izmjena i dopuna Plana, a koje proizlaze iz prethodno navedenih razloga.

Predviđene mjere odnose se na zatečeno stanje i trenutno uočene nedostatke, a u tijeku izrade moguće su manje izmjene i dopune u skladu sa zakonskim postupkom izrade i donošenja Planova.

Ciljevi i programska polazišta su dani u članku 6., Nacrta odluke o izradi IDDPU „ŠRP Gospino polje“, a to su:

* usklađenje sa Zakonom i drugim pozitivnim propisima Republike Hrvatske,
* usklađenje sa važećim GUP-om i PPU-om Grada Dubrovnika,
* zaštita javnog prostora i osiguranje planskih preduvjeta za realizaciju gradskih projekata,
* optimalan koncept organizacije prostora te arhitektonskih rješenja dogradnje i nove gradnje kao i oblikovanje vanjskih i unutarnjih prostora namijenjenih za aktivnosti natjecateljskog sporta i rekreacije,
* uz sportske aktivnosti voditi računa i o mogućnosti održavanja kulturnih, zabavnih i kongresnih događanja koja se mogu odvijati u otvorenim i zatvorenim prostorima,
* revidiranje prometa u mirovanju unutar prostorne cjeline osobito na području sportskog parka,
* osiguranje planskih preduvjeta za realizaciju sjeverne pristupne prometnice sportskoj dvorani radi pristupa interventnih vozila,
* formiranje postojeće i planiranje nove infrastrukturne opremljenosti prostorne cjeline,
* revidiranje postojećih i planiranje novih uvjeta gradnje za planiranu dogradnju postojeće i izgradnju nove sportske dvorane,
* uvažavati prirodne uvjete i obilježja prostora za daljnju organizaciju vanjskih i unutarnjih sportsko rekreacijskih sadržaja.

Izmjene i dopune čiji su razlozi navedeni u članku 2. ove Odluke te ciljevi i programska polazišta u prethodnom stavku ovoga članka, jedine su izmjene i dopune koje će se izvršiti u predmetnim planovima, pa se zahtjevi i primjedbe izvan ovako utvrđenog opsega neće razmatrati, niti će se mijenjati druga rješenja u tekstualnom i kartografskom dijelu predmetnih planova.

**III.**

U cilju utvrđivanja vjerovatno značajnog utjecaja na okoliš Upravni odjel za urbanizam, prostorno planiranje i zaštitu okoliša zatražio je mišljenja tijela određenih posebnim propisima navedenih u Prilogu I. ove Odluke. Zaprimljena su slijedeća mišljenja:

* Dubrovačko-neretvanska županija, Upravni odjel za zaštitu okoliša i komunalne poslove (KLASA:351-01/21-01/73, URBROJ:2117/1-09/2-21-04, zaprimljeno 7. listopada 2021.) daje mišljenje da za IDDPU „ŠRP Gospino polje“ nije potrebno provesti stratešku procjenu utjecaja na okoliš. IDDPU „ŠRP Gospino polje“ obuhvaćaju dio izgrađenog građevinskog područja Grada Dubrovnika športsko-rekreacijske namjene te se na istom području nalaze i sadržaji koji nisu u skladu s namjenom prostora. Na području IDDPU „ŠRP Gospino polje“ ne nalaze se zaštićeni dijelovi prirode. U odnosu na mogući utjecaj na ekološku mrežu, nema osnove za provedbu prethodne ocjene prihvatljivosti IDDPU „ŠRP Gospino polje“ na ekološku mrežu jer na planskom području niti u kontaktnim zonama ne postoje područja ekološke mreže na koje bi IDDPU „ŠRP Gospino polje“ mogla utjecati. S obzirom na moguće utjecaje na ostale sastavnice okoliša, prvenstveno krajobrazne i kulturno-povijesne vrijednosti uz primjenu mjera zaštite okoliša koje će biti propisane kroz provedbene odredbe IDDPU „ŠRP Gospino polje“ te detaljnije kroz ishođenje akata za gradnju, odnosno eventualno u postupku ocjene o potrebi procjene utjecaja na okoliš za pojedinačne zahvate, mišljenja su da kroz IDDPU „ŠRP Gospino polje“ nije potrebno provesti stratešku procjenu utjecaja na okoliš.
* Hrvatske vode, Vodnogospodarski odjel za slivove južnog Jadrana (KLASA:351-03/20-01/0000155, URBROJ:374-24-1-21-2, zaprimljeno 12. listopada 2021.) daju mišljenje kako prilikom izrade IDDPU „ŠRP Gospino polje“ nema potrebe za provedbom procedure strateške procjene utjecaja na okoliš uz poštivanje propisanih smjernica za njihovu izradu kao i do sada prihvaćenih rješenja za korištenje vezana uz zaštitu od štetnog djelovanja voda – obranu od poplava, korištenje, te zaštitu voda i priobalnog mora prema važećem PPU Grada Dubrovnika na koji su Hrvatske vode dale suglasnost. Napominju da je IDDPU „ŠRP Gospino polje“ potrebno dostavljati na pregled i mišljenje tijekom procedure javnog uvida i javne rasprave.
* Vodovod Dubrovnik, Broj 10425-21-C/ŽC, zaprimljeno 14. listopada 2021. navode da su suglasni s Odlukom o započinjanju postupka ocjene o potrebi strateške procjene utjecaja IDDPU „ŠRP Gospino polje“ na okoliš. Nakon zatraženog pojašnjenja, 8. studenog 2021. dostavljeno je dodatno mišljenje Broj:12197-21-C/ŽS da nije potrebno provesti stratešku procjenu utjecaja predmetnog plana na okoliš.
* Zavod za prostorno uređene Dubrovačko-neretvanske županije (KLASA:350-03/21-01/11, URBROJ:2117/1-21/01-21-2, zaprimljeno 18. listopada 2021.) daje mišljenje kojim se utvrđuje da nije potrebno provesti postupak strateške procjene utjecaja na okoliš Izmjena i dopuna Detaljnog plana uređenja „Športsko-rekreacijskog parka Gospino polje“. Dalje navode da se IDDPU „ŠRP Gospino polje“ utvrđuju detaljniji uvjeti provedbe zahvata u prostoru i detaljnija podjela područja na prostorne cjeline s obzirom na namjenu i pripadajuće sadržaje utvrđene prostornim planom višeg reda te predmetni Plan ne daje okvir za zahvate koji bi podlijegali strateškoj procjeni utjecaja na okoliš.
* Ministarstvo kulture i medija, Uprava za zaštitu kulturne baštine, Konzervatorski odjel u Dubrovniku, (KLASA:612-08/21-10/0340, URBROJ:532-05-02-17/8-21-2, zaprimljeno 21. listopada 2021.) daje mišljenje da s gledišta zaštite kulturne baštine, nema potrebe za provedbom postupka strateške procjene utjecaja predmetnog Plana na okoliš.

**IV.**

Odluka kojom se utvrđuje da nije potrebno provesti stratešku procjenu utjecaja IDDPU „ŠRP Gospino polje“ na okoliš, donesena je na temelju procjene mogućih značajnih utjecaja Plana na okoliš, kao i na temelju pribavljenih mišljenja.

Naime, unutar predloženih izmjena i dopuna nalaze se već izgrađeni sadržaji i konzumirani prostori dok je na neizgrađenom dijelu i postojećim planovima planirana izgradnja sukladno namjeni i pripadajućim sadržajima utvrđenim prostornim planovima višeg reda.

Obuhvat plana se ne nalazi u području ekološke mreže niti unutar zaštićenih područja temeljem Zakona o zaštiti prirode te sukladno prethodnom mišljenju Upravnog odjela za zaštitu okoliša i komunalne poslove u postupku ocjene o potrebi strateške procjene utjecaja na okoliš nije bilo osnove za provedbu prethodne ocjene prihvatljivosti utjecaja IDDPU „ŠRP Gospino polje“ za ekološku mrežu.

Jednako tako, sva tijela od kojih je zatraženo mišljenje o potrebi provedbe postupka strateške procjene utjecaja na okoliš dala su mišljenje da za IDDPU „ŠRP Gospino polje“ nije potrebno provesti stratešku procjenu utjecaja na okoliš.

Slijedom svega navedenog zaključeno je da uz planiranu ugradnju dodatnih mjera zaštite okoliša u provedbene odredbe planova, nije potrebno provesti stratešku procjenu utjecaja na okoliš za planiranu izradu utjecaja IDDPU „ŠRP Gospino polje“.

**V.**

Upravni odjel za urbanizam, prostorno planiranje i zaštitu okoliša će sukladno članku 160. Zakona o zaštiti okoliša i članku 5. Uredbe o informiranju javnosti i zainteresirane javnosti u pitanjima zaštite okoliša („Narodne novine“ broj 64/08 i 80/13) po donošenju ove Odluke o istoj informirati javnost putem mrežnih stranica Grada Dubrovnika.

**VI.**

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 351-01/21-01/22

URBROJ:2117/01-01-21-18

Dubrovnik, 12. studenog 2021.

Gradonačelnik:

**Mato Franković**, v. r.

-------------------------------

**171**

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12 i 19/13, 137/15, 123/17- pročišćeni tekst, 98/19), članka 41. Statuta Grada Dubrovnika („Službeni glasnik Grada Dubrovnika“ broj 4/09, 6/10, 3/11, 14/12, 5/13 i 6/13 - pročišćeni tekst i 9/15 i 5/18), članaka 14.,15. i 16. Pravilnika o proračunskom računovodstvu i računskom planu („Narodne novine“ broj 124/14., 115/15, 87/16, 3/18, 126/19, 108/20.), Uputa ministra financija o obavljanju popisa imovine i obveza KLASA: 400-01/15-01/112, URBROJ: 513-05-02-15-2 od 11. prosinca 2015., i Upute ministra financija o obavljanju redovnog popisa imovine i obveza za proračune i proračunske korisnike KLASA: 400-02/20-01/29, URBROJ: 513-05-03-20-11 od 08. prosinca 2020. gradonačelnik Grada Dubrovnika donosi:

**P R A V I L N I K**

**O IZMJENAMA I DOPUNAMA PRAVILNIKA O POPISU IMOVINE I OBVEZA GRADA DUBROVNIKA I POSTUPANJU S IMOVINOM PREUZETOM NA KORIŠTENJE**

Članak 1.

U Pravilniku o popisu imovine i obveza Grada Dubrovnika i postupanju s imovinom preuzetom na korištenje KLASA: 406-08/19-01/02; URBROJ: 2117/01-01-19-01 od 24. travnja 2019. godine, Pravilniku o izmjenama i dopunama Pravilnika o popisu imovine i obveza Grada Dubrovnika i postupanju s imovinom preuzetom na korištenje KLASA: 406-08/19-01/02, URBROJ: 2117/01-01-19-02 od 19. prosinca 2019., Pravilniku o izmjenama i dopunama Pravilnika o popisu imovine i obveza Grada Dubrovnika i postupanju s imovinom preuzetom na korištenje KLASA: 406-08/19-01/02, URBROJ: 2117/01-01-20-5 od 7. prosinca 2020. mijenja se članak 4. i sada glasi:

Povjerenstvo za popis imovine i obveza osniva gradonačelnik donošenjem Odluke o popisu imovine i obveza i osnivanju povjerenstva za popis (u daljnjem tekstu: Odluka).

Odlukom određuje datum popisa, rokove obavljanja popisa kao i rokove dostave izvješća o provedenom popisu s priloženim popisnim listama, a sve sukladno članku 2. i 3. ovog Pravilnika.

Povjerenstvo za popis imovine i obveza čini trinaest povjerenstava za popis imovine i obveza po upravnim tijelima Grada Dubrovnika (u daljnjem tekstu: Grad) te predmetu popisa i to :

* Povjerenstvo za popis imovine u Upravnom odjelu za poslove gradonačelnika, Službi Gradskog vijeća, te Službi za unutarnju reviziju
* Povjerenstvo za popis imovine u Upravnom odjelu za izdavanje i provedbu dokumenata prostornog uređenja i gradnje
* Povjerenstvo za popis imovine u Upravnom odjelu za gospodarenje imovinom, opće i pravne poslove
* Povjerenstvo za popis imovine u Upravnom odjelu za kulturu i baštinu
* Povjerenstvo za popis imovine u Upravnom odjelu za obrazovanje, šport, socijalnu skrb i civilno društvo
* Povjerenstvo za popis imovine u Upravnom odjelu za turizam, gospodarstvo i more
* Povjerenstvo za popis imovine u Upravnom odjelu za europske fondove regionalnu i međunarodnu suradnju
* Povjerenstvo za popis imovine u Upravnom odjelu za komunalne djelatnosti, promet i mjesnu samoupravu
* Povjerenstvo za popis imovine u Upravnom odjelu za proračun, financije i naplatu
* Povjerenstvo za popis imovine u Upravnom odjelu za izgradnju i upravljanje projektima
* Povjerenstvo za popis imovine u Upravnom odjelu za urbanizam, prostorno planiranje i zaštitu okoliša
* Povjerenstvo za popis novčanih sredstava, potraživanja i obveza;
* Povjerenstvo za popis zemljišta, poslovnih prostora i stanova.

Svako pojedinačno povjerenstvo čine predsjednik povjerenstva, zamjenik predsjednika povjerenstva, te 1 član.

Gradonačelnik Odlukom, po potrebi, može osnovati i druga Povjerenstva.

Članak 2.

Ovaj Pravilnik stupa na snagu osmog dana od dana objave u Službenom glasilu Grada Dubrovnika.

KLASA: 406-08/19-01/02

URBROJ: 2117/01-01-21-6

Dubrovnik, 03. studenoga 2021.

Gradonačelnik:

**Mato Franković**, v. r.

-------------------------------

**172**

Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 4/18., 96/18. i 112/19.), te sukladno Proračunu Grada Dubrovnika za 2021. godinu („Službeni glasnik Grada Dubrovnika“, broj 15/20.), Gradonačelnik Grada Dubrovnika donosi

**IZMJENE I DOPUNE PLANA PRIJMA U SLUŽBU U UPRAVNA TIJELA**

**GRADA DUBROVNIKA ZA 2021. GODINU**

Točka 1.

U Planu prijma u službu u upravna tijela Grada Dubrovnika za 2021. godinu KLASA: 112-01/20-01/05, URBROJ: 2117/01-01-20-06, u članku 4. dodaje se:

* 1 službenika/ce sveučilišni prvostupnik ili stručni prvostupnik ekonomske struke na radno mjesto stručni suradnik I – tajnik gradonačelnika u Upravnom odjelu za poslove gradonačelnika
* 1 službenik/ca magistar struke ili stručni specijalist arhitektonske, građevinske, pravne ili ekonomske struke na radno mjesto viši savjetnik I u Upravnom odjelu za izdavanje i provedbu dokumenata prostornog uređenja i gradnje.

Točka 2.

Ove izmjene i dopune Plana prijma objavit će se u „Službenom glasniku Grada Dubrovnika“ te na oglasnoj ploči Grada Dubrovnika.

Točka 3.

Ovaj Plan stupa na snagu danom donošenja.

KLASA: 112-01/20-01/05

URBROJ: 2117/01-01-21-18

Dubrovnik, 08. studenog 2021.

Gradonačelnik:

**Mato Franković**, v. r.

-------------------------------

**173**

Temeljem članka 48. st. 1. točka 6. Zakona o lokalnoj i područnoj (regionalnoj) samoupravi („Narodne novine“, br. NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) u daljnjem tekstu Zakon i članka 41. Statuta Grada Dubrovnika („Službeni glasnik Grada Dubrovnika“, br. 2/21) gradonačelnik Grada Dubrovnika donosi

**ZAKLJUČAK**

**o opozivu članova Upravnog vijeća Agencije za društveno poticanu stanogradnju Grada Dubrovnika**

**I.**

1. Silvija Petrlić Saltarić, Bartola Kašića 23, 20236 Mokošica, OIB: 05995061875,

- predsjednica

2. Nikola Zarač, Dr. Vladka Mačeka 28, 20000 Dubrovnik, OIB: 50257055714,

- član

3. Frano Karač, Vinogradarska 16, 20236 Mokošica , OIB: 02204318018,

- član

opozivaju se iz Upravnog vijeća Agencije za društveno poticanu stanogradnju Grada Dubrovnika.

**II.**

Ovaj Zaključak objavit će se u Službenom glasniku Grada Dubrovnika sukladno odredbi

članka 48. stavak 4. Zakona.

**III.**

Ovaj Zaključak stupa na snagu osmog dana od dana objave u „Službenom glasniku Grada Dubrovnika“.

KLASA: 013-03/17-03/34

URBROJ: 2117-01-01-21-9

Dubrovnik, 26. listopada 2021.

Gradonačelnik:

**Mato Franković**, v. r.

-------------------------------

**174**

Temeljem članka 48. st. 1. točka 6. Zakona o lokalnoj i područnoj (regionalnoj) samoupravi („Narodne novine“, br. NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) u daljnjem tekstu Zakon i članka 48. Statuta Grada Dubrovnika („Službeni glasnik Grada Dubrovnika“, br. 2/21) gradonačelnik Grada Dubrovnika donosi

**ZAKLJUČAK**

**o imenovanju članova Upravnog vijeća Agencije za društveno poticanu stanogradnju Grada Dubrovnika**

**I.**

1. Silvija Petrlić Saltarić, Bartola Kašića 23, 20236 Mokošica, OIB: 05995061875,

-predsjednica

2. Nikša Đerek, Miha Mrnarevića 5, 20 000 Dubrovnik, OIB: 53403865151,

- član

3. Marijana Manenica, Kneza Domagoja 7, 20 000 Dubrovnik, OIB: 64155205564,

- član

imenuju se u Upravno vijeće Agencije za društveno poticanu stanogradnju Grada Dubrovnika.

**II.**

Ovaj Zaključak objavit će se u Službenom glasniku Grada Dubrovnika sukladno odredbi članka 48. stavak 4. Zakona.

**III.**

Ovaj Zaključak stupa na snagu osmog dana od dana objave u Službenom glasniku Grada Dubrovnika.

KLASA: 013-03/17-03/34

URBROJ: 2117-01-01-21-10

Dubrovnik, 26. listopada 2021.

Gradonačelnik:

**Mato Franković**, v. r.

-------------------------------

**175**

**GRAD DUBROVNIK,** Pred Dvorom 1, Dubrovnik, **OIB: 21712494719**, zastupan po gradonačelniku Matu Frankoviću (u daljnjem tekstu: **Naručitelj**)

**i**

**PEMO CENTAR d.o.o. za poslovanje nekretninama i usluge,** Vukovarska 26, Dubrovnik, **OIB: 96916374875**, zastupan po direktoru Lovorku Miloševiću (u daljnjem tekstu: **Osiguravatelj sredstava**)

sklopili su

**UGOVOR**

**O FINANCIRANJU UREĐENJA GRAĐEVINSKOGA ZEMLJIŠTA**

**ZA POSTUPAK STAVLJANJA IZVAN SNAGE DIJELA URBANISTIČKOG PLANA UREĐENJA „RADELJEVIĆ-LIBERTAS“**

**u sklopu** **jedinstvenog postupka izrade izmjena i dopuna Prostornog plana uređenja Grada Dubrovnika, Generalnog urbanističkog plana Grada Dubrovnika i stavljanja izvan snage dijela Urbanističkog plana uređenja „Radeljević-Libertas“**

Članak 1.

Ovim Ugovorom ugovorne strane uređuju međusobne odnose u svezi s financiranjem uređenja građevinskoga zemljišta u dijelu postupka stavljanja izvan snage dijela Urbanističkog plana uređenja „Radeljević-Libertas“ (u daljnjem tekstu: Plan) u sklopu jedinstvenog postupka izrade izmjena i dopuna Prostornog plana uređenja Grada Dubrovnika, Generalnog urbanističkog plana Grada Dubrovnika i stavljanja izvan snage dijela Urbanističkog plana uređenja „Radeljević-Libertas“ (u daljnjem tekstu: jedinstveni postupak izrade Plana), sukladno članku 63. i 167. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19 - u daljnjem tekstu: Zakon) i zaključku gradonačelnika Grada Dubrovnika KLASA: 350-02/19-02/03 URBROJ: 2117/01-01-21-14 od 18. kolovoza 2021.

Članak 2.

Ugovorne strane utvrđuju:

* da je Osiguravatelj sredstava 30. rujna 2019. dostavio inicijativu za pokretanje jedinstvenog postupka izrade Plana te 22. listopada 2019. dopunu predmetne inicijative u sklopu koje je izrazio spremnost sufinanciranja potrebnih troškova;
* da je gradonačelnik Grada Dubrovnika, Zaključkom KLASA: 350-02/19-02/03 URBROJ: 2117/01-01-21-14 od 18. kolovoza 2021. prihvatio inicijativu Osiguravatelja sredstava za jedinstveni postupak izrade Plana kao i popratne dokumentacije potrebne za izradu istog;
* da je Grad Dubrovnik, temeljem Pravilnika o jednostavnoj nabavi („Službeni glasnik Grada Dubrovnika“, broj: 19/17 i 8/18) proveo postupak jednostavne nabave za jedinstveni postupak izrade Plana, Ev. broj nabave: 07-04/21JN temeljem kojeg je gradonačelnik Grada Dubrovnika, Zaključkom o odabiru ponude KLASA: 406-01/21-02/80, URBROJ: 2117/01-01-21-5 od 03. studenog 2021. odabrao ponudu izrađivača URBANIZAM DUBROVNIK d.o.o. u iznosu od 79.900,00 kn odnosno 99.875,00 kn s PDV-om od 25%;
* da su Naručitelj i Izrađivač 17. studenog 2021. sklopili ugovor o izradi jedinstvenog postupka izrade Plana;

Članak 3.

Nositelj izrade Plana je Upravni odjel za urbanizam, prostorno uređenje i zaštitu okoliša, Pred dvorom 1, Dubrovnik.

Naručitelj se obvezuje donijeti Plan na način propisan Zakonom i važećim podzakonskim aktima.

Članak 4.

Osiguravatelj sredstava obvezuje se aktivno sudjelovati u jedinstvenom postupku izrade Plana iznošenjem i obrazlaganjem svojih programa Naručitelju i Nositelju izrade Plana.

Članak 5.

Naručitelj ne preuzima nikakve obveze u odnosu na Osiguravatelja sredstava u pogledu konačnih rješenja namjene i uvjeta izgradnje koji će biti definirani jedinstvenim postupkom izrade Plana, već će ponajprije voditi računa da se istim optimalno osigura poštivanje načela prostornoga uređenja propisanih Zakonom.

Članak 6.

Osiguravatelj sredstava obvezuje se bespovratno financirati troškove izrade Plana u iznosu od **49.937,50 kn** te troškove izrade stručnih podloga i druge dokumentacije ukoliko se tijekom jedinstvenog postupka izrade plana izrada istih pokaže neophodnom, o čemu će se sklopiti dodatak ovom Ugovoru.

Osiguravatelj sredstava se kao sredstvo osiguranja plaćanja svih iznosa iz stavka 1. ovoga članka obvezuje dostaviti zadužnicu na iznos od 50.000,00 kn ovjerenu od javnog bilježnika u roku od 8 dana od dana stupanja na snagu ovog Ugovora.

Članak 7.

Naručitelj se obvezuje u roku od 8 dana od dana primitka računa od strane Izrađivača, ovjeriti račun i izdati nalog za uplatu Osiguravatelju sredstava.

Osiguravatelj sredstava obvezuje se u roku od 15 dana od dana primitka naloga za uplatu ugovoreni iznos uplatiti na račun Naručitelja.

Članak 8.

Naručitelj i Osiguravatelj sredstava u okviru preuzetih obveza po ovom Ugovoru izvodit će radnje sukladno dinamici ugovora između Grada Dubrovnika i Izrađivača Plana te sukladno Zakonu i drugim pozitivnim propisima i pravilima struke i obostrano se zalagati za donošenje Plana poštujući zakonske rokove.

Ugovorne strane su suglasne da je okvirni rok za završetak jedinstvenog postupka izrade Plana 6 mjeseci od dana potpisa ugovora o izradi jedinstvenog postupka izrade Plana između Naručitelja i Izrađivača.

U slučaju da uslijed objektivnih okolnosti budu produženi rokovi za izradu i donošenje Plana utvrđeni Odlukom o izradi jedinstvenog postupka izrade Plana i Ugovorom o izradi jedinstvenog postupka izrade Plana, ugovorne strane su suglasne da se rokovi računaju prema novonastalim okolnostima, bez potrebe izmjene ovog Ugovora.

Članak 9.

Sklapanjem ovog ugovora Naručitelj, osim obveze izrade Plana sukladno ovom Ugovoru, ne preuzima obvezu uređenja građevinskog zemljišta u obuhvatu Plana, kao ni obvezu priključenja na komunalnu infrastrukturu.

Članak 10.

Naručitelj ne snosi materijalnu odgovornost prema Osiguravatelju sredstava ako Gradsko vijeće Grada Dubrovnika ne donese Odluku o donošenju Plana ili je ne donese u roku utvrđenim Odlukom o izradi jedinstvenog postupka izrade Plana.

Članak 11.

Sve sporove nastale temeljem ovoga Ugovora ugovorne će strane rješavati sporazumno, u protivnom ugovaraju mjesnu nadležnost stvarno nadležnog suda u Dubrovniku.

Na sve ostale odnose, koji nisu predviđeni ovim Ugovorom, primjenjuju se odredbe Zakona o obveznim odnosima.

Članak 12.

Ovaj Ugovor stupa na snagu danom potpisa obiju ugovornih strana.

Članak 13.

Ovaj Ugovor sačinjen je u četiri (4) istovjetna primjerka, od kojih dva (2) zadržava Grad Dubrovnik, a dva (2) primjerka zadržava Osiguravatelj sredstava.

KLASA: 350-02/19-02/03

URBROJ: 2117/01-01-21-37

Dubrovnik, 17. studenog 2021

Gradonačelnik: Mato Franković

Direktor:

Lovorko Milošević

**OBAVIJESTI**

Odluka o djelomičnoj obustavi od primjene Odluke o komunalnom redu